މިނިވަން ދުވަސް ފާހަގަ ކުރަމުންދާ އިރު ހަނދާން ކޮށްލަން ޖެހޭ ބައެއް މުހިއްމު ކަންތައްތައް\nޑރ. ޢަބްދުލްޣަފޫރު ޢަބްދުއްރަޙީމް 27 ޖުލައި 2020 12:23\nއިނގިރޭސީންގެ ހިމާޔަތުން ރާއްޖެ މިނިވަންވި އެއްބަސްވުމުގައި ރާއްޖޭގެ އެއިރުގެ ބޮޑުވަޒީރު އިބްރާހީމް ނާޞިރު ސޮއިކުރައްވަނީ\nމިއަދަކީ، އަޅުގަނޑުމެން އާންމުން ކިޔާ ގޮތުން ނަމަ ޖުލާއީ ސައްބީސް ދުވަހެވެ. ރާއްޖެއަށް ފުރިހަމަ މިނިވަންކަން ލިބި، އިތުރު އަހަރެއް ފުރޭ ދުވަހެވެ. މި ނަންގަތް މިނިވަންކަން ލިބުނީ 1965ގައެވެ. އެއަހަރު ޖުލައީ މަހުގެ 26ވަނަ ދުވަހު، އިނިގިރޭސިންނާއި އޭރުގައި އޮތް ދިވެހި ސަރުކާރުގެ އިސްވެރިންނާ ކުރެވުނު މިނިވަންކަމުގެ އެއްބަސް ވުމުގައި ސޮއިކުރެވުމުންނެވެ. މިއަދަކީ އެ ދުވަހު ލިބުނު މިނިވަންކަން ފާހަގަކުރާ ދުވަސް ކަމުގައިވާ އިރު، މިއަދު ހަނދާންކޮށްލަން ޖެހޭ މުހިއްމު ކަންތައްތަކެއް ވެއެވެ. މި ލިޔުމުގައި މިފަދަ ކަންތައްތަކެއް ލިޔެ،ފާހަގަކޮށްލަން ގަސްދުކުރަމެވެ.\nމިކަންކަން ފާހަގަކޮށްލުމުގެ ކުރިން ބުނެލަން ބޭނުންވަނީ ރާއްޖެއަކީ ރާއްޖޭގެ ދިގު ތާރީޚަށް ބަލާލާއިރު، އަބަދުހެން ވެސް، މިނިވަންކަން މަތީ އޮތް ގައުމެކެވެ. ރާއްޖެއަކީ، ބޭރު ބައެއްގެ އެއްވެސް ނުފޫޒެއް ނެތި، ތަނުގެ އަމިއްލަ ސިޔާސަތަކީ އާންމު ރައްޔިތުންގެ މަސްލަހަތު އެންމެ ފުރިހަމަ ގޮތުގައި ރައްކާތެރި ކުރެވިފައި އޮތް ސިޔާސަތަކަށް ނުވިކަމުގައި ވިޔަސް، އެ ސިޔާސަތު އަމިއްލައަށް އެކުލަވާލައިގެން، މިނިވަންކަމާއެކު، ދިވެހިން އުޅެމުން އައި ރާއްޖެއެކެވެ. ރާއްޖެއާ ބެހޭ ގޮތުން ލިޔެވިފައިވާ އެންމެ އިހުގެ ލިޔުންތަކަށް ބަލާލާއިރު، ވަރަށް ސާފުކޮށް މިކަން އެނގެއެވެ. މިސާލަކަށް، މީލާދީން ސާދަވަނަ ގަރުނުގައި، ރާއްޖެ ޒިޔާރަތްކުރެއްވި ސައްޔާހު، އިބުނު ބަތޫތާ ރާއްޖެއާ ބެހޭ ގޮތުން ލިޔުއްވި ލިޔުމުގައި ރާއްޖެއަކީ ފުރިހަމަ މިނިވަން ގައުމެއްކަމާއި، ދިވެހިންނަކީ މިނިވަން ބައެއްކަން ފާހަގަކުރައްވާފައި ވެއެވެ.\nނަމަވެސް، ރާއްޖޭގެ ތާރީޚަށް ބަލާލާއިރު، ދެ ފަހަރެއްގެ މަތިން ރާއްޖޭގެ ސިޔާސީ މިނިވަންކަމަށް ބުރޫއަރާފައި ވެއެވެ. ފުރަތަމަ ފަހަރަކީ ސޯޅަ ވަނަ ގަރުނުގައި ސަތާރަ ވަރަކަށް އަހަރު ވަންދެން، ޕޯޗުގީޒުންގެ އަތް ދަށަށް ރާއްޖޭގެ މިނިވަންކަން ދިޔަ ދިޔުމެވެ. ޕޯޗުގީޒުން، ރާއްޖެއަށް އައީ ޕޯޗުގަލްއަކުންނޫނެވެ. އެމީހުން ރާއްޖެ އައީ އިންޑިޔާ، އާދެ، އެދުވަސްވަރު ދިވެހިން ކިޔާ ގޮތުން ނަމަ އުތުރު ކަރައިންނެވެ. އިންޑިޔާގައި ޕޯޗުގީޒުންގެ އިސްތިއުމާރީ މަރުކަޒެއް ކަމުގައިވެފައި އޮތް ކަންނަންނޫރުންނެވެ. މިކަން ފާހަގަކޮށްލަން ޖެހޭ ސަބަބު ފަހުން ބަޔާންކުރެވޭނެއެވެ.\nދެވަނައަށް، ރާއްޖޭގެ ސިޔާސީ މިނިވަންކަން ގެއްލިގެން ދިޔައީ، ޕޯޗުގީޒުންގެ އަތް ދަށުން ރާއްޖެ މިނިވަން ކުރެވުނުތާ 170ވަރަކަށް އަހަރު ފަހުން، މީލާދީން 1757ގެ ޖޫން މަހު ހޮޅީންގެ އަތް ދަށުވެގެންނެވެ. ހޮޅިންނަކީ ވެސް ހަމަ އުތުރު ކަރައިގެ ބައެކެވެ. އިންޑިޔާގެ ހުޅަނގު ދެކުނު އައްސޭރީގައި އުޅޭ މީހުންނެވެ. ސިލޯނުގައި މިމީހުންނަށް ކިޔައި އުޅެނީ ސޯޅިންނެވެ. ރާއްޖޭގައި މި މީހުންނަށް ތަފާތު ނަންނަން ކިޔައިއުޅުނެވެ. މީގެތެރޭގައި ހޮޅިން ހިމެނެއެވެ. އަދި މީގެ އިތުރުން، ސޯޅިޔާއިން، މަލަބާރީން، މުއްކަވާރުން ވެސް، މި މީހުންނަށް ދިވެހިން ކިޔައި އުޅުނެވެ. ލަފާ ކުރެވޭ ގޮތުގައި މިމީހުންނަށް 'ހޮޅީންނޭ' ކިޔިފައިވަނީ އެއް ދުވަސްވަރެއްގައި އުތުރުކަރައިގެ އެހިސާބުގަނޑުގައި އޮތް ޗޯލާ ވެރިކަމަށް ނިސްބަތްކޮށެވެ. ހޮޅިންގެ އަތްދަށުގައި ތިންމަހެއް ހާ ދުވަސް ވާންދެން ރާއްޖެ އޮތެވެ.\nމި ދެފަހަރު ވެސް ރާއްޖޭގެ މިނިވަންކަން ގެއްލުނީ ދިވެހިންގެ ޣައްދާރު ޚާއިނު ބައެއްގެ ޣަދަރާއި ޚިޔާނަތުގެ ސަބަބުންނެވެ. ވެރިކަމުގެ ދަހިވެތިކަމުގައި ބޭރު ބައެއްގެ އެހީ ހޯދުމުގެ ނަތީޖާއެއްގެ ގޮތުންނެވެ. ޕޯޗުގީޒުންގެ އަތް ދަށަށް ރާއްޖެ ދިޔައީ ހަސަން ނުވަ ވަނަ ރަސްގެފާނު، ނުވަތަ، އިސްލާން ދީން ދޫކޮށްލައްވައި، މަސީހީ ދީން ޚިޔާރުކުރެއްވުމަށް ފަހު، ކިޔުނު ނަމުންނަމަ، ޑޮމް މެޏުއަލް، ވެރިކަން ހޯއްދެވުމައްޓަކައި ޕޯޗުގީޒުންގެ އެހީ ހޯއްދެވުމުގެ ނަތީޖާއެއްގެ ގޮތުންނެވެ. ދެވަނަ ފަހަރަށް، ރާއްޖޭގެ މިނިވަންކަން ގެއްލިގެން ދިޔައީ ހަސަން ތާޖުއްދީންގެ ދެ ދަރިކަލުން ކަމަށްވާ އަލްޤާޟީ މުޙައްމަދު ޝަމްސުއްދީނާއި އަލްޚަތީބު އަހުމަދު މުޙްޔިއްދީނު، ވެރިކަމަށް ދަހިވެތިވެ ވަޑައިގެން ބޭރުބައެއްގެ އެހީ ހޯއްދެވުމުގެ ނަތީޖާގެ ސަބަބުންނެވެ. މިފަހަރު ކަންތައް ވެގެން ދިޔަގޮތަކީ، ހޮޅިންނަށް ރާއްޖޭގެ ވެރިކަން ލިބުމުން، މި ދެ ޚާއިނުން ކަނޑުފައްތާ މެރުމެވެ. އާދެ، ހޮޅިން ދުށް ގޮތުގައި، އަމިއްލަ ވަޒަނާއި އަމިއްލަ ދީނަށް، އަދި އަމިއްލަ މީހުންނަށް ވެސް، ނެތް އިޚުލާސްތެރިކަމެއް ބޭރު ބަޔަކަށް ނޯންނާނޭ ކަމެވެ.\nމަތީގައި ނަންގެނެވިދިޔަ، ރާއްޖޭގެ މިނިވަންކަން ގެއްލިގެން ދިޔަ ދެ ފަހަރަށް ބަލައިލާއިރު ފާހަގަވާ ދެކަމެއް އެބަ އޮތެވެ. ފުރަތަމަ ކަމަކީ، އެ ދެ ފަހަރު ވެސް، ރާއްޖޭގެ މިނިވަންކަމާ ތޮޅެން އައީ އުތުރު ކަރައިން ކަމެވެ. އާދެ، މިހާރުގެ ބަހުރުވައިން ނަމަ، އިންޑިޔާއިން ކަމެވެ. ދެވަނަ ކަމަކީ، ކުރިން ވެސް ބުނިފަދައިން، މިކަން ކުރެވުނީ، މިކަމަށް މަގުފަހިކޮށްދޭނޭ، ދިވެހި ޣައްދާރު ޚާއިނުންގެ ބަޔަކު ތިބީމައެވެ. ވެރިކަމަށް ބޫތުކައިފައި ތިބި، އަދި، އެއީ ސީދާ އެމީހުންގެ ހައްގެއްކަމުގައި ދުށް، ޑޮމް މެޏުއަލްއާއި އަލްޤާޟީ މުޙައްމަދު ޝަމްސުއްދީނާއި އަލްޚަތީބު އަހުމަދު މުޙުޔިއްދީނު ފަދަ ޣަދަރުވެރި ޚާއިނުން ތިބީމައެވެ. އެއީ އުތުރު ކަރަ ބޮޑު ވެގެން، ނޫނީ އެކަރައިގެ ބާރު ގަދަވެގެންވީ ކަމެއް ނޫނެވެ. ވެރިކަމުގެ އަމިއްލަ އެދުމުގައި ތިބި ބަޔަކު، އެކަމުގެ އެދުމުގައި ގައުމު ވިއްކާލުމަކީ ވެސް ހަމަ އެންމެ ރަނގަޅުކަމެއް ކަމުގައި ދުށީމައެވެ. ދެން، ސިޔާސީ ހޭލުންތެރި ކަމެއް ނެތް ރައްޔިތެއް (ޕަބްލިކެއް) އޮތީމައެވެ. ވެރިކަމުގައި ތިބި ބަޔަކު ކުޅޭ ކުޅިގަނޑުގައި ކޮޅު ނަގައި އަތްޖަހަން ތިބީ މައެވެ. ނޫން ނަމަ، އެއީ ތިމާ މެންނާ ބެހޭ ކަމެއް ނޫނޭ ކިޔައި އަޅާ ނުލާ ތިބީމައެވެ. މިނިވަން ދުވަސް ފާހަގަކުރަމުންދާ އިރު، މިއީ ކޮންމެހެން ވެސް ހަނދާނުގައި ބަހައްޓަން ޖެހޭ ނުކުތާއެކެވެ. ޚިޔާނަތްތެރި ޣަދަރުވެރިންގެ އަތް މައްޗަށް ރާއްޖޭ ދޫކޮށްފައި އެމީހުން ކުޅޭ ކުޅިގަނޑެއް ވަރިހަމަވެފައި ނުތިބުމެވެ. މިނިވަންކަން މަތީ، ކުރިއަށް އޮތް ޖީލުތަކަށް، ރާއްޖެ ފޯރުކޮށް ދިނުމައްޓަކައި ކޮންމެ ހެންވެސް ދެނެގަންނަން ޖެހޭނޭ ކަންކަމެވެ. ތާރީޚުގައި ވެދިޔަ ކުށްތައް ތަކުރާރުވެ ދިޔަ ނުދިނުމައްޓަކައެވެ.\nމިތަނުގައި މިކަމާ ގުޅޭ އެހެން ވާހަކައެއް ލިޔެލުން މުހިއްމުކަމަށް ދެކެމެވެ. ބައެއް ފަހަރު، ތާރީޚީ ހަގީގަތްތައް އޮޅުވާލައި، އަލުން ތާރީޚު ލިޔެ އުޅުމުގެ މައްސަލައެވެ. މިނިވަން ގައުމުތަކަށް އަރައި ގަނެ، ބައެއްގެ މިނިވަންކަން ގެއްލުވާލުމަކީ ނުރަނގަޅު އަމަލަކަށް ވުމުން، ތާރީޚުގައި އެކަން ކުރި މީހުންގެ މާ ބޮޑުކުށެއް ނެތްކަމާއި، އެނުރަގަޅު އަމަލުން ބަރީއަކުރުމުގެ ގޮތުންނެވެ. ޚާއްސަ ގޮތެއްގައި، އެހެން ގައުމުތަކަށް އަރައިގަތުމުގެ ނަތީޖާއެއްގެ ގޮތުން މައުސޫމު އެތައް ބައެއްގެ ފުރާނަ ގެއްލި، އަނެއް ބަޔަކަށް އަނިޔާކުރެވިފައިވާ ނަމައެވެ. މީގެ އިތުރުން ޚިޔާނަތްތެރި ޣަދަރުވެރި އަމަލެއް ވަކި ބަޔަކު ހިންގުމުން، އެއީ އެމީހުން ނުކުރާ ކަމެއްކަން ދެއްކުން ވެސް އަލުން ތާރީޚު ލިޔުމުގެ ސަބަބަކަށް ވެފައި އޮވެއެވެ. މިކަމަކީ ވެސް މިނިވަންކަމުގެ ވާހަކަ ދެކެވޭ ދުވަހެއްގައި ހަނދާނުގައި ހަރުކޮށްލަން ޖެހޭ ކަމެކެވެ. މިފަދަ ކަންކަމަށް ވެސް ހޭލުންތެރިވެ، އަމިއްލަ ތާރީޚު ދަސްކޮށް ދެނެގަތުމަކީ ވަރަށް ވެސް މުހިއްމުކަމެއްކަމަށް ދެކެ އެކަމުގެ މަސައްކަތް ވެސް ކުރުމައްޓަކައެވެ.\nމިހާރު، ރާއްޖޭގައި ވެސް ޕޯޗުގީޒުންގެ ވާހަކައާއި ހަސަން ނުވަ ވަނަ ރަސްގެފާނު ނުވަތަ ޑޮމް މެޏުއަލްގެ ވާހަކަ ތަފާތު ގޮތް ގޮތަކަށް ދެކެވޭން ފަށައިފިއެވެ. މިވާހަކަތައް، އަދި، ވައިގައި ނުހިފާ ކަމުގައި ވިޔަސް، މިކަމަށް އަޅުގަނޑުމެން ސަމާލު ނުވެއްޖެ ނަމަ، ތާރީޚު ބަދަލުކޮށްލެވި، މުޅިން 'އާ ތާރީޚީ ހަގީގަތްތަކެއް' ހަދާލާތަން އަތުވެދާނެއެވެ. ފަލަސްތީނުގައި އޮތް އަރަބި ހަތަރު ސަތޭކައަށް ވުރެ ގިނަ ވިލެޖުތަކާއި އަރަބި ރަށުފާހަގަތައް (ލޭންޑްމާރކް) މުޅިން ފުހެލައި ނެތިކޮށް ތާރީޚީ އާ ހަގީގަތްތަކެއް ހަދަމުންދާ ފަދައިންނެވެ.\nމިހާރު، މިގޮތުން ދެކެވޭ ވާހަކަތަކުގައި ޕޯޗުގީޒުގެން ދަށުގައި ރާއްޖެ އޮތްކަމަށް އިންކާރުކުރެއެވެ. އަދި ރާއްޖެއަށް ޕޯޗުގީޒުން ނާންނަކަމާއި ރާއްޖޭގައި ޕޯޗުގީޒުން ބާރު ނުހިންގޭ ވާހަކަ ބުނެވެއެވެ. ޝައްކެއްނެތް ގޮތުގައި ރާއްޖެއަށް ޕޯޗުގީޒުން އައީ ޕޯޗުގަލްއަކުން ނޫނެވެ. އަދި، ދުރާލައި މިކަމަށް ރޭވުންތަކެއް ނުރޭވި ވެސް އޮވެދާނެއެވެ. ނަމަވެސް، އިންޑިޔާ ކަނޑުގެ ތަފާތު ސާވޭތައް ސާދަވަނަ ގަރުނާއި ފަނަރަވަނަ ގަރުނުގައި ޕޯޗުގީޒުން ކުރިކަމާއި އަދި ރާއްޖެއާ ބެހޭ މައުލޫމާތު ވެސް އެއްކުރިކަމުގެ ލިޔުންތައް ޝާއިއުކުރެވިފައި ވެއެވެ. މީގެ އިތުރުން، އެނގޭ ކަމަކީ ޕޯޗުގީޒުންގެ އިސްތިއުމާރީ އެމްޕަޔައެއް ދުނިޔޭގައި އޮތް ކަމެވެ. އެމެރިކާގައްޔާއި އެފްރިކާގައްޔާއި އަދި އޭޝިޔާގައި ވެސް މެއެވެ. އިންޑިޔާގެ ހުޅަނގު ދެކުނުގައި ވެސް އެމީހުންގެ ބާރު އޮތެވެ. ރާއްޖެއަށް ޕޯޗުގީޒުންއައީ އިންޑިޔާގެ ހުޅަގު ދެކުނުން، ކުރިންވެސް ނަންގަތް ހެން، ކަންނައްނޫރުންނެވެ. މިކަން ހިނގަން ދިމާވީ ހަސަން ނުވަ ވަނަ ރަސްގެފާނުގެ އެދުމުގެ މަތިންވެސް މެއެވެ. މިކަން ކުރުމުގެ ގޮތުން، ޕޯޗުގީޒުގެ ފަރާތުން އިންޑިޔާގައި ހުރި ގަވަރުނަރާއި ޕޯޗުގީޒުގެ އޭރުގެ ރަސްގެފާނު މެޏުއަލް އެއްވަނައާ ދެމެދު ސިޓީތަކެއް ބައްދަލުކުރެވުނު ވާހަކަތައް ވެސް ލިޔުންތަކުން ފެނެއެވެ. އެހެންވެ، ރާއްޖެއަށް ޕޯޗުގީޒުން އައި ވާހަކަ ދައްކާއިރު، އޭގެ މާނައަކީ ސީދާ ޕޯޗުގަލްއިން އެމީހުން އައި ވާހަކައެއް ނޫނެވެ. އަދި އެމީހުންގެ ބޮޑު ލަޝްކަރެއް ރާއްޖެ އައި ވާހަކައެއް ވެސް ނޫނެވެ. ނަމަވެސް، ރާއްޖެއަށް ޚިޔާނަތްތެރިވި ބަޔަކުގެ އެދުމާ ވެސް އެކު، ޕޯޗުގީޒުންގެ ވެރިކަމުގެ ދަށުގައި އެމީހުން ފޮނުވި ބަޔަކު އައިސް ޕޯޗުގީޒުންގެ ބާރުގެ ދަށަށް ރާއްޖެ ގެންދިޔަ ވާހަކައެވެ. ހަސަން ނުވަ ވަނަ ރަސްގެފާނު މަސީހީ ދީން ގަބޫލުކުރައްވައި ނަން ބަދަލުކުރެއްވި އިރު ޚިޔާރުކުއްވި ނަމަކީ ހަމަ ގައިމުވެސް ހިންދީ ނަމެއް ނޫނެވެ. ނުވަތަ މަލަބާރީ ނަމެއް ނޫނެވެ. ޕޯޗުގީޒުންގެ ނަމެކެވެ. އަދި ފަހު ނަމަކީ އެދުވަސްވަރުގެ ޕޯޗުގީޒުގެ ރަސްގެފާނު، މެޏުއަލް އެއްވަނަ، މިރަސްގެފާނުގެ ނަންފުޅުވެ. އާދެ، ޑޮމް މެޏުއަލް މި ނަމެވެ. މިއިން ވެސް އެނގެނީ ހަސަން ނުވަ ވަނަ ރަސްގެފާނާއި ޕޯޗުގީޒުންނާއި ދެމެދު ގުޅުން އޮތް ކަމެވެ. އަދި ރާއްޖެއަށް އައި ބަޔަކީ، ހަސަން ނުވަ ވަނަ ރަސްގެފާނު ޕޯޗުގީންގެ މަދަދަށް އެދިވަޑައިގަތުމުން، އެމީހުން ފޮނުވި ބަޔެކެވެ. އަދި އެބަޔަކު ރާއްޖެ ހިފައި ރާއްޖެ އަޅުވެތިކުރިއެވެ. މީގެ އިތުރުން، ރާއްޖޭގެ މީހުންގެ 'ކަރަށް ރާއަޅައި' މަސީހީ ދީނަށް ވައްދަން އުޅުނު ކަމުގެ ވާހަކަވެސް ބައެއް ލިޔުންތަކުން ފެނެއެވެ. މިއީ އިންޑިޔާގެ މަލަބާރީން ކޮށްފާނެ ކަމެއް ހެއްޔެވެ؟ މަސީހީ ދީން ފަތުރަން އެމީހުން އުޅުނީ ކޮން އިރަކު ހެއްޔެވެ؟\nކޮންމެ އަކަސް މިނިވަން ކަމުގެ ވާހަކަ ދައްކައި މިނިވަންކަމުގެ އިހުތިފާލު ކުރެވޭ އިރު، ތަނުގެ ތާރީޚުގެ ވާހަކަ ދައްކަން ޖެހެއެވެ. ކުރިން ބުނިފަދައިން، އަޅުގަނޑުމެންނަށް އަޅުގަނޑުމެންގެ އަމިއްލަ ތާރީޚު އެނގެން ޖެހެއެވެ. އަޅުގަނޑުމެންގެ ތާރީޚާ ބެހޭ އިލްމީ ދިރާސާތުތައް އަމިއްލައަށް ކުރަންޖެހެއެވެ. މިފަދަ ބައެއް ދިރާސާތުތައް ރާއްޖޭގެ ގައުމީ ޔުނިވަރުސިޓީގައި މިހާރު ކުރެވެމުންދާކަން އުފަލާއެކު ފާހަގަކުރަމެވެ. މިފަދަ ދިރާސާތުއް އިތުރުކޮށް އަޅުގަނޑުމެންގެ ތާރީޚުގެ ޚަބީރުން އަޅުގަނޑުމެންގެ ތެރެއިން އުފެދެން ޖެހެއެވެ. އަދި އަޅުގަނޑުމެންގެ ޅަދަރިންނަށް، އިލްމީ ސިފައެއްގައި، ހަރުދަނާ ގޮތެއްގައި، އަޅުގަނޑުމެންގެ ތާރީޚު ކިޔަވައި ދޭން ޖެހެއެވެ.\nމިނިވަންކަން ގެއްލުމުގެ މިނަންގަތް ދެ ފަހަރުގެ އިތުރުން، ނަވާރަ ވަނަ ގަރުނުގައި އިނގިރޭސިންގެ ހިމާޔަތުގެ ދަށަށް ރާއްޖެ ދިޔައެވެ. އޭރު ދުނިޔޭގެ ސިޔާސީ މަސްރަހު އޮތްގޮތުން މިކަމަކީ ރާއްޖެއަށް މުހިއްމު ކަމެއް ކަމުގައި ރާއްޖޭގެ ސިޔާސީ ވެރިން ދެކިވަޑައިގަތުމުންނެވެ. ރާއްޖޭގެ ހުރިހާ ކަމެއްހެން ބިނާވެފައި އޮތީ ކަނޑު ދަތުރުތަކުގެ މައްޗަށް ކަމުން، ކަނޑުތަކުގެ އަމާންކަން ހޯދުމުގެ ވެސް ބޭނުމުގައެވެ. ކޮންމެ އަކަސް މި މިނިވަންކަން ގެއްލިފައި އޮތުން ގުޅިފައި އޮތީ ރާއްޖޭގެ ޚާރިޖީ ސިޔާސަތާއެވެ. އެއެއް ބަސްވުމުގެ ސަބަބުން މިކަން ކުރެވެން އޮތީ އިނގިރޭސީންގެ ބެލުމުގެ ދަށުންނެވެ. މިގޮތުގައި އޮތުމަށް ފަހު، ރާއްޖެއަށް ފުރިހަމަ މިނިވަންކަން ލިބުނީ 1965ގެ ޖުލާއީ މަހުގެ 26ވަނަ ދުވަހުއެވެ. މިއަދު މިފާހަގަ ކުރަނީ މި މިނިވަންކަން ލިބުނު ލިބުމެވެ.\nމިއަދު މިނިވަން ދުވަސް ފާހަގަކުރެވެމުންދާ އިރު ފާހަގަކޮށްލަން ޖެހޭ އަނެއް ނުކުތާއަކީ ރާއްޖޭގެ މިނިވަންކަމާއި އިސްތިގުލާލަށް އިންޑިޔާއިން ނުރައްކަލެއް އަތުވެދާނެ ކަމުގެ ބިރެވެ. އިންޑިޔާގެ އެދޭ ގޮތަކަށް ރާއްޖޭގައި ކަންތައްތައް ކުރަން މަގުފަހިވާ ގޮތަށް އެކިއެކި އެއްބަސްވުންތަކުގައި ސޮއިކުރެވެމުންދާ ކަމެވެ. މިވާހަކަތަކަކީ ބޭރު ނޫސްތަކުގައި ބޭރުގެ ލިޔުންތެރިން ޝާއިއުކޮށް ދައްކަމުންދާ އާންމު ވާހަކަތަކެކެވެ. އަޅުގަނޑުމެންގެ ތެރެއިން އެކަން ދެނެގަންނަން ބޭނުންވާ ކޮންމެ މީހަކަށް ވެސް ދެނެގަނެވެން އޮތް ކަމެކެވެ. ކޮންމެ އަކަސް، އިންޑިޔާއިން ރާއްޖޭއާ މެދު ބާއްވަން ބޭނުންވާ ގުޅުން، އިންޑިޔާގެ ބައެއް އަވައްޓެރި ގައުމުތަކާ އިންޑިޔާ ބާއްވާ ގުޅުމާ މެދަށް ބަލާލުމުން ފެނެއެވެ.\nމިސާލަކަށް އިންޑިޔާއާ ބޫޓާންގެ ގުޅުމުގެ މައްޗަށް ބަލާލާށެވެ. މިގުޅުން ބިނާވެފައިވަނީ ހަމަހަމަ ދެ ގައުމުގެއްގެ ގުޅުން އޮންނަ ގޮތަށް ވުރެ ބޮޑަށް އިންޑިޔާއިން ބޭނުންވާ ގޮތަކަށް ކަންތައް ކުރެވޭ ސިފައަކަށެވެ. އިންޑިޔާއާއި ބޫޓާނުގެ މި ގުޅުން ސިފަކުރެވެނީ 'ޚާއްސަ ގުޅުމެއްގެ' ގޮތުގައެވެ. މީގެ މާނައަކީ ބޫޓާނުގައި އިންޑިޔާ ބޭނުންވާ ގޮތަށް ކަންތައް ކުރުމުގެ ބާރާއި އިޚްތިޔާރު އިންޑިޔާއަށް ލިބިފައި އޮތުމެވެ. މިގޮތުން ބޫޓާނުގެ ޚާރިޖީ ސިޔާސަތާއި ވިޔަފާރިއާއި އަދި އަސްކަރިއްޔާގެ މައްޗަށް 'ނުފޫޒު ފޯރުވުމުގެ' ބާރު އިންޑިޔާއަށް ލިބިގެން ވެއެވެ. މާނައަކީ ބޫޓާނުގެ މިދާއިރާތަކަކީ އިންޑިޔާގެ ބާރުގެ ދަށުގައިވާ ދާއިރާތަކެކެވެ. މިސަބަބައްޓަކައި ބޫޓާނު ސިފަކުރެވެނީ އިންޑިޔާގެ 'މަހުމިއްޔާ' (ޕްރޮޓެކްޓަރޭޓެއް) ނޫންކަމުގައި ވިޔަސް ބޫޓާނަކީ އިންޑިޔާއިން 'ހިމާޔަތްދީފައިވާ' (ޕްރޮޓެކްޓަޑް) ތަނެއްގެ ގޮތުގައެވެ. އަދި، މިކަން މިގޮތުގައި ދެމެހެއްޓުމައްޓަކައި، އިންޑިޔާގެ ލަޝްކަރުގެ 2000 ސިފައިން ބޫޓާނުގެ ސިފައިން 'ތަމްރީނުކުރުމުގެ ގޮތުން' ތިބެއެވެ. މިކަމުގެ ބަދަލެއްގެ ގޮތުގައި، ގާތްގަނޑަކަށް އެއްހާސް މިލިޔަން އެމެރިކާ ޑޮލަރުގެ އެހީ ބޫޓާނަށް ލިބެއެވެ. އާދެ، ބޫޓާނަކީ، ހަގީގަތަށް ބަލާއިރު، ސިޔާދަތަކާއި މިނިވަންކަމެއް ލިބިފައި އޮތް ގައުމެއް ނޫނެވެ.\nއިންޑިޔާއާއި ބޫޓާނުގެ ދެމެދުގައި އޮތް ގުޅުމަށް ބަލާލުމުން، އިންޑިޔާއިން ރާއްޖެއާ މެދު ބާއްވަން ބޭނުންވަނީ ކޮން ކަހަލަ ގުޅުމެއްކަން އެނގެއެވެ. އިންޑިޔާއިން ބޭނުންވަނީ ރާއްޖޭގެ ޚާރިޖީ ސިޔާސަތާއި ރާއްޖޭގެ ވިޔަފާރިއާއި އަދި ރާއްޖޭގެ އަސްކަރިއްޔާ އިންޑިޔާގެ ބާރުގެ ދަށުގައި ބޭއްވުމެވެ. ސަބަބަކީ މިކަންކަން ކޮންޓުރޯލު ކުރެއްވިއްޖެ ނަމަ، ކޮންމެހެން، އެހެން އިތުރު ކަމެއް ނުކުރެވުނަސް މުޅި ތަން ކޮންޓުރޯލު ކުރެވޭނެތީއެވެ. އޭރުން ތަނުގެ ސިޔާދަތާއި ތަނުގެ މީހުންގެ މިނިވަންކަން އޮންނާނީ ނަމެއްގެ ގޮތުގައެވެ. މިކަންކަން މިހެން ވަމުންދާކަމުގެ ހެކިތައް މިހާރުވެސް ފެންނަމުން އެބަ ދެއެވެ.\nޚާރިޖީ ސިޔާސަތަށް ބަލާލާއިރު، މިކަން، ދެ ގޮތަކަށް ފެނިގެން ހިނގައްޖެއެވެ. ރާއްޖޭގެ ރައްޔިތުންނަށް ޕާކިސްތާނުގައި މިނިވަންކަމާއެކު ދަތުރުކުރެވެނީ އިންޑިޔާގެ ރުހުން ލިބިގެންނެވެ. އަދި، ޕާކިސްތާނުގެ އެހީއެއް ރާއްޖެއިން ބަލައިގަނެވެނީ ވެސް، ބައެއް ފަހަރު، މި ރުހުން އޮވެގެންނެވެ. ހަމަ އެހެންމެ، ޗައިނާއާ ރާއްޖެއާ އޮންނަންޖެހެނީ ވެސް، އިންޑިޔާ އެދޭ ކަހަލަ ގުޅުމެކެވެ. އިންޑިޔާއާ މެދު ރާއްޖޭގައި ފާޑު ކިޔިއްޖެ ނަމަ، ސަރުކާރުގެ އިސްފަރާތުން، އެކިޔުނު ފާޑިކިޔުމަކަށް ސީދާ ރައްދު ނުދީ، ދެކެވެނީ ޗައިނާގެ ވާހަކައެވެ. އާދެ، ރާއްޖެ މިހާރު ވެފައި އޮތީ އިންޑިޔާއިން ޗައިނާގެ ގައިގާ ތަޅަން ގެންގުޅޭ ޗާބޫކަކަށެވެ.\nމީގެ އިތުރުން، ރާއްޖޭގައި އޮތީ އިންޑިޔާއަށް އިސްކަންދޭން ޖެހޭ ސިޔާސަތެއްކަން ދާދި ފަހުން ބޭއްވުނު އިސްލާމީ ދައުލަތްތަކުގެ މުއުތަމަރުގައި ފެނިގެންދިޔައެވެ. މި މިއުތަމަރުގައި ކަޝްމީރުގެ މައްސަލަ ނެގި، އިންޑިޔާއިން ކަޝްމީރުގައި ހިންގާ ބައެއް ކަހަލަ ލާއިންސާނީ ކަންތައްތައް ކުށްވެރި ކުރުމުން، ރާއްޖެއިން ދެކޮޅު ހަދައި އިންޑިޔާ ދިފާއުކުރަން ޖެހެނެވެ. މިނަންގަތް ކަންކަމަކީ އ.ދ.އިންވެސް ކުށްވެރި ކުރާކަން ކަމުގައިވީ އިރުވެސް މެއެވެ. އާދެ، ރުހުމުގެ ލޮލަކީ އިންސާނީ ހައްގުތަކުގެ އައިބުވެސް ފޮރުވާލާ ކަމަކަށްވީތާއެވެ! ފުރަގަސް ފަރާތަކީ ޖިންސީ ގުނަވަނެއްކަމާއި އެތަނާ މެދު ބަލަން ޖެހޭނީ އެގުނަވަނުގެ ވަޒީފާއަކީ، ތަބީއީ ގޮތުން، ހަމަ އެކަނި ނަޖިސް ބޭރުކުރަން، ތަބީއީ ގޮތުން، އާދެ، އިންސާނާގެ ފިޒިޔޮލޮޖޯ ނިޔާކުރާ ގޮތުން، އޮތް ތަނެއް ނޫންކަމާއި، އަދި މީގެ އިތުރުން އެއީ ޝަހުވަތުގެ ގުނަވަނެއް ކަމުގައި ދެކުމަކީ އިންސާނީ ހައްގެކޭ ކިޔައި މިކަން މިގޮތަށް ބަލައި ނުގަތުމަކީ އިންސާނީ ހައްގުން ބަޔަކު މަހުރޫމުކުރާ ކަމެކޭ އަޅުގަނޑުމެންގެ ތެރޭގައި ގޮވާ މީހުންގެ ގާތުގައި، ކަޝްމީރުގައި ކުޑަކުދީންނާއި އަންހެނުން އަދިވެސް މައުސޫމު އެތައް ބަޔަކަށް އަނިޔާކޮށް މަރައި ހެދުމަކީ އިންސާނީ ހައްގަކަށް އަރައިގަންނަ ކަންކަމަކަށް ނުވެއެވެ.\nދެން، ވިޔަފާރީގެ ކަންތައްތަކަށް ބަލާލާއިރު ވެސް، ރާއްޖޭގެ ބައެއް ކަހަލަ ވިޔަފާރިތަކުގެ ކޮންޓުރޯލު އިންޑިޔާއަށް ލިބިފައި ވެއެވެ. ކާޑުގެ ބައެއް ބާވަތްތައް ރާއްޖެއަށް އެތެރެކުރުމާއި ފިޔާ އަލުވި ފަދަ ތަކެއްޗާއި ބޭސް އެތެރެކުރުމުގެ ބާރެވެ. މީގެ އިތުރުން އިމާރަތްކުރުމަށް ބޭނުންވާ ހިލަވެލި ފަދަ ތަކެތި އެތެރެކުރުމުގެ ބާރު ވެސް މެއެވެ. މި ތަކެއްޗަކީ މިނިވަންކަމާއެކު އެހެން ތަންތަނުން ވެސް އެތެރެ ކުރެވިދާނޭ އެއްޗިއްސެވެ. ނަމަވެސް އެކި އެކި އެއްބަސްވުމުގެ މަތިން މިކަންތައްތައް އިންޑިޔާގެ ބާރުގެ ދަށަށް ގޮއްސައި އޮތީއެވެ. މީގެ ތަފްސީލީ ލިޔުމެއް ފޮތެއްގެ ސިފައިގައި ލިޔެވެމުންދާ ކަމުގެ ޚަބަރު ލިބެއެވެ. ލަފާކުރެވޭ ގޮތުގައި ކުރިއަށް އޮތް ދެތިން މަސް ދުވަހުގެ ތެރޭގައި މިފޮތް ޝާއިއު ކުރެވޭނެހެން ހީވެއެވެ. އޭރުން، ހެއްކާއެކު، ލިޔުމުން، އެންމެނަށް، މިކަން، ފެންނަން އޮންނާނެއެވެ.\nދިވެހި އަސްކަރިއްޔާއަށް ބަލާލުމުން އެ މުއައްސަސާ ވެސް އިންޑިޔާގެ ބާރުގެ ދަށަށްދާކަމުގެ ހެކިތައް ވެސް ފެނެއެވެ. ބޫޓާނުގައ އެތާގެ ސިފައިން ތަމްރީނުކުރުން ހަމަޖެހިފައި އޮތް ފަދައިން، ރާއްޖޭގައި އޮތީ ރާއްޖޭގެ ފުލުހުން ތަމްރީނުކުރާ ގޮތަށް އިންޑިޔާއިން ތައްޔާރުކުރާ ފުލުހުންގެ އެކަޑެމީތަކެވެ. މީގެ ހަގީގީ ބޭނުމަކީ، ފެންނަ ގޮތުގައި، ބޫޓާނުގައި އިންޑިޔާ ސިފައިން ތިބޭ ގޮތަށް، ރާއްޖޭގައި ވެސް އިންޑިޔާގެ ސިފައިން ތިބުމެވެ. އިންޑިޔާގެ ބާރުގެ ދަށަށް ރާއްޖޭގެ އަސްކަރީ ބާރު ގެނެސް، އިންޑިޔާގެ ބާރުގެ ދަށުގައި ރާއްޖޭގެ ޚާރިޖީ ސިޔާސަތާއި ވިޔަފާރި ވެސް ބޭއްވުމެވެ.\nމީގެ އިތިރުން، އެހެން ވާހަކައެއްވެސް އެބަ ދެކެވެއެވެ. ރާއްޖޭގެ އުތުރުގައި ބޮޑު ފަޅު ރަށެއްގައި އިމާރާތްތައް ކުރެވި، ދިގު މުއްދަތަށް އިންޑިޔާގެ ރައްޔިތުންނަށް ދިނުމުގެ ވާހަކައެވެ. މިތަނުގައި ރާއްޖޭގެ އެހެން ބިންތައް ވެސް ދިގު މުއްދަތަށް ދިނުމަކީ، ރާއްޖޭގައި ކަމާ ބެހޭ ހަރުދަނާ ގާނޫނުތަކާއި ގަވާއިދުތައް ނެތް އިރު، އަދި، ދުރު މުސްތަގުބަލަށް ބަލާއިރު، ރާއްޖެއަށް ގެއްލުން ހުރި ކަންކަމެވެ. މިއީ، މިކަންކަން ދިފާއުކުރުމުގެ ނަމުގައި، ބޭރުގެ ބާރުތައް ރާއްޖެއަށް އަރައިގަތުމުގެ މަގުފަހިވެ، ރާއްޖޭގެ މިނިވަންކަމަށް ބުރޫއަރާފާނޭ ވެސް ކަންކަމެވެ. 1956ގައި ކުރެވުނު ސުއޭޒުގެ ހަނގުރާމައަކީ މީގެ މިސާލެކެވެ. މިއީ، އިނގިރޭސީންނަށް ދިގު މުއްދަތަކަށް ކުއްޔަށްދީފައި އޮތް ސުއޭޒު ކެނަލް މިސުރުގެ އަމިއްލަ ގައުމީ ތަނަކަށް ހެދުމުން، އެކަމާ ނުރުހި، އިނގިރޭސީވިލާތާއި ފަރަންސޭސި ވިލާތާއި އިޒްރޭލު ބައިވެރިވެގެން މިސުރަށް ދިން ހަމަލާއެކެވެ.\nމިއީ ކަންތައްތައް ވަމުންދާ ގޮތް ނޫންކަން ދެއްކުމުގެ ގޮތުން ތަފާތު ވާހަކަތައް ވެސް ދެކެވެއެވެ. ރާއްޖޭގެ ތަރައްގީ އޮތީ އިންޑިޔާއާއި ގުޅިފައި ކަމެވެ. ރާއްޖޭގެ އަމަން އަމާންކަން އޮތީވެސް އިންޑިޔާއާއި ގުޅިފައި ކަމެވެ. މިވާހަކަތައް ދައްކަނީ ޑޮމް މެޏުއަލް ފަދައިން ވެރިކަމަށް ދަހިވެތިވެފައި ތިބި އަމިއްލަ އެދުމުގެ މީސްމީހުންނެވެ. މީގެ އިތުރުން، ވެސް އެހެން ވާހަކަތައް ދައްކައެވެ. މިސާލަކަށް، އިންޑިޔާ ބޭނުން ނަމަ، ރާއްޖެ ހިފިދާނެ ވާހަކައެވެ. މީގެ މައްޗަށް ވެސް ބަލާލުން މުހިއްމެވެ.\nމިވާހަކައަކީ ރާއްޖެ ދިފާއުކޮށް، ރާއްޖޭގެ މިނިވަންކަން ދެމެހެއްޓުމުގެ ޒިންމާ އެ މުއައްސަސާއެއްގެ ކޮނޑުގައި އެޅިފައިވާ ރާއްޖޭގެ ދިފާއީ މުއައްސަސާތަކުގެ އެންމެ އިސްވެރިޔާ، ރާއްޖޭގެ ދިފާއީ ވަޒީރުގެ ބަސްފުޅެކެވެ. ނިކަން ޚިޔާލަށް ގެނެސް ބަލާށެވެ. ޓައިވާނުގެ ދިފާއީ ވަޒީރު، ޗައިނާއިން ބޭނުން ނަމަ ޓައިވާނު ހިފާފާނޭ ބުނާ ބަސްފުޅެވެ. ނޫނީ، ސިންގަޕޫރުގެ ދިފާއީ ވަޒީރު، މެލޭޝިޔާއިން ބޭނުން ނަމަ، ސިންގަޕޫރު ހިފާފޭނޭ ބުނާބަސްފުޅެވެ. އެންމެ ފުރަތަމަ، މިފަދަ ޒިންމާދާރު ކުޑަ ވާހަކައެއް، ބުނެފާނެ ނާގާބިލު މީހަކު، އެތަންތަނުގެ ދިފާއީ ވަޒީރުންނަކަށް ނުތިބޭނެއެވެ. ދެވަނަ ކަމަކީ އެފަދަ ވާހަކައެއް ބުނެފި ނަމަ، އެބުނާ މީހެއްގެ ސިޔާސީ ހަޔާތް، އެ ހިސާބުން ނިމޭނޭ ކަމެވެ. ތިން ވަނަ ކަމަކީ ދުނިޔޭގައި ތަންތަން ހިފުމަކީ ހަމައެކަނި، ބާރުގެ މައްޗަށް ބިނާވެފައި އޮންނަ ކަމެއް ނޫންކަމެވެ. ގައުމު ގައުމުތަކުން، އެހެން ގައުމުތަކަށް ހަމަލާދެވެނީ ހަނގުރާމައަކާ ހަމައަށްދާ ވަރުގެ މައްސަލަތައް ޖެހިގެންނެވެ. ރާއްޖެއާ އިންޑިޔާ ހަނގުރާމަ ކުރަން ޖެހިދާނޭ އެއްވެސް ސަބަބެއް އެބަ އޮތް ހެއްޔެވެ؟ އަދި، އެފަދަ ކަނޑުކޮސް ކަމެއް ކުރުމުގެ އެދުމެއް ވިޔަސް ރާއްޖޭގެ ބަޔަކު ގެންގުޅޭނީ ހެއްޔެވެ؟ ދުނިޔޭގައި ބައިނަލް އަގުވާމީ ގާނޫނުތަކާއި ގަވާއިދުތައް އޮވެއެވެ. މިފަދަ ގަވާއިދުތަކަށް ކުޑަކޮށް ވެސް ބެލުމެއް ނެތި އެއް ގައުމަކުން އަނެއް ގައުމަކަށް ހަމަލާދީ އެއް ގައުމު އަނެއް ގައުމެއްގެ މިނިވަންކަން ގެއްލުވާލާކަށް ނޫޅޭނެއެވެ. މިފަދަ ކަންތައް ކުރެވެނީ ތަނުގައި ޣައްދާރު ޚާއިނު ސިޔާސީ ވެރިންގެ އުފެދި އެފަދަ މީސް މީހުންގެ އަމަލުތަކުގެ ސަބަބުންނެވެ. އިހުގައި ރާއްޖޭގެ މިނިވަންކަން ގެއްލުނު އިރު، ޚާއިނުންގެ ބަޔަކު ރާއްޖެއަށް އަރައިގަތުމަށް ދައުވަތު ވެސް ދިން ފަދައިންނެވެ. އަދި، 2018ގައި ރާއްޖޭގެ ސިޔާސީ ބަޔަކު އިންޑިޔާގެ ކިބައިން ރާއްޖެ ހިފުމަށް ދައުވަތު ވެސް ދިން ފަދައިންނެވެ.\nމިނިވަން ދުވަސް ފާހަގަކުރަމުން ދާއިރު މިއީ ވެސް ހަނދާންކޮށްލަން ޖެހޭ ކަންކަމެވެ. އަވައްޓެރި ގައުމުތަކާ މެދު ރަނގަޅު ގުޅުން ބޭއްވުމަކީ އަމިއްލަ ސިޔާދަތާއި މިނިވަންކަން ގެއްލޭ ފަދަ ގޮތެއްގައި އޮވެގެންވާނޭ ކަމެއް ނޫންކަން ދެނެގަތުމައްޓަކައެވެ.\nމިކަންކަމުގެ އިތުރުން، އަދިވެސް ވަރަށް މުހިއްމު ކަމެއް ފާހަގަކޮށްލަން ޖެހެއެވެ. ތަނެއް، މިނިވަން ގައުމެއްގެ ގޮތުގައި އޮތުމައްޓަކައި ތަނުގެ އާންމު އަޚުލާގު ވަކި ހަމައެއްގައި ދެމި އޮންނަން ޖެހޭ ކަމެވެ. މިއަދު، އަޅުގަނޑުމެންގެ ތެރެއިން ފެންނަ މަންޒަރުތައް އަންގައިދެނީ އަޅުގަނޑުމެންގެ އާންމު އަޚުލާގީ ފެންވަރު ވަރަށްވެސް ދަށު ދަރަޖައަކަށް ވެއްޓިފައިވާ ކަމެކެވެ. ސަރުކާރުގެ މުއައްސަސާތަކުގައި ފަސާދަ އޮތީ އާންމުވެފައެވެ. ރިޝްވަތު ދިނުމުގެ ފަސާދައިގެ އަމަލުތަކެވެ. ވައްކަން ކުރުމުގެ ފަސާދައިގެ އަމަލުތަކެވެ. ރައްޔިތުން ތަމްސީލުކުރާ މަޖްލިސްތަކަށް ހޮވެދިޔުމަކީ ވިޔަފާރިއަކަށް ވެފައި އޮތުމެވެ. އާދެ، ވޯޓުދޭން ތިބީ ފައްސަތޭކައެއްހާ މީހުން ކަމަށް ވަންޏާ، މިވެނި އަދަދަކަށް ފައިސާދީ ވޯޓު ގަނެލުމެވެ. އަދި ވޯޓުގަތުމަށް އެދާ ޚަރަދު، ދެތިން އަހަރު ދުވަހުގެ ތެރޭގައި އެކި އެކި ފަސާދައިގެ 'ޑީލްތައް' ހަދައި ފައިދާއާއެކު އަނބަރާ ހޯދުމުގެ ފާސިދު އަމަލުތަކެވެ. މިނިވަން ޑިމޮކުރަސީއާއި ޕާޓީ ނިޒާމު އަޅުގަނޑުމެންނަށް ތައާރުފުކޮށްދިން ކަމަކީ މިއެވެ. ރޯމާ ދުވާލު ވައްކަން ކުރުމެވެ.\nމީގެ އިތުރުން ބަދުއަޚުލާގީ މައްސަލަތައް އިތުރުވުމުގެ މައްސަލައެވެ. ކުޑަކުދިންނާ ބެހުމާއި އަންހެނުންގެ އިއްފަތްތެރިކަން ފޭރުމުގެ ފަސާދައިގެ އަމަލުތަކެވެ. ޒުވާން އަންހެން ކުދިން، އެކުދިންގެ، ނޫނީ އެހެން މީހުންގެ، ބަރަހަނާ ފޮޓޯތައް ޚަބަރު ފަތުރާ ވަސީލަތްތައް މެދުވެރިކޮށް އެހެން މީހުންނަށް 'އެމުގެ' ގޮތުގައި ފޮނުވައި އެކިއެކި ޖިންސީ ޚިދުމަތްތައް ދޭން ބުނެ ފައިސާ ހޯދުމުގެ ފަސާދައިގެ އަމަލުތަކެވެ. މިހުރިހާ ކަމެއް އަންގައިދެނީ އަޅުގަނޑުމެންގެ އަޚުލާގީ ފެންވަރު އަދު އޮތް ދަށު ދަރަޖައެވެ. އާދެ، އެކަން އޮތީ ބިރުގަންނަ ފަދަ ދަށު ދަރަޖައަކަށް ވެއްޓިފައިކަމެވެ. މިފަދަ ދަށު ދަރަޖައެއްގައި އަޅުގަނޑުމެންގެ އަޚުލާގީ ފެންވަރު އޮތް އިރު، މިކަންކަން އިސްލާހު ނުކޮށް، މިނިވަން ގައުމެއްގެ ގޮތުގައި އަޅުގަނޑުމެން އޮތުމުގެ ހައްގެއް އެބަ އޮތް ހެއްޔެވެ؟ ގައުމުތަކުގެ މިނިވަންކަން ގެއްލި ގައުމުތައް ނެތިދާ ގޮތުގެ މައްޗަށް އަލިއަޅުވާލައްވައި ލިޔުއްވި އިބްނު ޚަލްދޫނު، ގިބްސަން، އަދި ޖިމް ނެލްސަން ފަދަ މުއައްރިޚުން ދެކެވަޑައިގަންނަވާ ގޮތުގައި ގައުމުތައް ހަލާކުވެ، ނެތިދަނީ އެ ގައުމުތަކުގެ އާންމު އަޚުލާގީ ފެންވަރު ދައްވެ، އަޚުލާގީ ގޮތުން ގައުމުގެ މީހުން ދަށު ދަރަޖައަކަށް ވެއްޓިފައި ވުމުންނެވެ.\nމިކަންކަން އިސްލާހު ކުރުން ގުޅެނީ ތަނުގެ އަސާސީ އަގުތަކާއެވެ. މިކަން ގުޅެނީ ތަނުގެ ދީނީ ރޫހާއެވެ. އަޅުގަނޑުމެންގެ ތެރޭގައި ދީން މިހާރުވެފައި އޮތީ އެއިން އަޅުގަނޑުމެންނަށް މަގުދައްކައި، އަގުތަކެއް ލިއްބައިދޭ އެއްޗެއްގެ ގޮތުގައެއް ނޫނެވެ. ބޭރުފުށަށް ބަލައި މީހާގެ ރަނގަޅު ނުރަނގަޅު ކަނޑައަޅާލެވޭ އެއްޗެއްގެ ގޮތުގައެވެ. ހަމައެކަނި މީހާގެ ތުނބުޅީގެ ދިގުމިނަށް ބަލައި، ނުވަތަ ހެދުމުގެ ދިގުމިނާ ކުލައަށް ބަލައި، މީހާގެ ދީންވެރިކަމާއި ހެޔޮލަފާކަން ކަނޑައަޅާލެވޭ އެއްޗެއްގެ ގޮތުގައެވެ. މީގެ އެންމެ ބޮޑު ހެއްކަކީ މުޖުތަމައުގައި ދެންމެ މިނަންގަތް ފަސާދައިގެ އަމަލުތަކާއި ބަދުއަޚުލާގީ އަމަލުތައް ފެތުރިފައި އޮތުމާއި އެކަން ފެތުރިފައި އޮތް ދަރަޖައެވެ. ކީރިތި ގުރުއާނުގެ لم يكن الذين كفروا ސޫރަތުގައި އޮންނަފަދައިން، ދީނަކީ (الدين القيم) އަކަށް ނުވެއެވެ. އާދެ، ރަނގަޅު އަގުތަކެއް (ވެލިޔުސްތަކެއް) ލިއްބައިދީ މީހާގެ އެތެރެ ފުށް އިސްލާހުކުރާ އެއްޗަކަށް ނުވެއެވެ. އެހެން ވިނަމަ، އަދި އަޅުގަނޑުމެންގެ ބޭރުފުށް ބަދަލުކުރުމަށް ބާރު އަޅާ ފަދައިން އެތެރެފުށް އިސްލާހުކުރުމަށް ބާރު އަޅާ ނަމަ، ފަސާދައިގެ އަމަލުތަކާއި ބަދުއަޚުލާގީ އަމަލުތައް މިހާރު މިއޮތް ދަރަޖައަށް ފެތުރިފައި އޮންނާނޭ ހެނެއް ހިޔެއް ނުވެއެވެ. ކިރިތި ގުރުއާނުގައި އޮންނަފަދައިން (فألف بين قلوبكم) ދީނަކީ މީހުންގެ ހިތްތައް އެއްބައި ކުރާ އެއްޗަކަށް މިހާރަކު ނުވެއެވެ. އޭގެ ބަދަލުގައި، ބޭރު ފުށުގެ ކަންތައްތަކަށް އަހައްމިއްޔަތުކަން ދިނުމުގެ ސަބަބުން، ދީންވެފައި އޮތީ މީހުން ބައިބައިކުރާ އެއްޗަކަށެވެ.\nއަދި މީގެ އިތުރުން، ތަނުގައި ހަމަހަމަކަމާއި އަދުލުވެރިކަން ނެތި، ލިބޭ މީހުންނާ ނުލިބޭ މީހުންގެ އިގުތިސާދީ ފޯރުންތެރިކަމުގެ ތަފާތު ބޮޑުވުމުގެ ނަތީޖާއަކީ ތަނުގައި ހުރި ބަހާއި ބަހުރުވައިގެ ކުދި ކުދި ތަފާތުތައް ބޮޑެތި ކަންތައްތަކަށްވެ، ބައިބައިވުމުގެ ރޫހު ރާއްޖޭގެ ބައެއް ހިސާބުތަކުގައި އުފެދިފައި ވުމެވެ. މިހުރިހާ ކަމަކީ ވެސް މިނިވަންކަމަށް ބުރޫ އަރުވާފާނޭ ފަދަ ކަންކަމެވެ. މިނިވަން ދުވަސް ފާހަގަކުރަމުން ދާއިރު މިކަންކަން މަތިން ހަނދާންކޮށް، މިކަންކަމުގެ ހައްލު ހޯދަން މަސައްކަތް ކުރަން ޖެހެއެވެ. މިނިވަންކަން މަތީ އެއްބަޔެއްގެ ގޮތުގައި ދެމި ތިބުމައްޓަކައެވެ.\nއާދެ، މަތީގައި ފާހަގަކޮށްލެވިފައި އެވަނީ، އަޅުގަނޑު ދެކޭ ގޮތުގައި، މިނިވަން ދުވަސް ފާހަގަ ކުރަމުންދާއިރު، ހަނދާކޮށްލަން ޖެހޭ މުހިއްމު ބައެއް ކަންކަމެވެ. ރާއްޖޭގެ މިނިވަންކަން ގެއްލިގެން ދިޔަކަމާއި އެކަމުގެ މައިގަނޑު ސަބަބެވެ. ވެރި ކަމުގެ ދަހިވެތި ކަމުގައި ރާއްޖޭގެ ބަޔަކު ބޭރު ބަޔަކަށް ރާއްޖެއަށް އަރައިގަތުމަށް ދައުވަތު ދިނުމުގެ ސަބަބުންނެވެ. އަދި ހަމަ މިހާރު ވެސް، ތިމާމެންގެ ވެރިކަން އަބަދުގެ އަބަދަށް ދެމެހެއްޓުމުގެ އެދުމުގައި، މިފަދަ އަމަލުތައް ހިންގަމުންދާ ކަމެވެ. މީގެ އިތުރުން، ތަނުގެ ހަރު މުދާ، ހަރުދަނާ ގާނޫނުތަކާއި ގަވާއިދުތައް ނެތް އިރު، ބޭރު މީސްމީހުނަށް، ހަގީގަތަށް ބަލާއިރު، 'ވިއްކާލެވިފައިވާ' ކަމެވެ. އަދި ވެސް މިނިވަންކަން ގެއްލިދާނޭ ފަދަ އެހެން މައްސަލަތަކެވެ. ފަސާދައިގެ އަމަލުތައް ކެންސަރެއް ފަދައިން ގައުމުގެ މުޅި ހަށިގަނޑުގައި ފެތުރި އަށަގެންފައިވާ ކަމެވެ. އެއްވެސް ބިރެއް، ޖެހިލުމެއް ނެތި، ފާޅުގައި، ބަދުއަޚުލާގީ އަމަލުތަކަށް އަރައިގަތުން އާންމުވެފައިވާ ކަމެވެ. ތަނުގައި އިޖުތިމާއީ އަދާލަތެއް ނެތުމުން، މުއްސަނދިންނާއި ފަގީރުންގެ އިގުތިސާދީ ފޯރުންތެރިކަމުގެ ތަފާތު ބޮޑުވެ، ތަނުގައި، ގައުމު ބައިބައިވުމުގެ ރޫހު އުފެދިފައިވާ ކަމެވެ. އާދެ، މިނިވަން ދުވަސް ފާހަގަކުރަމުން ދާއިރު، މިކަންކަން މަތިން ހަނދާންކުރަން ޖެހެއެވެ. މިކަންކަމީ، ގައުމުގެ ސިޔާދަތާއި ގައުމުގެ މީހުންގެ މިނިވަންކަން ދިފާއުކޮށް، މިސިޔާދަތާއި މި މިނިވަންކަން ދެމެހެއްޓުމައްޓަކައި، އިސްކަންދީންގެން، އަވަސް ގޮތެއްގައި، އިސްލާހުކުރަންޖެހިފައިވާ ކަންތައްތަކެއްކަން ފާހަގަކުރުމައްޓަކައެވެ. އަދި، މިކަންކަން އިސްލާހުކުރުމުގެ މަގުތައް ކޮށައި، އެ މަގުތަކުގައި ހަރުދަނާ އަމަލީ ފިޔަވަޅުތަކެއް އަޅަން ފެށުމުގެ ބޭނުމުގައި ވެސް މެއެވެ. މާތްކަލާނގެ އަޅުގަނޑުމެންނަށް މިކަން ކުރުމުގެ ތައުފީގު ދެއްވާށިއެވެ! އާމީން!\nތާރީޚު މިނިވަންކަން އިބްރާހީމް ނާސިރު\nވަރަށް ޢިބްރަތްތެރި ޙަޤީޤީ ވާހަފުޅެކެވެ. އިޚްލާޞްތެރި ހަރުދަނާ ނަޞޭޙަތްޕުޅެކެވެ. ކޮންމެ ދިވެހި ރައްޔިތަކަށް ކޮންމެހެން އެނގި ޤަބޫލު ކުރަންޖެހޭ ފިލާވަޅެކެވެ. ޝުކުރިއްޔާ.


Miee "Slow" Sarukaareh Noon Kamah Vidhaalhuve Fitte'ge Misaalthakeh! - Vaguthu\nވައިކަރަދޫ ދާއިރާގެ މެންބަރު ހުސައިން ޒިޔާދު - ފޮޓޯ: މަޖިލިސް\nރައީސް އިބްރާހީމް މުހައްމަދު ސޯލިހްގެ ސަރުކާރަކީ "ސްލޯ ސަރުކާރެއް" ކަމުގައި އިދކޮޅު ފަރާތްތަކުން ބުނާ ބުނުމަށް ރައްދުދީ، "ފާސްޓް ސަރުކާރެއް" ކަން ބުނެދޭން ރައްޔިތުންގެ މަޖިލީހުގެ ވައިކަރަދޫ ދާއިރާގެ އެމްޑީޕީގެ މެންބަރު ހުސައިން ޒިޔާދު (ފިއްޓެ) އެތައް މިސާލެއް ދައްކަވައިފިއެވެ.\nމަޖިލީހުގެ މިއަދުގެ ޖަލްސާގައި ފެލިދޫގެ ގިރާ ސަރަހައްދު ހިމާޔަތްކޮށްދޭން އެދި ފެލިދޫ ދާއިރާގެ ޕީއެންސީގެ މެންބަރު އިބްރާހިމް ފަޒުލް ރަޝީދު ހުށަހެޅުއްވި ގަރާރުގެ ބަހުސްގައި ފިއްޓެ ވިދާޅުވީ އެ ގަރާރު ހުށަހެޅުއްވީ ވެސް މި ސަރުކާރުން އެ ކަން ކުރާނެ ކަމުގެ އުއްމީދެއް ފަޒުލްއަށް އޮތުމުން ކަމަށެވ\nއިދިކޮޅު ފަރާތްތަކުން އެންމެ އަޑު ނަގައި ދައްކާ އެއް ވާހަކައަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި ރާއްޖޭގެ ރިޒާވްގައި އެތައް ފައިސާއެއް ރައްކާކުރެވުނު ކަމެވެ. އެ ކަމަށް ރައްދު ދެއްވައި ފިއްޓެ ސުވާލު ކުރެއްވީ އެ ފައިސާ ބަހައްޓައިގެން ތިބީ ކީއްކުރަންތޯއެވެ.\nރައީސް އިބްރާހީމް މުހައްމަދު ސޯލިހްގެ ވެރިކަމުގައި އެ ގޮތަށް ފައިސާ ހޯދަމުން ދިއުމާއި އެ ފައިސާ ރަށްރަށަށް ހޭދަ ކުރައްވާ ކަމަށް ވެސް ފިއްޓެ ވިދާޅުވިއެވެ. މި ގޮތުން ފެލިދޫ ގިރާ ސަރަހައްދު ހިމާޔަތް ކުރުމުގެ މަސައްކަތް ފެށުނު ކަން ވެސް ފިއްޓެ ފާހަގަ ކުރެއްވިއެވެ.\nސަރުކާރުގެ ޕްލޭންގައި އަތޮޅުތަކުގެ ރަށްރަށުގައި އެތައް ކަމެއް ކުރަން ރާވާފައި އޮތުމާއި ރަށްރަށަށް ބޭނުންވާ އަސާސީ ޚިދުމަތްތައް ނުލިބި އެތައް އަހަރެއް ދިޔަ ފަހުން މި ސަރުކާރުން އެ މަސައްކަތް ފަށާފައި އޮތް ކަން ވެސް ފިއްޓެ ފާހަގަ ކުރެއްވިއެވެ.\n"މާލެ ސަރަހައްދުގައި މާ ބޮޑު ކަމެއް ނުހިނގާ. އެކަމާ އަޅުގަނޑު ވެސް އެއްބަސްވަން. އެހެންވިޔަސް ރާއްޖޭގެ އެކި ކަންކޮޅުތަކުގައި ދިރިއުޅެމުން މި ދަނީ ހަމަ ދިވެހި ދައުލަތަށް ޓެކްސް ފައިސާ ދައްކައިގެން ދިރިއުޅޭ ރައްޔިތުން. އެ ތަންތަނުގައި ވަރަށް ގިނަ ކަންކަން ކުރިއަށް އެބަދޭ." ފިއްޓެ ވިދާޅުވިއެވެ.\nއޭނާ ވިދާޅުވީ ޔާމީންގެ ވެރިކަމުގެ ދުވަސްވަރު ދުނިޔެ ބަންދުކޮށްފައި ނެތް ކަމަށާއި ދުނިޔޭގެ އިގްތިސާދު ވެސް އޮތީ ރަނގަޅު ހާލަތެއްގައި ކަމަށެވެ. އެހެންވިޔަސް އޭރު ރަށްރަށުގައި ނުހިނގާ އޮތް އެތައް ކަމެއްގެ މަސައްކަތް މިހާރު ކުރިއަށްދާ ކަން ފިއްޓެ ވިދާޅުވިއެވެ.\n"ރަށްރަށް ގިރާ ހުސްވަނީ. އަޅުގަނޑުމެން އެކަކު އަނެކަކަށް ޒުވާބުކޮށް އަޅުގަނޑުމެން ވެސް މި އޮތް ހުސް ވަނީ. އެ ބަހުސްތައް ނުކޮށް އަޅުގަނޑުމެން ވެސް ވެއްޖެ މި ކަން ކުރަން. މި ކަން ކުރާނެ ކަމުގެ އުއްމީދު އޮތީ މި ސަރުކާރުގައޭ، މި ސަރުކާރުންނޭ ކުރަނީ" ފިއްޓެ ވިދާޅުވިއެވެ.\nފިއްޓެ މިސާލެއްގެ ގޮތުގައި ދެން ނެންގެވި ކަމަކީ މީގެ ކުރީގެ ސަރުކާރުތަކުގައި ބަޖެޓްގައި ހިމެނިފައި އޮތް އެތައް ކަމެއް ނުހިނގާ އޮތް ކަމެވެ. 2009 އިން ފެށިގެން ވައިކަރަދޫއާއި ކުރިނބީގެ ނަރުދަމާގެ މަޝްރޫއު އޮންނަ ކަމަށާއި އެ ކަން ބަޔަކާ ހަވާލުކޮށް ފެށިގެން އައީ ދާދި ފަހަކުން ކަމަށް ފިއްޓެ ވިދާޅުވިއެވެ.\n"އެހެންވީމަ މިއީ ފާސްޓް ސަރުކާރަކީ އަސްލު." އިދިކޮޅު ފަރާތްތަކަށް ރައްދު ދެއްވަމުން ފިއްޓެ ވިދާޅުވިއެވެ.\nރައީސް ސޯލިހްގެ ތަސައްވަރަށް އެމެރިކާ ސަފީރުގެ ތައުރީފު!\nސެޕްޓެމްބަރު 22, 2021 18:28\nހަޒާނާ ދަވާލަން އެއްމެ ފާސްޓު ސަރުކާރު މިއީ ، ބަޖެޓު ދަވާލަން އެއްމެ ފާސްޓު ސަރުކާރު މިއީ ، 32 ބިލިޔަން ރުފިޔާގެ ބަޖެޓު 8 މަސްދުވަހުން ދަވާލި ކިހާ ފާސްޓު ، އިސްލާމް ދީނަން ފުރައްސާރަ ކުރަން އެއްމެ ފާސްޓު ސަރުކާރު މިއީ ފޮރިން މިނިސްޓަރ އެހުރީ ފައްޅީގެ އެއްމެ އެތެރޭގައި ދެން މިވަރަކަށް ފާސްޓު ވާނީ....\nސެޕްޓެމްބަރު 22, 2021 19:18\nފިއްޓެލޮލަށް ތިއޮތީ ބޮޑުއާވިއެލިފައެވެ. ފިއްޓެއަކަށް ނުފެންނާނެއެވެ. ޔާމީނު ސަރުކާރުގައި ކުރިގާތަށްވެސް ނުކުރެވޭނެއެވެ. ޔާމީންއިރުގަވެސް އެޗްވަން ފްލޫ އައެވެ. ނާސިރުއިރުގަ ކޮލެރާ މައުމޫންއިރުގަ ސިގެއްލާ އަދި އިރާގުހަނގުރާމަ ސުނާމީ އެމެރިކާހަމަލާ އެތައްކަމެއްވިއިރުވެސް ރައްޔިތުން ބިކަނުވެއެވެ. އެކަމު ސޯލިހުގެ ކޮރޯނާގައި ގެސްޓުންނައިސް އޮތީ6މަސްވަންދެނެވެ. މިހާރު ގެސްޓުންއައިސް ފުލްވެފަވާއިރު ޑޮލަރެއްލިބެނީކީނޫނެވެ.\nސެޕްޓެމްބަރު 22, 2021 19:37\nމިއީ ސުލޯ އަދި ބޭކާރު ކަންކަމައް ފޯކަސްކޮއް ވަގުތާއި ފައިސާ އިސްރާފުކުރާ ސަރުކާރެއް. އަލިފުދާލަކީ ދިވެހި ރައްޔިތުމީހާއަށް މާމުހިންމު އެއްޗެއްނޫން. ދިވެހި ރައްޔިތުމީހާއަށް މުހިންމީ ތަރައްގީގެ ބިޔަ މަޝްރޫތައް ޔަގީންކަމާއިއެކު ހިންގައި ވަޒީފާތަކާއި އަދި މަސައްކަތުގެ ދާއިރާ ފުޅާކުރާނެ އަދި ގައުމުގައި ސުލްހަމަސަލަސްކަން ގާއިމުކޮއް ރައްޔިތުންގެ ދިރިއުޅުނުގެ ފެންވަރު އުފުލައިދޭނެ ސަރުކާރެއް. ބޭކާތު އަނގަތަޅާތަން ޓީވީންނާއި ވެބްސައިޓުތަކުން ދައްކާ ކަންނުވެ އަނގަފޮނިކަނޑާ ސަރުކާރެއް މިތާއޮންނާކައް ރައްޔިތުންނެއް ނޭދޭ. އެއީ ވަކިޕާޓީއަކައް ނިސްބަތްވާރައްޔިތުން ގަބޫލުކުރާކަމެއް ނޫން. އެއީ ހުރިހާދިވެހި ރައްޔިތުން ދެކޭގޮތް.\nސެޕްޓެމްބަރު 22, 2021 19:39\nސެޕްޓެމްބަރު 22, 2021 19:45\nފިއްޓޭ މިސާލް ދެއްކިޔަސް މިއީސުުލޯސަރުކާރެތް ޔާމިނުގެ ސަރުކާރަކީ ހައި އިސްޕީޑް ސަރުކާޜެރް\nސެޕްޓެމްބަރު 22, 2021 20:33\nބަލަ ހެނދު ހޭލާ ގޮތަށް ކެފޭތަކުގައި ކޮފީބޯން ދުވެގެން އަދި ރާއްޖޭގެ ހާލަތެއް ނުފެންނާނެ\nސެޕްޓެމްބަރު 22, 2021 20:35\nމި މެމްބަރު މިއީ ގަމާުރުންގެ އައްޕަ\nސެޕްޓެމްބަރު 22, 2021 21:45\nކަލޯގަޔާ.މީނަ އަށްސްލޯވަނީ ކިހާވަރަކަށް ސޮލޯވީމަބާ.ފިނިހަކި ސްޕީޑުވެސް މިއަށްވުރެ ފާސްޓް\nސެޕްޓެމްބަރު 22, 2021 23:11\nސުލޯމީހަކައް ފެންނާނީ އެހެންމީހުންފާސްޓްކަމައް ސުލޯބެއްޔާ\nސެޕްޓެމްބަރު 23, 2021 06:42\nސްލޯ މީހަކަށް އެނގޭނީ އޭނާއަށްވުރެ ސްލޯ ނޫންކަން\nސެޕްޓެމްބަރު 23, 2021 08:04\nތަންތާތިބި ކޮރަކަލި ބްރޭންޑްގެ ބްރާންތިން ނުއުފުލޭވަރުގެ ގޮނޑިތަކަށް ވެޑުވީމާ ވާނެ ހަޔެތި މިވަނީ!\nސެޕްޓެމްބަރު 23, 2021 08:06\nމީހާގެ އިސްކޮޅުގައި ފަސްފޫޓު ހަމަނުވާ މި އެމްޕީ އަކީ ބަޔަކު ގެންގުޅޭ ޕަޕެތެއް.\nސެޕްޓެމްބަރު 23, 2021 08:28\nހޭބަލި ވާހަކަ ނުދައްކާށެވެ. ،ސަރުކާރު އައިއްސުރެ އެންމެ ކުޑަ އުޖޫރަ ކަނޑައެޅުމާ ސިވިލް ސަރވިސް މުވައްޒަފުންގެ މުސާރަ ބޮޑުކުރާ ވާހަކަ ދައްކަނީއެވެ. އެކަމަކު އެކަން ވާތަނެއް ނާދެއެވެ. ހަމަ ބޭނުންވީމާ ކޮމިޓީތަކުން އެއްކަމެއް ނުކުރަނީސް މުސާރަ ބޮޑުކުރީއެވެ. ސިވިލްސަރވިކސްއާ ދޭތެރޭ ޚާއްޞަކޮށް އިދާރީ މުވައްޒަފުންގެ ޢާއިލާތަކާ ދޭތެރޭ އަޅާލާ ވެރިއަކު ނެތެވެ. 4465 ރ ގެ މުސާރައެއް 35 އަހަރު ހޭދަކޮށްފައިވާ މުވައްޒަފަށް ދިނުމުން މީހަކަު ޙައިރާނެއް ނުވާނެހެއްޔެވެ؟ ހިންޏެއް ނާންނާނެހެއްޔެވެ؟ އިދާރީ މަޤާމުތަކުގެ މުވައްޒަފުން އަޅެ އަބުރުވެރި ދިރިއުޅުމެއް ރަނގަޅު ނިދުމެއްނިދައި މީު ރަނގަޅު ކާނާކާކަށް ނުޖެހޭނެހެއްޔެވެ. ބޮޑުންނަށް ލިބޭ ލިވިންގަަ އެލަވަންސަށްވުރެ އިދާރީ މަޤާމުތަކަށް ލިބޭ މުސާރަކޮޅު ކުޑައެވެ. ކެތްތެރިވުން ފިޔަވައި ކުރެވޭނެކަމެއް އެބައޮތްހެއްޔެވ؟\nސެޕްޓެމްބަރު 23, 2021 08:31\nގައުމުގެ ރިޒާވް އިތުރުކުރަންޖެހޭ. އެދުވަހު ރައީސް ޔާމީން އެއްކުރި ފައިސާއިން އަދިވެސް މިގައުމު ހިނގަމުން މިދަނީ. ތި ހިންގާ ހުރިހާ ޕްރޮޖެކްޓަކީވެސް ރަައީސް ޔާމީންގެ މަސައްކަތުން ހޯދި ފައިސާއިން ހިންގާ ޕްރޮޖެކްޓަށް ތިވީ.\nސެޕްޓެމްބަރު 23, 2021 12:39\nސްލޯއޭ ބުނާކަށްނުވާނެ. ޔާމީން ޖަލަށްލީ ބާރުމިން އެއީ މިމީހުން ބޭނުންވާ ކަންކަމުގަ ސްލޯނޫން ކަމުގެހެއްކެއް. އެކަން އަވަހަށް ކުރަން ހަދައިގެން މިހާރު އެއުޅެނީ ސުޕްރީމް ކޯޓުގައި އެދައުވާ ދެކޮޅުޖައްސާނެ ވާހަކައެއް ދެއްކެން ނެތިގެން.


SunOnline: ގަވާއިދާ ޚިލާފަށް އުޅުނު ބަންގްލަދޭޝް ބަޔަކު ފުވައްމުލަކަށް އަރަން ދިއުމުން އެރަށު ރައްޔިތުން ނުކުމެ އެ މީހުން ހިފަހައްޓައިފި\nގަވާއިދާ ޚިލާފަށް އުޅުނު ބަންގްލަދޭޝް ބަޔަކު ފުވައްމުލަކަށް އަރަން ދިއުމުން އެރަށު ރައްޔިތުން ނުކުމެ އެ މީހުން ހިފަހައްޓައިފި\nއާމިނަތު ނިޔާޒާ 07 Oct 2010, 10:42\nގަވާއިދާ ޚިލާފަށް އުޅުނު ބަންގްލަދޭޝް ބަޔަކު ޏ. ފުވައްމުލަކަށް އަރަށް ދިއުމުން އެރަށު ރައްޔިތުން ނުކުމެ އެ މީހުން ހިފަހައްޓައިފި އެވެ.\nކޮންޓްރޯލަރ އޮފް އިމިގްރޭޝަން އެންޑް އެމިގްރޭޝަން އިލްޔާސް ހުސެއިން އިބްރާހިމް މިއަދު ވިދާޅުވީ ފުވައްމުލަކަށް އަރަންދިޔަ 42 ބަންގްލަދޭޝް މީހުންނަކީ ގއ. އާއި ގދ. ގައި ވެސް މަސައްކަތްކޮށްފައިވާ ބައެއް ކަމަށާއި އަދި އެ ދެ އަތޮޅުގެ ބައެއް ރަށްރަށުން ވެސް އެމީހުންގެ މައްސަލަ ހުށަހަޅާފައިވާ ކަމަށެވެ. އިލްޔާސް ވިދާޅުވީ ފުވައްމުލަކުގައި އެމައްސަލަ ދިމާވީ އިއްޔެ އެމީހުން އެރަށަށް އަރަން ދިއުމުން ގަވާއިދާ ޚިލާފަށް އުޅޭ ބައެއް އެރަށަށް އަރުވަން ރައްޔިތުންގެ ތެރެއިން ބަޔަކު ބޭނުން ނުވުމުން ކަމަށެވެ.\nއިލްޔާސް ވިދާޅުވީ އެއިން އެއްވެސް މީހެއްގެ އަތުގައި ވޯކް ޕާމިޓް ކާޑެއް ނެތް ކަމަށް. އަދި އޭގެ ތެރެއިން ގިނަ މީހުންގެ އަތުގައި އެއްވެސް ލިޔެކިއުމެއް ނެތް އިރު އެކި މީހުން ކައިރީ އެމީހުން ބުނަމުން ދަނީ އެކި ނަންނަން ކަމަށް ވެސް އިލްޔާސް ވިދާޅުވި އެވެ. އިލްޔާސް ވިދާޅުވީ ބައެއް މީހުންގެ އަތުގައި ކޮންމެވެސް ވަރަކަށް ފޮޓޯ ކޮޕީ ޕާސްޕޯޓު އޮތް ކަމަށެވެ.\nއިލްޔާސް އިތުރަށް ވިދާޅުވީ އެމީހުން މިހާރު މާލެ ގެނައުމުގެ މަސައްކަތް ކުރަމުން އަންނަ ކަމަށެވެ. އަދި އެމީހުންނާ ހަވާލުވާނެ ދިވެއްސެއް ނެތްނަމަ ދެން ޖެހޭނީ އެމީހުން ފޮނުވާލަން ކަމަށް ވެސް އިލްޔާސް ވިދާޅުވި އެވެ.\nއިލްޔާސް ވިދާޅުވީ މިހާރު ގިނަ މީހުން އެގޮތަށް އުޅޭ މީހުން ލައްވާ މަސައްކަތް ކުރުވަން ބޭނުން ނުވެގެން ފޮނުވާލި ނަމަވެސް އެއްވެސް ދިވެއްސެއް ހަވާލުނުވާނަމަ އެމީހުންނަށް ވޯކް ވިސާ އެއް ނުދެވޭނެ ކަމަށެވެ.


Varugadha terrorist hamalaaakah fahu France gai kuhli nurahkaluge haalathu!\nވަރުގަދަ ޓެރަރިސްޓް ހަމަލާއަކަށް ފަހު ފްރާންސްގައި ކުއްލި ނުރައްކަލުގެ ހާލަތު!\nޕެރިހުގައި ރޭ ދިން ހަމަލާތަކަށް ފަހު މީހުން ސަލާމަތްކުރުމުގެ މަސައްކަތުގައި އިމަޖެންސީގެ އޮފިޝަލުން ހަރަކާތްތެރިވަނީ.\nފްރާންސްގެ ވެރި ރަށް ޕެރިހުގައި ވަރުގަދަ ޓެރަރިސްޓް ހަމަލާތަކެއްދީ 150 އަށްވުރެ ގިނަ މީހުން މަރާލައި އެތައް ސަތޭކަ ބަޔަކު ޒަހަމްކޮށްލައިފިއެވެ. މަދުވެގެން ހަތް ތަނެއްގައި ހަމަލާތައް ދީފައިވާއިރު، އޭގެތެރޭގައި ބަޑީގެ ހަމަލާތަކާއި ބޮން ގޮއްވުން ހިމެނެއެވެ.\nފްރާންސްގައި މިހާރު ކުއްލި ނުރައްކަލުގެ ހާލަތު އިއުލާނުކޮށްފައި ވާއިރު، އެގައުމުގެ ބޯޑަރު ވަނީ ބަންދުކޮށްފައެވެ.\nހަމަލާތަކަށް ބަލާއިރު، ހަތިޔާރުއެޅި ބަޔަކު ވަނީ ކޮންސަޓެއް ހިނގަމުންދިޔަ ހޯލަކަށް ވަދެ މަދުވެގެން ސަތޭކަ މީހަކު މަރާލައި ފަސްދޮޅަހެއްހާ މީހުން ރަހީނުންގެ ގޮތުގައި ހިފަހައްޓާފައެވެ. ފްރާންސް ފުލުހުން ވަނީ އެ ހޯލު ވަށާލައި ހަމަލާގައި ބައިވެރިވި ދެމީހަކު މަރާލައި ރަހީނުން ސަލާމަތް ކޮށްފައެވެ.\nފްރާންސާއި ޖަރުމަނާއި ދެމެދު އެކުވެރި ކަމުގެ ފުޓުބޯޅަ މެޗެއް ކުޅެވެމުން ދިޔަ ސްޓޭޑިއަމް އެއްގެ ކައިރީގައި ވެސް ވަނީ ދެ ބޮމެއް ފްރާންސުގެ ރައީސް ވަޑައިގެންނެވިއިރު، ހަމަލާތަކާއި އެކު ރައީސް ވަނީ ސަލާމަތްތެރި ތަނަކަށް ގެންގޮސްފައެވެ. ގޮއްވާލި ބޮމުގެ އަޑު ސްޓޭޑިއަމްގެ ތެރެއަށް ވެސް ވަރަށް ބާރަށް އިވުނެވެ. އެއާއި އެކު އެތައް ބަޔަކު ސްޓޭޑިއަމް ދޫކޮށް ދިޔައިރު، ހާސްކަމެއްގެ ތެރޭގައި ނަމަވެސް ވަގުތު ހަމަވަންދެން މެޗު ވަނީ ކުރިއަށް ގެންގޮސްފައެވެ.\nތިން ވަނަ ހަމަލާއެއް ދީފައި ވަނީ ރެސްޓޯރެންޓެއްގައެވެ. އެތަނަށް ހަތީޔާރާއި އެކު ވަތް ބަޔަކު މީހުން ތަކެއް މެރުމަށްފަހު ވަނީ ފިލާފައެވެ. ހަމަލާތަކުގައި ބައިވެރިވި ބައެއް މީހުން މިހާރުވެސް މުޖްތަމައަށް ދޫވެފައި ވާތީ ފްރާންސް އޮތީ ހާސްކަމެއްގެ ތެރޭގައެވެ.\nދުނިޔޭގެ އެކި ގައުމުތަކުގެ ލީޑަރުންނާއި ބައިނަލްއަގްވާމީ އިދާރާތަކުން ގެންދަވަނީ މި ހަމަލާތައް ކުށްވެރިކޮށް، ފްރާންސަށް އެހީވުމަށް ތައްޔާރަށް އޮތްކަން ހާމަކުރަމުންނެވެ. އަދި ހުޅަނގުން މިހާރުވެސް ވަނީ މި ހަމަލާއާއި ހަރުކަށި ފިކުރުގެ މުސްލިމު ހަނގުރާމަވެރިންނާ ގުޅުވާފައެވެ.\nއެކަމަކު އަދި މި ހަމަލާތަކުގެ ޒިންމާ އެއްވެސް ފަރާތަކުން އުފުލާފައެއް ނުވެއެވެ.\nމި އަހަރުގެ ޖެނުއަރީ މަހު ވެސް ޕެރިހުގައި ޓެރަރިސްޓް ނުރައްކާތެރި ހަމަލާތަކެއް ދީފައިވެ އެވެ. އެ ހަމަލާތައް އަމާޒުކޮށްފައި ވަނީ އެގައުމުގެ ސެޓްރިކަލް މަޖައްލާއެއް ކަމަށްވާ ޝާލީ އެބްޑޫ އަށެވެ. އެއީ ރަސޫލާ އަށް ފުރައްސާރަކޮށް ކާޓޫނު ކުރެހި މައްސަލައެއްގަ އެވެ.\nމިފަހަރުގެ ހަމަލާގެ ފަހަތުގައި ތިބީ ކޮން ބައެއްކަން އަދި ނޭނގެ އެވެ.


Vikkan huri ice ream thatteggai dhoo li meehaku hoadhanee | Mihaaru\nބްލޫ ބެލް ބްރޭންޑްގެ އައިސް ކްރީމް ތައްޓެއް.\nވިއްކަން ހުރި އައިސް ކްރީމް ތައްޓެއްގައި ދޫ ލީ މީހަކު ހޯދަނީ\n06 ޖުލައި 2019 - 07:562comments\nއެމެރިކާގެ ޓެކްސަސްގައި ހިންގާ ވޮލްމާޓްގެ ސުޕަމާކެޓެއްގެ ވިއްކަން ހުރި އައިސް ކްރީމް ތައްޓެއްގެ މަތި ނަގައި އޭގައި ދޫ ލާފައި އަލުން ފްރިޒަރަށް ލި މައްސަލައެއްގައި އަންހެނަކު ހޯދުމުގެ މަސައްކަތް ފަށައިފި އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި މިކަމެއް ހިނގާފައި ވަނީ ޓެކްސަންސްގެ ލުފްކިންގައި މިދިޔަ މަހުގެ 28 ވަނަ ދުވަހު އެވެ.\nއަންހެން މީހާ "ބްލޫ ބެލް އައިސް ކްރީމް" ގެ ޓިން ރޫފް ފްލެވާ ތަށީގެ މަތި ނަގާފައި ދޫލާ މަންޒަރު ފެންނަ ވީޑިއޯ ވެސް ޓްވިޓާގައި ދައުރުވެފައިވެ އެވެ. އަދި ދޫލާފައި އޭގެ މަތި ޖަހާފައި އަލުން ފްރީޒަރަށް ލާފައި އަންހެން މީހާ ހެމުންހެމުން ދާ ތަން ފެނެ އެވެ.\nމި މައްސަލާގައިު އޭނާގެ ހައްޔަރު ކުރުމުގެ އަމުރެއް ނެރެފައިވާ އިރު، ކުށް ސާބިތުވެއްޖެ ނަމަ 2-20 އަހަރާ ދެމެދު މުއްދަތެއްގެ ޖަލު ހުކުމާ އެކު 10،000 ޑޮލަރުގެ ޖޫރިމަނާއެއް ވެސް ކުރެވޭނެ އެވެ. އަދި މިކަމަކީ އާންމުންގެ ސިއްހަތަށް ނުރައްކަލުގެ ތެރެއަށް ހުށަހެޅުމުގެ އަމަލެއް ކަމަށް ފުލުހުން ބުންޏެވެ.\nއަންހެން މީހާގެ އިތުރުން މަންޒަރު ވީޑިއޯ ކުރި މީހާ ވެސް ފުލުހުން އަންނަނީ ހޯދަމުންނެވެ.\nވޮލްމާޓުން ބުނީ ކަސްޓަމަރަކު ކުރި ފަކުރު ކަންތަކާ ގުޅިގެން ފްރީޒަރުގައި ހުރި ހުރިހާ އައިސް ކްރީމް ތައްޓެއް މިހާރު ނަގާފައިވާ ކަމަށެވެ. އަދި މި ފިޔަވަޅަކީ ވޮލްމާޓްގެ ކަސްޓަމަރުންގެ ސިއްހަތާއި ރައްކާތެރި ކަމަށް އެޅި ފިޔަވަޅެއް ކަމަށެވެ.\nމި ހާދިސާއާ ބެހޭ ގޮތުން ލުފްކިންގެ ޑިރެކްޓަ އޮފް ޕަބްލިކް ސޭފްޓީ ގެރާލްޑް ވިލިއަމްސަމް ވިދާޅުވީ ކާބޯތަކެތީގެ ރައްކާތެރިކަން ގެއްލޭ ކަހަލަ އަމަލުތައް ކުރުމަކީ ޖޯކެއް ނޫން ކަމަށާއި މިއީ ވަރަށް ސީރިއަސް މައްސަލައެއް ކަމަށެވެ.\n"އެހެންވެ މި މައްސަލަ ވަރަށް ބޮޑު އިސްކަމެއް ދީގެން ބަލާނަން ކަމާ ބެހޭ ހުރިހާ ފަރާތްތަކާ ގުޅިގެން. އަދި މި ހާދިސާ ސަމާލުކަމަށް ގެނެސް ދިން ހުރިހާ ފަރާތްތަކަށް ޝުކުރު އަދާކުރަން،" އޭނާ ވިދާޅުވި އެވެ.


އައްސަލާމު ޢަލައިކުމްޢަރަބި ބަސް\nޞަރްފުގެ ޢިލްމު – ހަވަނަ ފިލާވަޅު\n14 ސެޕްޓެންބަރު, 2021 އެއްވެސް ޚިޔާލެއް ހުށަހަޅާފައި ނެތް\nޞަރްފުގެ ޢިލްމު ލިޔުނީ: އިޔާޒު ނަސީމް ހަވަނަ ފިލާވަޅު ފިޢުލު މާޟީ (މަޢުރޫފު)ގެ ޞީޣާތައް މިސާލެއްގެ ގޮތުން ހުށަހަޅައި މިލަނީ ޟަމީރުތަކާ މުނާސިބު ވާ ގޮތުން ذَهَبَ މި ފިޢުލުގެ ޒަމާންތަކުގެ ތެރެއިން މާޟީގެ ޞީޣާތައް ބަދަލު ވާ ގޮތެވެ. ޢަރަބި ބަހުގެ ފިޢުލު މާޟީގައި ދިވެހި ބަހުގެ ނިމުނުކަމާއި ނިމިނިމުނުކަމުގެ އިތުރުން ކަންހިނގިގޮތް ބަޔާން ކުރާ މާނަ ވެސް ހިމެނެއެވެ. ذَهَبَ އައީ ޟަމީރު هُوَ އާ ގުޅޭ ޞީޣާއެވެ. ވީމާ ذَهَبَ ތަރުޖަމާ ކުރާނީ […]\nޞަރްފުގެ ޢިލްމު ލިޔުނީ: އިޔާޒު ނަސީމް ފަސްވަނަ ފިލާވަޅު ފިޢުލު މާޟީ ފިޢުލު މާޟީއަކީ ހިނގި ނުވަތަ ހިނގައިފި ކަމެއް ދޭހަ ކޮށް ދޭ ފިޢުލެވެ. ޢަރަބި ބަހުގައި ކަންކުރާގެ ޢަދަދަށާއި ޖިންސަށް ފިޢުލު ތަބާ ވާތީ، ފިޢުލު މާޟީގެ 14 ޞީޣާއެއް އޮވެއެވެ. އެއީ އެމީހުންގެ ވާހަކަ ދެކެވޭ ފިރިހެނުންގެ ނިސްބަތުގައި3ޞީޣާއާއި، އެމީހުންގެ ވާހަކަ ދެކެވޭ އަންހެނުންގެ ނިސްބަތުގައި3ޞީޣާއާއި، މުޚާޠަބު ކުރެވޭ ފިރިހެނުންގެ ނިސްބަތުގައި3ޞީޣާއާއި، މުޚާޠަބު ކުރެވޭ […]\nޢަރަބި ބަހުގެ ފުރަތަމަ “ދޮޅަސް” ފިލާވަޅު – ފުރަތަމަ ބައި\n12 ސެޕްޓެންބަރު, 2021 އެއްވެސް ޚިޔާލެއް ހުށަހަޅާފައި ނެތް\nޢަރަބި ބަހުގެ ފުރަތަމަ “ދޮޅަސް” ފިލާވަޅު – ފުރަތަމަ ބައި ތަރުޖަމާ: އިޔާޒު ނަސީމް މިއީ އަލަށް ޢަރަބި ބަސް ދަސް ކުރާން ފަށައިގަންނަ ދަރިވަރުންނަށް އަމާޒުކޮށްގެން ލިޔެފައި ވާ ފޮތެކެވެ. ޢަރަބި ބަސް ޢަރަބި ބަހަކީ ﷲ ސުބްޙާނަހޫ ވަތަޢާލާ އެއިލާހުގެ ކަލާމްފުޅު ބާވައިލެއްވުމަށް ޚިޔާރު ކުރައްވައި ހޮއްވެވި ބަހެވެ. އެއްވެސް ޝައްކެއް ނެތް ގޮތުގައި ﷲ ސުބްޙާނަހޫ ވަތަޢާލާގެ ހޮއްވެވުމަށް ވުރެ ފުރިހަމަ ހޮއްވެވުމެއް ނުވާނެއެވެ. ﷲ ސުބްޙާނަހޫ ވަތަޢާލާ ޚިޔާރު ކުރައްވައި ހޮއްވެވި […]\nޞަރްފުގެ ޢިލްމު – ހަތަރުވަނަ ފިލާވަޅު\nޞަރްފުގެ ޢިލްމު ލިޔުނީ: އިޔާޒު ނަސީމް ހަތަރުވަނަ ފިލާވަޅު ފިޢުލު ނިސްބަތް ވަނީ ފާޢިލަށް ކަމުގައި ވާ ނަމަ، އެއީ މަޢުރޫފު ފިޢުލެކެވެ. މަޢުރޫފު ފިޢުލަކީ އެ ފިޢުލުން ހެދޭ ޖުމްލައިގައި ކަންކުރާ ބަޔާން ކުރެވިފައި ވާ ފިޢުލެވެ. މިސާލު: ضَرَبَ زَيْدٌ عَبَّاسًا. ޢައްބާސު ގައިގައި ޒައިދު ޖަހައިފިއޭ. ފިޢުލު ނިސްބަތް ވަނީ މަފްޢޫލަށށް ކަމުގައި ވާ ނަމަ، އެއީ މަޖްހޫލު ފިޢުލެކެވެ. މަޖްހޫލު ފިޢުލަކީ އެ ފިޢުލުން ހެދޭ ޖުމްލައިގައި ކަންކުރާ ބަޔާން ކުރެވިފައި […]\n123 …9ކުރިޔަށް »


ޓީއެފްޖީ "ރަން އިން އައްޑޫ" އަށްދާ ދުވުންތެރިން މައިދާނަށް ގެނައުމާއި ގެންދިއުން ޓީއެފްޖީ އިން ހަމަޖައްސައިދޭނެކަމަށް ޓީއެފްޖީ އިން ބުނެފިއެވެ.\nޓޯޓަލް ފިޓްނަސް ގްރޫޕް (ޓީއެފްޖީ) ގެ ޑިރެކްޓަރ މުޙައްމަދު މިސްތޯ މިއަދުނޫހަށްދެއްވި ޚާއްސަ ބަސްދީގަތުމެއްގައި ވިދާޅުވީ "ރަން އިން އައްޑޫ" ގައި ބައިވެރިވާ ދުވުންތެރިން ދުވާ މައިދާނަށް (އެމީހަކު ދުވުންފަށާ ސަރަހައްދަކަށް) ގެންދިއުމާއި އެނބުރި ދިއުމަށް ޚާއްސަ ބަހެއް އޮންނާނެ ކަމަށެވެ. އަދި މިއީ އެފަރާތްތަކަށް ލުއިފަސޭހަގޮތެއް ހޯދައިދިނުމުގެ ގޮތުން އިންތިޒާމުކުރި ކަމެއް ކަމަށެވެ.\n"އެކިމީހުން ތިބޭނީ އެކި ތަންތަނުގަ ދޮގެއްތޯ. ބައެއްމީހުން ތިބޭނެ ގަމުގަވެސް. އެހެންވީމަ ހެދިގޮތެއްމީ. އަނެއްކާ އެމީހުންނަށްވެސް ފަސޭހަވާނެތާ" މިސްތޯ ވިދާޅުވިއެވެ.\nމިސްތޯ ވިދާޅުވީ މިބަހުގައި ދަތުރުކުރެވޭނީ ހަމައެކަނި ދުވުންތެރިޔާއަށް ނޫން ކަމަށާއި އޭނާގެ ޢާއިލާއަށްވެސް ދަތުރުކުރެވޭނެ ކަމަށެވެ.\nމިސްތޯ ވިދާޅުވީ "ދަންވަރު 03:20 އިން ފެށިގެން ބަސް ދަތުރު ފަށާނެ" ކަމަށާއި "މި ދަތުރުތައް ކުރާނީ ވަކި ޝެޑިއުލެއްގެ ދަށުން" ކަމަށެވެ. އަދި "ޝެޑިއުލަށް ވަރަށް ސަމާލުވާންވާނެ" ކަމަށާއި "ގަޑިއަށް ނާދެވިއްޖިއްޔާ ދެންޖެހޭނީ އަމިއްލައަށް އަންނަން" ކަމަށެވެ.\nބަސްދަތުރުގެ ޝެޑިއުލް މި މަހުގެ 15 ވާހުކުރު ދުވަހު އޮންނަ އެކްސްޕޯގައި ލިބޭނެ ކަމަށާއި މިކަމުގައި ހުރިހާ އެންމެންގެ އެހީތެރިކަން ބޭނުންވާކަމަށްވެސް މިސްތޯ ވިދާޅުވިއެވެ.\nމިސްތޯ އިތުރަށް ވިދާޅުވީ ހުރިހާ ކެޓަގަރީއެއްގެ ދުވުންވެސް އެންމެ ލަސްވެގެން 10:30ގެ ކުރިން ނިމޭނެކަމަށް ލަފާކުރާ ކަމަށާއި އެއީ އެންމެ ލަހުން ދުވާ މީހާއަށްވެސް ފުލް މެރަތަން (42.2 ކިލޯމީޓަރ)6ގަޑި އިރުން ނިންމޭނެކަމަށް ލަފާކޮށްފައި ކަމަށެވެ.\n"ރަން އިން އައްޑޫ"ގައި ފުލް މެރަތަން ނުވަތަ 42.2ކިލޯމީޓަރގެ ދުވުން 15 ވަނަ ދުވަހުގެ ރޭ ފަތިހު 4:45 ގައި ފެށުމަށްތާވަލުކޮށްފައިވަނީ ކަނބިހާ މަގުންނެވެ. ހާފު މެރަތަން ނުވަތަ 21.1 ކިލޯމީޓަރގެ ދުވުން ގަން އިންޓަރނޭޝަނަލްއެއަރޕޯޓުން 15 ވަނަ ދުވަހުގެ ހެނދުނު 6:45 ގައި ފަށާ އިރު، 10ކިލޯމީޓަރ ރޭސް ފަށާނީ ހިތަދޫ ލިންކް ރޯޑުން ހެނދުނު 7:45 ގައެވެ. އަދި5ކިލޯމީޓަރގެ ދުވުން ފަށާނީ ހިތަދޫ އެޅެދީދީ މަގުން ހެނދުނު 8:45ގައެވެ.\nމި ހުރިހާ ރޭހެއްވެސް ނިންމާނީ ހިތަދޫގައި ހުންނަ ކޮންވެންޝަން ސެންޓަރު ކައިރިއަށެވެ.\nކޮކާކޯލާ ލޯންގ ރަން ގެ ކައުންޓް ޑައުން ރަސްމީކޮށް ފަށައިފި\nދިގުދުވުމަށް އޮންނަ ތަރުހީބު އަންނަނީ ބޮޑުވަމުން: ޓީއެފްޖީ


Hoama dhuvahu school thah bandhu, ekamaku sarukaaru bandheh noon\nރާއްޖެ - ސްކޫލްތަކުގެ ކިޔެވުން\nހޯމަ ދުވަހު ސްކޫލްތައް ބަންދު، އެކަމަކު ސަރުކާރު ބަންދެއް ނޫން\nވޯޓު ލާ ދުވަސް ކަމަށްވާ އާދީއްތަ ދުވަހު ސަރުކާރު ބަންދު\nކ. މާލެ 20 ސެޕްޓެންބަރ 2018 | ބުރާސްފަތި 15:16 1,718\nއެންމެ ފަހުން ބޭއްވި ލޯކަލް ކައުންސިލް އިންތިހާބުގައި ރައީސް ޔާމީން ވޯޓު ލައްވަނީ: އާދިއްތަ އަދި ހޯމަ ދުވަސް ސްކޫލްތައް ބަންދު - ރައީސް އޮފީސް\nއަންނަ ހޯމަ ދުވަހު ސްކޫލްތަކުގެ ކިޔެވުން ބަންދުކުރާ ގޮތަށް ސަރުކާރުން ނިންމައިފިއެވެ.\nބުރާސްފަތި ދުވަހު ރައީސް އޮފީހުގެ ތަރުޖަމާނު އިބްރާހީމް މުއާޒު އަލީ "ރާއްޖެއެމްވީ" އަށް ވިދާޅުވީ ސްކޫލްތައް ބަންދުކުރުމާ ގުޅޭ ގޮތުން މީޑިއާއަށް މައުލޫމާތު ދެއްވާނީ އެޑިއުކޭޝަން މިނިސްޓްރީން ކަމަށާއި ނަމަވެސް ހޯމަ ދުވަހު ސްކޫލްތައް ބަންދު ކުރުމަށް ސަރުކާރުން ނިންމާފައިވާ ކަމަށެވެ.\nމުއާޒު ވިދާޅުވީ ހޯމަ ދުވަހު ސްކޫލްތަކުގައި ދަރިވަރުންގެ ކިޔެވުން ބަންދު ކުރި ނަމަވެސް ސަރުކާރު ބަންދު ނޫން ކަމަށެވެ. އެހެންކަމުން ސަރުކާރުގެ އޮފީސްތަކަށް ހޯމަ ދުވަހަކީ ރަސްމީ ދުވަހެއް ކަމަށް ވެސް މުއާޒު ވިދާޅުވިއެވެ.\nމުއާޒު ވިދާޅުވީ އެޑިއުކޭޝަން މިނިސްޓްރީން ސްކޫލްތަކަށް އެކަން އަންގާފައިވާ ކަމަށެވެ.\nމުއާޒު ވިދާޅުވީ ހޯމަ ދުވަހު ސްކޫލުތައް ބަންދު ކުރަން ނިންމީ، އާދިއްތަ ދުވަހު ރިޔާސީ އިންތިހާބު އޮންނާތީ، ގިނަ ރަށްތަކުގަ އާއި މާލޭގައި ވޯޓު ފޮށިތައް ބަހައްޓައި، ވޯޓުލުމުގެ އިންތިޒާމު ހަމަޖައްސާފައި ވަނީ ސްކޫލުތަކުގައި ކަމަށް ވާތީ ކަމަށެވެ.\nއަންނަ ހޯމަ ދުވަސް އެއީ ސަރުކާރު ބަންދު ދުވަހެއް ނޫން ނަމަވެސް ވޯޓުލާ ދުވަސް ކަމަށްވާ އަންނަ އަދިއްތަ ދުވަސް އެއީ ސަރުކާރު ބަންދު ދުވަހެއްގެ ގޮތުގައި ސަރުކާރުން ވަނީ ހަމަޖައްސާފައެވެ.\nއަންނަ އާދިއްތަ ދުވަހު ރިޔާސީ އިންތިހާބު އޮންނައިރު، ރިޔާސީ އިންތިހާބުގައި 472 ވޯޓު ފޮށި ބަހައްޓަ އެވެ. މި ފަހަރުގެ އިންތިހާބުގައި ވޯޓުލުމުގެ ހައްގު ލިބިގެންވާ 262,135 މީހުން ތިބިއިރު، ވާދަ ކުރައްވަނީ ސަރުކާރު ހިންގާ ޕީޕީއެމް ރިޔާސީ ކެންޑިޑޭޓް ރައީސް އަބްދުﷲ ޔާމީން އަބްދުލްގައްޔޫމާއި ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހީމް މުހައްމަދު ސޯލިހުއެވެ.


Hulhumale gai bainalaguvaamee fenvaruge staduim eh alhan China ah\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް އަޅަން ޗައިނާއަށް\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް ތަރައްގީ ކުރުމުގެ މަޝްރޫޢުގެ އެއްބަސްވުމެއްގައި ރާއްޖެ އާއި ޗައިނާއިން ސޮއި ކުރުމަށްފަހު-- ފޮޓޯ: ފޮރިން މިނިސްޓްރީ\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް ތަރައްގީ ކުރުމުގެ މަޝްރޫއުއެއްގެ މަސައްކަތްތައް ފެށުމާ ގުޅޭ އެއްބަސްވުމެއްގައި ރާއްޖެއިން ޗައިނާއާއެކު މިއަދު ސޮއިކޮށްފި އެވެ.\nހުޅުމާލޭގައި ބައިނަލްއަގްވާމީ ފެންވަރުގެ ސްޓޭޑިއަމެއް އެޅުމުގެ މަސައްކަތަށް ޝައުގުވެރިކަން ފާޅުކޮށް އެއްބަސްވުމުގައި ސޮއި ކޮށްފައިވަނީ ޗައިނާގެ މެޝިނަރީ އިންޖިނިއަރިން ކޯޕަރޭޝަން (ސީއެމްއީސީ) އާއިއެކު އެވެ. މިއެއްބަސްވުމުގައި ސޮއިކޮށްފައިވަނީ ފޮރިން މިނިސްޓަރު އަބުދުﷲ ޝާހިދު މިހާރު ޗައިނާއަށް ކުރައްވަމުންގެންދަވާ ދަތުރުފުޅުގައި އެވެ.\nއެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓަރީގެ ސްޓޭޓް މިނިސްޓަރު އަހުމަދު ހަލީލެވެ. އަދި ސީއެމްއީސީ ގެ ފަރާތުން ސޮއި ކުރެއްވީ އެކުންފުނީގެ ޑެޕިއުޓީ ޖެނެރަލް މެނޭޖަރު މރ. ލިއު ޝިއައޯޑާ އެވެ.\nފޮރިން މިނިސްޓްރީން ބުނީ އެއްބަސްވުމުގެ ދަށުން ހަތަރު މަސްދުވަހުގެ ތެރޭގައި މަޝްރޫއާ ގުޅޭ އެންމެހާ ދިރާސާތައްކޮށް ސީއެމްއީސީ އިން ލިޔެކިޔުންތައް ސަރުކާރަށް ހުށަހަޅަންޖެހޭނެ ކަމަށެވެ.\nސީއެމްއީސީ ވަނީ މީގެ ކުރިން ވަނީ ހުޅުމާލެ އާއި ރާއްޖޭގެ ދެކުނުގެ އަށް ރަށެއްގައި 1500 ހައުސިން ޔުނިޓް އަޅައިފަ އެވެ. އެގޮތުން ހުޅުމާލޭގެ ފުރަތަމަ ފިޔަވަހީގައި އެ ކުންފުނިން ވަނީ 704 ހައުސިން ޔުނިޓް އަޅައިފަ އެވެ.\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް އަޅާއިރު މީގެ ކުރިން ޔޫތް މިނިސްޓަރު އަހުމަދު މަހުލޫފް ވަނީ ގަލޮޅު ދަނޑު ތަޅާލައި ހުޅުމާލޭގައި އާ ސްޓޭޑިއަމެއް އަޅަން ފައިސާ ހޯއްދުމުގެ މަސައްކަތް ކުރަމުން އަންނަ ކަމަށް ވިދާޅުވެފަ އެވެ.\nހުޅުމާލެ ޗައިނާ ފޮރިން މިނިސްޓްރީ + އަބްދުﷲ ޝާހިދު


20 aharu fahun Gul Rajjeygai negi photo hingaifi\n20 އަހަރު ފަހުން ގުލް ރާއްޖޭގައި ނެގި ފޮޓޯ ހިނގައިފި\nރީތީގެ ރާނީ އަދި ފިލްމީ ބަތަލާ ގުލް ޕަނާންގް ދާދި ފަހުން ވަނީ މީގެ 20 އަހަރު ކުރިން ރާއްޖެ އައިސް ރާއްޖޭގެ ގޮނޑުދޮށުގައި ސްވިމްސޫޓެއްގައި ނަގާފައިވާ ފޮޓޯއަކާއި ދާދިފަހުން ރާއްޖެ އައިސް ހަމަ އެ ސްވިމްސޫޓް ލައިގެން ނަގާފައިވާ ފޮޓޯއެއް ސޯޝަލް މީޑިއާ ގައި ޕޯސްޓް ކޮށްފަ އެވެ.\nގުލް 1991 ވަނަ އަހަރު ނަގާފައިވާ ފޮޓޯ އާއި މިފަހަރުގެ ފޮޓޯގައި މާ ބޮޑު ތަފާތެއް ނެތްއިރު މިފަހަރުގެ ފޮޓޯގައި އޭނާ މާ ޒުވާން ވެފައި ރީތި ކަމަށް ދައްކަ އެވެ. މިއީ ސޯޝަލް މީޑިއަގައި ގިނަ ބަޔަކު ގުލްގެ މި ފޮޓޮއަށް ތައުރީފު ކުރަމުންދާ ސަބަބެވެ.\nތަފާތު ފަންނާނުން އެކި ކަހަލަ ޗެލެންޖްތައް މިހާރު އެބަ ކުރެ އެވެ. ދިހަ އަހަރުގެ ޗެލެންޖް، އޯލްޑް އޭޖް ޗެލެންޖް މިހެން ގޮސް ކިޔާނެ ކަމެއް ނެތެވެ. ނަމަވެސް ގުލްގެ 20 އަހަރުގެ ޗެލެންޖަށް ވުރެ އެހެން އެއްވެސް ޗެލެންޖެއް މޮޅު ވާނެ ކަމަކަށް ނުބެލެވެ އެވެ.\nގުލް ރާއްޖޭގައި ކުރިން ނެގި ފޮޓޯ އާއި ފަހުން ނެގި ފޮޓޯ\nގުލްގެ ފޮޓޯއަށް ބޮލީވުޑް ތަރިންގެ ތެރެއިން ވެސް ބައެއް މީހުން ކޮމެންޓް ކޮށްފައިވާއިރު އެންމެން ވެސް ވަނީ ގުލްގެ ރީތި ކަމަށާއި ޒުވާން ކަމަށް ތައުރީފުކޮށްފަ އެވެ. ވިހި އަހަރު ވީއިރު ވެސް ހަށިގަނޑަށާއި ސިފަޔަށް އުމުރަށް އައި ބަދަލު ނައުމަކީ ހަމަ ގައިމުވެސް ވަރަށް މަދުމީހަކަށް ނޫނީ ކާމިޔާބު ކުރެވޭނެ ގޮންޖެހުމެއް ނޫނެވެ.\nގުލް އެންމެ ފަހުން ފިލްމަކުން ފެނިފައިވަނީ ވެބް ސީރީޒް "ދަ ފެމެލީ މޭން" އިންނެވެ.


ފުނަދޫގައި މީހުން އާބާދުވިތާ 50 އަހަރުފުރުން ފާހަގަކުރުން ކުރިއަށް ގެންދާނެ ގޮތާއި ބެހޭގޮތުން ހޯމް މިނިސްޓްރީން މަޝްވަރާ ބައްދަލުވުންތަކެއް ބާއްވައިފި\nށ. ފުނަދޫގައި މީހުން އާބާދުވިތާ 50 އަހަރުފުރުމުގެ ޕްރޮގްރާމް ކުރިއަށް ގެންދާނެގޮތާއި ބެހޭގޮތުން ފުނަދޫ ކައުންސިލާއި އަދި ފުނަދޫ ކަމުވޮށިގެންވާ ބޭފުޅުންނާއެކު މިނިސްޓްރީ އޮފް ހޯމްއެފެއާޒުން މަޝްވަރާ ބައްދަލުވުންތަކެއް ފުނަދޫގައި ބާއްވައިފިއެވެ.\nއެންޑީއޭގެ ފަރާތުން އެއިދާރާގެ މަސައްކަތާއި ގުޅޭގޮތުން މަޢުލޫމާތު ސެޝަނެއް ހޯމްމިނިސްޓްރީގެ މުވައްޒަފުންނަށް ބާއްވައިފި\nނޭޝަނަލް ޑްރަގް އޭޖެންސީގެ ފަރާތުން އެއިދާރާއިން ކުރަމުން ގެންދާ މަސައްކަތާއި ގުޅޭގޮތުން މިނިސްޓްރީ އޮފް ހޯމްއެފެއާޒުގެ މުވައްޒަފުންނަށް މަޢުލޫމާތު ސެޝަނެއް މިއަދު ބާއްވައިފިއެވެ. މިސެޝަނުގައި މަސްތުވާތަކެތިން މުޖުތަމަޢު ސަލާމަތްކުރުމަށް ހޭލުންތެރިކަން އިތުރުކުރުމުގެ ގޮތުން، ޑްރަގް އެޑިޔުކޭޝަނާއި ޑްރަގު އެޖެންސީގެ ފަރުވާގެ ނިޒާމާއި އަދި ލިބެންހުރި ފަރުވާގެ ފުރުޞަތުތަކާއި ގުޅޭގޮތުން މަޢުލޫމާތު ފޯރުކޮށްދިނެވެ.\nސަރުކާރަށް ހަތަރު އަހަރު ފުރުން ފާހަގަ ކުރުމުގެގޮތުން ޖަލްސާއެއް ބާއްވައިފި\nސަރުކާރަށް ހަތަރު އަހަރު ފުރުން ފާހަގަ ކުރުމުގެ ގޮތުން ކާނިވާ ސަރަހައްދުގައި ބޮޑު ޖަލްސާއެއް ބާއްވައިފިއެވެ. މިޖަލްސާގައި ރައީސުލްޖުމްހޫރިއްޔާ ޢަބުދުﷲ ޔާމީނު ޢަބުދުލްޤައްޔޫމު ޤައުމާމުޚާޠަބު ކުރައްވާ ވާހަކަފުޅުދެއްކެވިއެވެ.\nޤައުމީ ދުވަހުގެ މުނާސަބަތުގައި ހއ.އުތީމުގައި ކުރިއަށް ގެންދާ ޕްރޮގްރަމް ފެށިގެން ކުރިއަށް އެބަދެއެވެ. މި ރަސްމިއްޔާތައް ފެށިގެން ދިޔައީ ރޭ 8:00 ގައި އުތީމު ބޮޑުތަކުރުފާނުގެ ހަނދާނީ މަރުކަޒުގައި ބޭއްވުނު ދިދަ ނެގުމުގެ ރަސްމިއްޔާތުންނެވެ.\nމިއަހަރުގެ ޤައުމީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފި\nމިއަހަރުގެ ޤައުމީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފިއެވެ. ޤައުމީ ދުވަހުގެ ދިދަ ނެގުމުގެ ރަސްމިއްޔާތު މާލޭގައި ބޭއްވުނީ ޖުމްހޫރީ މައިދާނުގައެވެ. ރައްޖޭގެ މީހުން ދިރިއުޅޭ އެހެނިހެން ރަށް ރަށުގައި ދިދަ ނެގުމުގެ ރަސްމިއްޔާތު ބޭއްވުނީ އެރަށެއްގައި ހުރި ސަރުކާރުގެ އެންމެ އިމާރާތެއްގައެވެ.


Mua Ge Ruby Ah7Aharu, “Thiyaee Bappage Ummeedhu”! - Vaguthu\nމުއާގެ ރޫބީއަށް ހަތް އަހަރު، “ތިޔައީ ބައްޕަގެ އުއްމީދު”\nރާއްޖޭގެ މަޝްހޫރު ފިލްމީ ތަރި، އަބްދުﷲ މުއާޒްގެ ދަރިފުޅު އައިރީން އަބްދުﷲ މުއާޒް (ރޫބީ) އަށް މިއަދު7އަހަރު ފުރިއްޖެއެވެ.\nރޫބީ އަށް7އަހަރު ފުރުންކަން ފާހަގަ ކުރަމުން ގިނަ ބަޔަކު އަންނަނީ އުފަންދުވަހުގެ ތަހުނިޔާ ކިޔައި، ލޯބި އެތައް މެސެޖެއް ފޮނުވަމުންނެވެ.\nރޫބީއަށް އުފަންދުވަހުގެ ތަހުނިޔާ ކިޔަމުން މުއާ އިންސްޓަގްރާމުގައި ހިއްސާކޮށްފައިވާ ފޮޓޯއާއި އެކު ދިވެހި އިބާރާތުން ލިޔުންކޮޅެއް ލިއެފައިވެއެވެ. "\n”ދަރިފުޅަށް7އަހަރު ފުރުނީ. ދަރިފުޅަށް ވަރަަށްވެސް އުފާވެރި އުފަންދުވަހަކަށް އެދެން. ބައްޕަ ވަރަށް ލޯބިވޭ ދަރިފުޅުދެކެ. ތިޔައީ ބައްޕަގެ އުންމީދު" އިންސްޓަގްރާމުގައި ހިއްސާކުރި ފޮޓޯއާއި އެކު މުއާ ލިއެފައިވެއެވެ.\nމުއާ އާއި ރޫބީ\nފިލްމީ ތަރި މުއާގެ މިހާރުގެ އަނބިމީހާ ބަތަލާ މަރިޔަމް އައްޒަ (އައްޒަ) ވެސް ވަނީ ރޫބީ އަށް އުފަންްދުވަހުގެ ތަހުނިޔާ ކިޔައި، ހަމަ އެހާމެ ލޯބި މެސެޖެއް ހިއްސާ ކޮށްފައެވެ.\n"ރޫބީއަށް އުފާވެރި އުފަންދުވަހަކަށް އެދެން. މިހާރުވެސް އަދި އަބަދުވެސް ރޫބީ ދެކެ ލޯބިވާނަން. ތިއީ އަބަދުވެސް އަހަންނަށް ވަރަށް މުހިންމު ކުއްޖަކަށް ވާނެ، ވަރަށް ވަރަށް ލޯބިވޭ. މި ދުވަސް ފާހަގަ ކުރަން ކެތްމަދުވޭ. އުފާވެރި 7ވަނަ އުފަންދުވަހަށް އެދެން" އައްޒަ އިންސްޓަގްރާމަށް ދޫކޮށްލި ރޫބީއާއި އެކުގައި ނަގާފައިވާ ފޮޓޯއާއި އެކު ލިއެފައިވެއެވެ.\nއައްޒަ އާއި ރޫބީ\nމިހާތަނަށް އަދި ރޫބީގެ އުފަންދުވަސް ފާހަގަ ކޮށްފައިވާ ފޮޓޯ/ވީޑިއޯއެއް މީސް މީޑިއާގައި ހިއްސާ ކޮށްފައެއް ނުވެއެވެ.\nމީގެ ކުރިންވެސް އެތައް ފަހަރެއްގެ މަތިން އައްޒަ ވަނީ ރޫބީ ދެކެ ލޯބިވާކަން ހާމަކޮށްފައެވެ. ރޫބީއާއި، މުއާ، އައްޒަ އަދި އީތަން އެކުގައި އުފާވެރި އެތައް ވަގުތެއް ހޭދަކޮށްފައިވާކަން ދެމީހުންގެ މީސް މީޑިއާ އެކައުންޓުތަކަށް ބެލިއަސް ހެކިވެއެވެ. މޫދަށް ގޮސްއުޅުމާއި، އާއިލީ ހަފްލާތަކުގެ ތެރެއިން ނަގާފައިވާ ފޮޓޯތަކުން ވެސް ރޫބީ ފެނިގެންދެއެވެ. އައްޒައާއި މުއާގެ ކައިވެންޏަށް މިހާރު އަހަރެއްް ވެފެއިވާއިރު، ދެމީހުން ވެސް ދޮންދަރިންނަށް އަޅާލުމާއި ލޯބި ދިނުމަށް އިސްކަން ދޭކަން ފާހަގަކުރެވެއެވެ.\nޖޫން 30, 2021 19:21\nމުއާގެ ރޫބީއަށް ހަތް އަހަރު ވިކަން މި އާޓިކަލް ކިޔާ ނިއްމާލިއިރުވެސް މުއާ ކުރީގެ ކާކާއި ކައިވެނިކޮއްގެން ލިބިފައިހުރި ދަރިއެއްކަމެތް\nޖޫން 30, 2021 20:30\nޖުލައި 1, 2021 00:47\nރޫބީއަށް 1 އަހަރުން ގޮސް6އަހަރުވެސް ފުރުނު.. އޭރު ބައްޕަގެ އުންމީދެއް ނެތީތަ؟؟؟ ހަމަ އަހާލީ\nޖުލައި 22, 2021 15:53\nބްރަދާ ބޮަޑެތިވާވަރަކައް ކުދިން ފެނަނާނީ ، ހާއްސަކޮއް ކައިވެނި ރޫޅި ދެމަފިރިން ދުރުގައި އުޅޭ އިރުގައި.\nޖުލައި 1, 2021 11:10\nމިމީހުން ނޫސްތައް ހައިޖެކް ކުރާތީ ކަންބޮޑުވޭ.\nމިމީހުން މަޝްހޫރުވަނީ ނޫސްތަކުގައި. މަގުމަތިން ފެނުނީމާ، އަދި ކެފޭއަކުން ފެނިގެންވެސް އޮޓޯ ގްރާފެއް ހޯދަން ދިވެއްސަކުވެސް އުޅޭތަނެއް ނުފެނޭ.\nއަނެއްކަާ މިއީ ޕެެއިޑް ނިވްސްތަކެއް ނޫންބާ.\nޖުލައި 22, 2021 15:54\nރޫބީ ، މަންމާ އާއި ހަަމަ ތަފާތެއްވެސް ނެތް ، ތިޔައީ މަންމަގެ ކުއްޖެއް ދޯ.


Rahumaiytheri kamuge match gai Vella Sports in Naifaru Bazooka Sports balikoffi\nރަހުމަތްތެރިކަމުގެ މެޗުގައި ވެލާ ސްޕޯޓްސް އިން ނައިފަރުގެ ބަޒޫކާ ސްޕޯޓްސް ބަލިކޮށްފި\nވެލާ ސްޕޯޓްސްގެ އިބްރާހިމް ޝަރީފް (ލުއްޑަ) ބަޒޫކާ ސްޕޯޓްސް ކުޅުންތެރިން ކައިރިން ނައްޓާފައި ދަނީ.– ފޮޓޯ: އިބްރާހިމް ނަޒީހް /ރަޔާން ފޮޓޯސް\nވެލާ ސްޕޯޓްސް ކުލަބުން މިއަދު ހަވީރު އޭދަފުށީ ފުޓުބޯޅަ ދަނޑުގައި ނައިފައުގެ ބަޒޫކާ ސްޕޯޓްސް ކުލަބާ ވާދަކުރި ރަހުމަތްތެރިކަމުގެ މެޗް 5-0 އިން ކާމިޔާބު ކޮށްފި އެވެ.\nބަޒޫކާ ސްޕޯޓްސް ކުލަބަކީ މިދިޔަ ސެޕްޓެމްބަރު މަހު ސްޕޯޓްސް މިނިސްޓްރީގައި ރަޖިސްޓްރީ ކޮށްގެން ނައިފަރުގައި ހިންގާ ކުލަބެކެވެ. މި މެޗަކީ ޅ. އަތޮޅުގެ ޓީމުތަކަށް ހާއްސަ ކޮށްހެން އަންނަ ބުރާސްފަތި ދުވަހު ފަށާ މިފްކޯ ޅަވިޔަނި ފުޓުބޯޅަ ޗެމްޕިއަންޝިޕް 2021 އަށް ތައްޔާރުވުމުގެ ގޮތުން އެޓީމު ކުޅެމުން އަންނަ ރަހުމަތްތެރިކަމުގެ ސިލްސިލާ މެޗުތަކުގެ ތެރެއިން މެޗެކެވެ.\nއޭދަފުށީގެ އަލީ ނަސީމް (ދިއްލި) ބަޒޫކާ ސްޕޯޓްސް އަށް މިއަދުގެ މެޗުގައި ކުޅެނީ.– ފޮޓޯ: އިބްރާހިމް ނަޒީހް /ރަޔާން ފޮޓޯސް\nމިއަދު ކުޅުނު މެޗް ޝަރަފްވެރި ކޮށްދެއްވީ ބ. އަތޮޅު ތައުލީމީ މަރުކަޒުގެ ޕްރިންސިޕަލް އަހުމަދު ރަފީއު އެވެ.\nފުރަތަމަ ހާފު ވެލާ ސްޕޯޓްސް ނިންމާލީ ދެ ލަނޑުގެ ލީޑަކުންނެވެ. މި ލަނޑުތައް ޖަހައިދިނީ މުހައްމަދު ފަޔާޒް (ކުވާ) އާއި ޒުވާން ޑިފެންޑަރު މުހައްމަދު ޝާން (ލަޕޯ) އެވެ. ދެވަނަ ހާފުގައި ވެލާ ސްޕޯޓްސްގެ ލަނޑުތައް ޖެހީ ޝާފިއު މުހައްމަދު (ފިއްޓޭ) އާއި ކެޕްޓަން އިބްރާހިމް ޝަރީފް (ލުއްޑަ) އެވެ. ޝަރީފް ވަނީ މި ހާފުގައި ދެ ލަނޑު\nބަޒޫކާ ސްޕޯޓްސް އިން ވަނީ ޅަވިޔަނި ފުޓުބޯޅަ ޗެމްޕިއަންޝިޕަށް އޭދަފުށީގެ ދެ ކުޅުންތެރިޔަކު އެ ޓީމަށް ގެންގޮސްފަ އެވެ. އެއީ ރައްޒާން ރަޝީދު (ރިޗަޑު) އާއި އަލީ ނަސީމް (ދިއްލި) އެވެ. މި ދެ ކުޅުންތެރިން ވެސް ކުޅެން އެރީ ދެވަނަ ހާފުގަ އެވެ.\nވެލާ ސްޕޯޓްސް އަދި ބަޒޫކާ ސްޕޯޓްސްގެ ކުޅުންތެރިން “ސޭ ނޯ ޓު ޑޮމެސްޓިކް ވަޔޮލެންސް” ޝިއާރު ޖަހާފައިވާ ބެނާ އެއް ހިފަހައްޓައިގެން.– ފޮޓޯ: އިބްރާހިމް ނަޒީހް /ރަޔާން ފޮޓޯސް\nވެލާ ސްޕޯޓްސް ކުލަބުން ޖެންޑާ މިނިސްޓްރީއާއި ޔުނިސެފް ގުޅިގެން އިޖްތިމާއީ ކަންކަމާއި ގެވެށި އަނިޔާއާ ގުޅޭގޮތުން ރައްޔިތުން އަހުލުވެރިކުރުމަށް، މި މެޗް ކުޅުނީ އެކަމަށް ހާއްސަ ކޮށްފައިވާ “ސޭ ނޯ ޓު ޑޮމެސްޓިކް ވަޔަލެންސް” (ގެވެށި އަނިޔާއަށް ނޫނެކޭ ބުނަމާ) ޝިއާރުގެ ދަށުންނެވެ.\nމިއީ މި ޝިއާރުގެ ދަށުން ވެލާ ސްޕޯޓްސް ކުޅުނު ފުރަތަމަ މެޗެވެ. އަދި މި މެޗަށް ފަހު ކައިރި މުސްތަގުބަލުގައި އެޓީމު ކުޅޭ ހުރިހާ މެޗެއްގައި ވެސް މި ޝިއާރު ބޭނުންކުރަން ނިންމާފައި ވާކަމަށް ކުލަބުން ބުނެއެވެ.


Dhivehi masverinnah 4G rader tha-aaraf kuranee\nދިވެހި މަސްވެރިންނަށް ފޯޖީ ރާޑަރު ތައާރަފުކުރަނީ\nދިވެހި މަސްވެރިންނަށް ފޯޖީ ރާޑަރު ތައާރަފުކުރަން މައިޒާން އިލެކްޓްރޯނިކްސް އިން ތައްޔާރުވެއްޖެ އެވެ.\nމައިޒާން އިލެކްޓްރޯނިކްގެ ވެރިޔާ އަހުމަދު މަނިކު (މައިޒާން އަހަންމަދޭ) ވިދާޅުވީ އައިންމަތީ ދޫނި ދެނެގަތުމަށް ހާއްސަ މި ރާޑަރު މި އަހަރުގެ މަސްވެރިންގެ ދުވަހު ރާއްޖެއަށް ތައާރަފު ކުރަން ތައްޔާރުވަމުން އަނަނަ ކަމަށެވެ.\nމަސްވެރިންގެ ދުވަހަކީ އަންނަ މަހުގެ 10 ވަނަ ދުވަހެވެ.\n"މި ރާޑަރަކީ މިހާރު ވެސް ދުނިޔޭގައި ބޭނުންކުރާ އެއްޗެއް. ނަމަވެސް ދިވެހި މަސްވެރިންނަށް މި ތައާރަފު ކުރަނީ އަލަށް" އަހައްމަދޭ ވިދާޅުވި އެވެ.\nއޭނާ ވިދާޅުވީ މި ރާޑަރު ތައާރަފު ކުރުމުން މަސް އައިން ދެނެގަތުމަށް މިހާރަށް ވުރެ ފަސޭހަ ވެގެންދާނެ ކަމަށެވެ.\n"މިދިޔަ އަހަރު ފޯޖީ ރާޑަރު ތައާރަފު ކުރީ. މީގެ ސަބަބުން މަސްވެރިންނަށް ކުރިއެރުން ލިބޭނެ. ފަސޭހައިން އައިން ފެނޭނެ. މީގެ އިތުރުން މި ރާޑަރުގެ ސަބަބުން މަސް ދޯނި ފަހަރުވެސް ދުރުން ފެންނާނެ،" އަހަންމަދޭ ވިދާޅުވި އެވެ.\nމައިޒާން އިލެކްޓްރޯނިކްސްއިން ދަނީ މަސްވެރިންނަށް ހާއްސަ ޓެކްނޮލޮޖީ ތައާރަފު ކުރަމުންނެވެ. އެ ކުންފުނިން ވަނީ ފިޝް ފައިންޑާ އާއި މެޕްސް ވެސް ދިވެހި މަސްވެރިންނާ ހަމައަށް ގެނެސްދީފަ އެވެ.\nޓްރިޕްއެޑްވައިޒާގެ އެވޯޑެއް ކޮކޫންއަށް


Mi season ah fahu Aguero City dhookoh lanee\nމި ސީޒަނަށް ފަހު މެންޗެސްޓާ ސިޓީ ދޫކޮށްލަން އެ ކުލަބަށް އެންމެ ގިނަ ލަނޑު ޖަހައިދީފައިވާ ސާޖިއޯ ކުން އަގުއޭރޯ ނިންމައިފި އެވެ.\nޖޫންގައި 33 އަހަރު ފުރޭ އަގުއޭރޯ ވަނީ، ސިޓީ އާއެކު އޮތް އޭނާގެ ކޮންޓްރެކްޓް އާ ނުކުރަން ނިންމާފަ އެވެ. އޭނާ އެގޮތަށް ނިންމީ ކުލަބާއެކު ވެސް އެގޮތަށް އެއްބަސްވެ ކުރިމަގުގައި އެހެން ޕްރރޮޖެކްޓެއް ނެގުމުގެ ގޮތުންނެވެ. އަގުއޭރޯ އަލުން ލަލީގާއަށް ގެންދަން ބާސެލޯނާއިން ޝައުގުވެރި ވެއެވެ.\nއެތުލެޓިކޯ މެޑްރިޑުން 2011 ގައި ސިޓީއަށް ބަދަލުވި އަގުއޭރޯ ވަނީ ސިޓީގައި 384 މެޗު ކުޅެ 257 ލަނޑު ޖަހާފަ އެވެ. އޭނާއަކީ އިނގިރޭސި ވިލާތުން ބޭރު ކުޅުންތެރިންގެ ތެރެއިން ޕްރިމިއާ ލީގްގައި އެންމެ ގިނަ ލަނޑު ޖެހި ކުޅުންތެރިޔާ އެވެ.\nސިޓީގެ 10 އަހަރުވީ ކެރިއާގައި އަގުއޭރޯގެ ހަނދާންތަކާ އެންމެ ބޮޑަށް ގުޅޭނީ އޭނާގެ ފުރަތަމަ ސީޒަންގައި ލީގްގެ އެންމެ ފަހު މެޗުގެ އެންމެ ފަހު ވަގުތުގައި ކްއީން ޕާކް ރޭންޖާސް ކޮޅަށް އަގުއޭރޯ ވައްދާލި ލަނޑުންނެވެ. އެލެކްސަ ފާގަސަން ރިޓަޔާ ކުރުމުގެ އެއް ސީޒަން ކުރިން، ސިޓީއަށް އެ ސީޒަންގެ ލީގް ލިބުނީ އަގުއޭރޯ ޖެހި ގޯލުން މެންޗެސްޓާ ޔުނައިޓެޑަށް ވުރެ ފައިދާ ގޯލުން ކުރި ލިބުމުންނެވެ. އެއީ 44 އަހަރު އަހަރު ތެރޭ ސިޓީން ކާމިޔާބު ކުރި އިނގިރޭސި ފުރަތަމަ ތައްޓެވެ.\n"ބޮޑެތި ކާމިޔާބުތަކާއެކު 10 ސީޒަންގައި، އެ މުއްދަތުގައި އަހަންނަށް މަގާމު ލިބިފައި ވަނީ ތާރީހީ އެންމެ ގިނަ ގޯލް ޖެހި ކުޅންތެރިންގެ ސަފުން އަދި ސިޓީ ދެކެ ލޯބިވާ އެންމެހާ ފަރާތްތަކާ މެދު އަހަރެން ގުޅިފައިވާ ގުޅުމަކީ މުގުރާ ނުލެވޭނެ ގުޅުމެއް، އަހަރެންގެ ހިތުގައި އަބަދުވެސް އެ ފާރާތްތައް ހަނދާން ހުންނާނެ." ޓްވިޓާގައި އަގުއޭރޯ ލިޔެފައި ވެއެވެ.\nމިދިޔަ ސީޒަންގެ ފަހު ކޮޅާއި މި ސީޒަންގައި އަނިޔާގައި ގިނަ ދުވަސްތަކެއް ހޭދަ ކުރުމުން އަގުއޭރޯއަށް އެންމެ ރަނގަޅު ކުޅުމެއް ނުދެއްކުނެވެ. އަދި ކޮވިޑްގެ ބަލި އޭނާއަށް ޖެހުމުން އޭނާގެ ކެރިއަރަށް މި ސީޒަންގައި އަސަރު ކުރިކަމަށް އެކަން ވިއެވެ.\nއަގުއޭރޯގެ މަގާމު ފޫބައްދަން، ބުރޫޝިއާ ޑޯޓަމުންޑްގެ އާލިންގް ބުރައުޓް ހާލޭންޑް ގެނައުމަށް ސިޓީން މަަސައްކަތް ކުރަމުންދާ ކަމުގެ އަޑުތައް ވެސް ދަނީ ފެތުރެމުންނެވެ.


އޮއްސިދިއުމުގެ ކުރިން އަގު ވަޒަން ކުރާށެވެ. | Sandhaanu\nއޮއްސިދިއުމުގެ ކުރިން އަގު ވަޒަން ކުރާށެވެ.\nކޮންމެ ދިރުންހުރި އެއްޗެއްގެ ޙަޔާތް ބިނާވެގެންވަނީ ވަގުތުގެމައްޗަށް ކަމަށްވާތީ ވަގުތަކީ އަގުނުކުރެވޭފަދަ އަގުބޮޑު ޖަވާހިރެއްފަދަ އެއްޗެކެވެ. މިއުޑު ހިޔާދަށުގައިވާ އެއްވެސް މަޚްލޫޤަކަށް މާޒީ އިޢާދަ ނުކުރެވޭނެއެވެ. ވީމާ މި އަގުހުރި ވަގުތު އެންމެއަގު ހުރިގޮތުގައި އަދި އެންމެ ހެޔޮގޮތުގައި ވޭތު ކުރެވޭނީ ޙަޔާތުގެ ހުރިހައި މަޤާމެއްގައި ﷲ ހަނދުމަކުރުމުން ކަން ހަނދާނުން ކައްސާލަދީގެން ނުވާނެއެވެ.\nމަޙުލޫޤުންނާމެދު މުޢާމަލާތުކުރުމުގައި ގޯސްކޮށް، ނޭދެވޭގޮތުގާ މުޢާމަލާތު ނުކުރުމަކީވެސް އެބައިމީހުންނާމެދު ރަނގަޅަށް ކުރެވޭ ކަންތަކުގެ ތެރޭގައި ހިމެނިގެންދާނެ ކަންކަމެވެ.\nخَالِقُ ވަންތަ އިލާހު މިބިންމައްޗަށް اِنسان ން خَلْقُ ކުރެއްވުމުގެ حَقِيْقِى مقصد އެނގިފައި ނުވާ اِنسان އާ އަށްވުރެ ވަކީން ބޮޑު جَاهل އަކު ވާނެތޯއެވެ.\nޒުހޭރު އޮކްޓޯބަރ 29, 2020 At 2:23 ޕމ\nވަރަށް ރަނގަޅު ބަސްކޮޅެއް ޝުކުރިއްޔާ. މިހާރު ދިވެހިންވެސް މިވަނީ މާލިއްޔަތަށްގޮސް ހުސްވެފައި. ވީމާ ޑްރަގް ޑީލް ކޮށްގެންނަމަވެސް ފޭރިގެންނަމަވެސް ފައިސާހޯދުނީމާ ނިމުނީކަމަށް ދެކޭ މީހުންގިނަވެއްޖެއެވެ.


Enme bodu thimaaveshi jamiyyaagai baiverivumah ruhun dheefi\nދުނިޔޭގެ އެންމެ ބޮޑު ތިމާވެށި ޖަމިއްޔާގައި ބައިވެރިވުމަށް ރުހުން ދީފި\nއިންޓަނޭޝަނަލް ޔޫނިއަން ފޯ ކޮންޒަވޭޝަން އޮފް ނޭޗަ (އައިޔޫސީއެން)ގައި ދިވެހިރާއްޖެ ބައިވެރިވުމަށް ރައްޔިތުންގެ މަޖިލީހުން ރުހުން ދީފި އެވެ.\nއައިޔޫސީއެންގައި ރާއްޖެ ބައިވެރިވުމާ މެދު މަޖިލީހަށް ފެނިވަޑައިގަންނަވާ ގޮތެއް އަންގަވައިދެއްވުން އެދިވަޑައިގެން ރައީސުލްޖުމްހޫރިއްޔާ މަޖިލީހަށް ފޮނުއްވި މައްސަލަ ދިރާސާކުރީ ހާރިޖީ ގުޅުންތަކުގެ ކޮމިޓީންނެވެ.\nއައިޔޫސީއެންގައި ރާއްޖެ ބައިވެރިވުމާ މެދު މެންބަރުންނަށް ފެނިވަޑައިގަންނަވާ ގޮތަށް ވޯޓު ދެއްވުމަށް ހުޅުވާލުމުން މަޖިލީހުގެ މިއަދުގެ ޖަލްސާގައި 28 މެންބަރުންގެ އިއްތިފާގުން ވަނީ އައިޔޫސީއެންގައި ރާއްޖެ ބައިވެރިވުމަށް ރުހުން ދޭން ފާސްކޮށްފަ އެވެ.\nއައިޔޫސީއެން އަކީ ދުނިޔޭގެ 91 ގައުމަކާއި 1400 އަށް ވުރެ ގިނަ ޖަމިއްޔާތަކުން ބައިވެރިވާ ތިމާވެއްޓާ ބެހޭ ބައިނަލްއަގްވާމީ އެންމެ ބޮޑު އެއް ޖަމިއްޔާ އެވެ.\nއައިޔޫސީއެންގައި ދުނިޔޭގެ އެންމެ މަޝްހޫރު ތަޖުރިބާކާރުން މަސައްކަތް ކުރަމުންދާއިރު ދުނިޔޭގެ ދިރުންތަކާއި ގުދުރަތީ މާހައުލުގެ ރައްކާތެރިކަމަށް އެ ޖަމިއްޔާ އިން ވަނީ ވަރަށް މުހިއްމު ގިނަ މަސައްކަތްތަކެއް ކޮށްފަ އެވެ.\nރާއްޖެއިން އައިޔޫސީއެންގައި ބައިވެރިވުމުން މައުލޫމާތު ބަދަލުކުުރުމާއި ފަންނީ އެހީތެރިކަން ލިބުމާއި އެކި ގުރޫޕްތަކާއެކު ޕާޓްނަޝިޕް ހަދައިގެން މަސައްކަތް ކުރުމުގެ ފުރުދސަތު ލިބިގެންދާނެ އެވެ.\nރައްޔިތުންގެ މަޖިލިސް ތިމާވެށި މިނިސްޓްރީ އޮފް އެންވަޔަރަންމެންޓް\nފިލްމް ފޯ ޗޭންޖްގައި ބައިވެރިވާން ފުރުސަތު ހުޅުވާލައިފި\nދުންހޮޅިތައް އުސް ކުރަން އަންގަން ފާސްކޮށްފި


UK ge Hurihaa Ge akah Internet Dheyn E Qaumuge Sarukaarun Hushahalhaifi\nޔޫކޭގެ ހުރިހާ ގެއަކަށް އިންޓަނެޓް ދޭން އެގައުމުގެ ސަރުކާރުން ހުށަހަޅައިފި\nއިނގިރޭސިވިލާތުގެ ސަރުކާރުން ހުށަހަޅާފައިވާ ޑިޖިޓަލް ސްޓްރެޓަޖީގައި އެގައުމުގެ ހުރިހާ ގެއަކަށް 2033 ވަނަ އަހަރާއި ހަމައަށް ފުލް-ފައިބަރ ބްރޯޑްބޭންޑް ހިދުމަތް ދޭން ހިމަނައިފިއެވެ.\nއެ ހުށަހެޅުން ހުށަހަޅާފައިވަނީ އިނގިރޭސިވިލާތުގެ ޑިޕާޓްމެންޓް ފޮ ޑިޖިޓަލް ކަލްޗާ މީޑިއާ އެންޑް ސްޕޯޓްސް އިންނެވެ. އެ ހުށަހެޅުމުގައި އަލަށް އިމާރާތް ކުރެވޭ ގެތަކުގައި ފުލް-ފައިބަރ ބްރޯޑްބޭންޑް ފޯރުކޮށްދޭން ވަނީ ހިމަނާފައެވެ.\nއިނގިރޭސިވިލާތުގެ ސަރުކާރުން ލަފާކުރާ ގޮތުގައި 2025 ވަނަ އަހަރު އަންނައިރު 15 މިލިއަން ގެއަށް ފުލް-ފައިބަރ ބްރޯޑްބޭންޑް ފޯރުކޮށްދެވޭނެއެވެ. އަދި ވިޔަފާރިތައް ހިމެނޭ ގޮތަށް ހުރިހާ ފަރާތަކަށް 2033 ވަނަ އަހަރުގެ ނިޔަލަށް ފުލް-ފައިބަރ ފޯރުކޮށްދެވޭނެއެވެ.\nއެ މަޝްރޫއަށް ގާތްގަނޑަކަށް 39 ބިލިއަން ޑޮލަރު ހޭދަވާނެ ކަމަށް އިނގިރޭސިވިލާތުގެ ސަރުކާރުން ވަނީ ލަފާކުރެއެވެ.\nއިނގިރޭސިވިލާތުގެ ހަތަރު އިންސައްތަ ގެއަށް މިހާރު ވަނީ ފުލް-ފައިބަރ ބްރޯޑްބޭންޑް ފޯރުކޮށްދީފައެވެ. ސްޕެއިންގެ 71 އިންސައްތަ ގެއަށް އަދި ޕޯޗުގަލްގެ 89 ގެއަށް ވަނީ ފުލް-ފައިބަރ ބްރޯޑްބޭންޑް ފޯރުކޮށްދީފައެވެ.


1200 Aharu Vefaiva Gaburu Bandhefai Oeh Vaagandah Gellumeh Nulibi - Vaguthu\nޕެރޫގެ ވަޅުލެވިފައިވާ އަވަށަކުން އާކިއޮލޮޖިންސްޓުންނަށް ތަފާތު ގޮތަކަށް އޮތް ގަބުރެއް ފެނިއްޖެއެވެ.\nޕެރޫގެ ވެރިރަށް ލިމާ އާއި 16 މޭލު ދުރުގައި އޮތް އަވަށަކުން ފެނުނު ގަބުރު އޮތީ ފަރުބަދައެއްގައި ކަނޑައި ނަގާފައިވާ "ކޮޓަރިއެއް"ގައެވެ. އެންމެ ތަފާތު ކަމަކީ މިގަބުރު ކަނެއްގައި އިންއިރު ހިރުނުލެވޭ ވަރަށް ވަލުން އައްސާފައިވުމެވެ. 1200 އަހަރު ވެދާނެ ކަމަށް ސައިންސްވެރިން ލަފާކުރާ ގަބުރުގެ ގައިގަ އައްސާފައި ހުރި ވާތަކަށް މިހައި ގިނަ ދުވަސް ވެފައިވާއިރު ވެސް މާބޮޑު ކަމެއް ނުވެ އޮތުމަކީ ވެސް އާކިއޮލޮޖިސްޓުންނަށް ލިބުނު ހައިރާން ކަމެކެވެ.\nގަބުރު ފެނުނު އާކިއޮލޮޖިސްޓިންގެ ޓީމްގެ އެންމެ އިސްވެރިޔާ ޕީޓާ ވޭން ވިދާޅުވީ ގަބުރުގައި ވާތަކެއް އައްސާފައި ހުރި ނަމަވެސް އެއީ މަރާލުމަށް ނުވަތަ ހައްޔަރު ކުރުމަށް އައްސާފައި ހުރި ވާތަކެއް ކަމަށް ނުވެދާނެ ކަމަށެވެ.\n"އެއީ މިސަރަހައްދުގެ މީހުން، މީހުން މަރުވުމުން ހަދަ ގޮތެއްކަމަށް ވުން ވެސް އެކަށީގެންވޭ. އަހަރެމެންނަށް ފެނުނު ގަބުރުގެ މުޅި ގައިގަ ވަނީ ވާގަނޑެއް އޮޅާފައި. އަދި ގަބުރުގެ ދެއަތުން މޫނު ވަނީ ނިވާކޮށްފައި." ޕީޓާ ވިދާޅުވިއެވެ.\nއާކިއޮލޮޖިސްޓުންނަށް ފެނުނު ގަބުރަކީ ކޮން ޖިންސެއްގެ މީހެއްގެ ގަބުރެއް ކަމެއް އަދި ނޭނގެއެވެ.\nކުރިއަށް އޮތްތަނުގައި މިގަބުރު އިތުރަށް ދިރާސާކޮށް އޭނާ މަރުވާން މެދުވެރިވި ސަބަބު ވެސް ދެނެގަނެވޭނެ ކަމަށް ދިރާސާކުރާ ފަރާތްތަކުން އުއްމީދު ކުރެއެވެ.\nމިހާރު ސައިންސްވެރިން ގެންދަނީ މިގަބުރަށް އިތުރު ގެއްލުމެއް ނުލިބޭ ގޮތައް ގަބުރު ނެގުމުގެ މަސައްކަތް ކުރަމުންނެވެ. ނަމަވެސް އެކަމަށް އަދި ދުވަސްތަކެއް ހޭދަވާނެ ކަމަށް ދިރާސާ ކުރާ ޓީމުން ބުނެއެވެ.\nޑިސެމްބަރު 1, 2021 08:53\nއެ ގަބުރު ގެ ކަށިތައްވެސް ހަމަ ހަލާކު ނުވެ ހުރީތަ


Husskoh Huri Nama Date Kuran Beynumee Badminton Champion P.V Sindhu Aa: Ayushmann\nއަޔޫޝްމަން އާއި ސިންދޫ--\n16 ޑިސެންބަރ 20180ކޮމެންޓް\nހުސްކޮށް ހުރިނަމަ ޑޭޓު ކުރާނީ ބެޑްމިންޓަން ޗެމްޕިއަން ސިންދޫއާ: އަޔޫޝްމަން\nބޮލީވުޑުގެ މަޝްހޫރު ތަރި އަޔޫޝްމަން ކުރާނާ، ހުސްކޮށް ހުރި ނަމަ އެންމެ ބޮޑަށް ޑޭޓުކުރަން ބޭނުމީ އިންޑިއާގެ މަޝްހޫރު ބެޑްމިންޓަން ކުޅުންތެރިޔާ ޕީވީ ސިންދޫއަށް ކަމަށް އޭނާ ބުނެފި އެވެ.\nވިކީ ޑޯނާ އިން ވިދާލި ތަރި، އަޔޫޝްމަން، ދާދި ފަހުން ވަނީ ކަރަން ޖޯހަރު ހުށަހަޅާ މަޝްހޫރު ޝޯ، ކޮފީ ވިތު ކަރަންގައި ބައިވެރިވެފައެވެ. ވިކީ ކައުޝިއަލްއާއެކު އޭނާ އެޝޯގައި ބައިވެރިވި އިރު އެޝޯގެ ރެޕިޑް ފަޔާ ރައުންޑުގައި ވަނީ ހުސްކޮށް ހުރިނަމަ ޑޭޓު ކުރާނީ ކޮން ތަރިއަކާތޯ އަޔޫޝްމަންއާ ސުވާލުކޮށްފައެވެ. އަދި ފަސްޖެހުމެއް ނެތި އޭނާ ވަނީ އިންޑިއާގެ ބެޑްމިންޓަން ޗެމްޕިއަން ސިންދޫ ކަމަށް ބުނެފައެވެ. އަދި އުމުރުން 23 އަހަރުގެ ސިންދޫ ވަރަށް ރީތި ވަރަށް "ހޮޓް" ކަމަށް އޭނާ ބުނެއެވެ.\nބެޑްމިންޓަން ދާއިރާގައި ގިނަ ކާމިޔާބީތަކެއް ހޯދާފައިވާ ސިންދޫއަކީ އޮލިމްޕިކް ސިލްވާ މެޑަލެއް ހޯދި އިންޑިއާއަށް ނިސްބަތްވާ ފުރަތަމަ އަންހެނާއެވެ. އަދި މިއަހަރުގެ ކޮމަންވެލްތްސް ގޭމްސްގައި ވޮމަން ސިންގަލްސް އިން އޭނާ ވަނީ ސިލްވާ މެޑަލެއް ހޯދާފައެވެ. ސިންދޫއަށް ގިނަ ބައެއްގެ ސަމާލުކަން ލިބިގެންދިޔައީ 2012 ވަނަ އަހަރު، ބެޑްމިންޓަން ވޯލްޑް ފެޑަރޭޝަނުގެ ވޯލްޑް ރޭންކިންގެ އެންމެ މޮޅު ވިހި ކުޅުންތެރިންގެ ތެރޭގައި އޭނާ ހިމެނުމުންނެވެ. އޭރު އޭނާގެ އުމުރަކީ 17 އަހަރެވެ. މީގެ އިތުރުން ވެސް އޭނާ ވަނީ ބެޑްމެންޓަން ދާއިރާ އިން އިންޑިއާ ފަހުރުވެރިވާނެ ފަދަ ބޮޑެތި ކާމިޔާބީތަކެއް ހޯދާފައެވެ.\nWoooahhh...good win today against chinese ✌🏻...one more to go 💪🏻💪🏻wil play against yamaguchi again ...time to recover n get set for tomorrow ☺ #dubaisuperseriesfinals#finals#onemoretogo#allsettogo#thankstoallmyfans🙏🏻#💪🏻💪🏻✌🏻☺\nA post shared by sindhu pv (@pvsindhu1) on Dec 16, 2017 at 9:58am PST\nއުމުރުން 34 އަހަރުގެ އަޔޫޝްމަން އެންމެ ފަހުން ފެނިފައި ވަނީ އަމިތު ޝަރްމާ ޑައިރެކްޓުކޮށް ނެރުނު ފިލްމު "ބަދާއީ ހޯ" އިންނެވެ. އެފިލްމަށް ބެލުންތެރިންގެ ފަރާތުން ބޮޑު ތަރުހީބެއް ލިބިފައިވެއެވެ. 2008 ވަނަ އަހަރު އަޔޫޝްމަން ވަނީ ކައިވެނި ކޮށްފައެވެ. އަދި އެ ކައިވެންޏަށް ދެކުދިން ވެސް ލިބިފައިވެއެވެ.\nބޮލީވުޑް މުނިފޫހިފިލުވުން އަޔުޝްމަން ކުރާނާ


31 Aharuge hidhumathah fahu zaahiraa MMA aai dhurah\nޑެޕިއުޓީ ގަވަރުނަރު އައިޝަތު ޒާހިރާ -- ފޮޓޯ:ޓުވިޓަރ\n22 ޖުލައި 2020 - 23:20:24\n31 އަހަރަށް ވުރެ ދިގު މުއްދަތަކަށް އިހްލާސްތެރި ކަމާއިއެކު މޯލްޑިވްސް މަނިޓަރީ އަތޯރަޓީ (އެމްއެމްއޭ) އަށް ހިދުމަތް ކޮށްދެއްވުމަށްފަހު ޑެޕިއުޓީ ގަވަރުނަރު އައިޝަތު ޒާހިރާ އެ މަގާމުން ރިޓަޔާ ކުރައްވައިފި އެވެ.\nޒާހިރާ އިސްތިއުފާ ދެއްވުމާއި އެކުގައި އެ މަގާމު މިހާރު ވަނީ ހުސްވެފައެވެ. ޑެޕިއުޓީ ގަވަރުނަރުގެ މަގާމަކީ ރައީސުލްޖުމްހޫރިއްޔާ ނަން ހުށަހެޅުއްވުމުން ރައްޔިތުންގެ މަޖިލީހުގެ ރުހުން ލިބުމުން އައްޔަން ކުރައްވާ މަގާމެކެވެ.\nއެމްއެމްއޭގެ ގާނޫނުގައި ވާގޮތުން ޑެޕިއުޓީ ގަވަރުނަރުގެ މަގާމުގައި ހުންނެވޭނީވެސް ދެ ދައުރުއެވެ. 31 އަހަރަށްފަހު ޒާހިރާ އެމަގާމުން ރިޓަޔާ ކުރެއްވިއިރު އޭނާ ވަނީ އެ މަގާމުގައި6އަހަރުގެ2ދައުރު ފުރިހަމަ ކުރައްވާފައެވެ.\nއެމްއެމްއޭ އިން ބުނީ ޒާހިރާ އެމްއެމްއޭ އަށް އިހްލާސްތެރި ކަމާއިއެކު ކޮށްދެއްވި ހިދުމަތަށް ޝުކުރު އަދާ ކުރައްވާ ކަމަށެވެ.\nއެމްއެމްއޭ އެންމެ ފުރަތަމަ އުފެދުނީއްސުރެ އެ އިދާރާގައި ޒާހިރާ ވަނީ ހިދުމަތް ކުރައްވާފައެވެ.


ރާއްޖެއަށް ލިބުނު ކާމިޔާބީއަކީ "ޓީމް ޚާރިޖީ"ގެ...\nމިނިސްޓަރ ޝާހިދު މިޝަންތަކާއެކު\nރާއްޖެއަށް ލިބުނު ކާމިޔާބީއަކީ "ޓީމް ޚާރިޖީ"ގެ މަސައްކަތުގެ ނަތީޖާ - ޝާހިދު\nވިޔަފާރީގެ ފުރުޞަތުތަކާއި އިންވެސްޓްމަންޓާއި ފަތުރުވެރިކަން ފުޅާކުރުމަށް މަސައްކަތް ކުރޭ\nދިވެހި މިޝަންތަކުން ކުރައްވާ މަސައްކަތް ފާހަގަކުރެއްވި\n11 ޖޫން 2021 | ހުކުރު 15:40\nފޮރިން މިނިސްޓަރ އަބްދުﷲ ޝާހިދު ބޭރުގެ މިޝަންތަކާ ބައްދަލުކުރައްވަނީ\nއަބްދުﷲ ޝާހިދު ޓްވިޓަރ\nރާއްޖެއަށް ލިބުނު ކާމިޔާބީއަކީ "ޓީމް ޚާރިޖީ"ގެ މަސައްކަތުގެ ނަތީޖާ ކަމަށް ފޮރިން މިނިސްޓަރ ވިދާޅުވެއްޖެއެވެ.\nރާއްޖެއިން ބޭރުގެ މިޝަންތަކުގައި ތިއްބަވާ ބޭފުޅުންނާ ވަރޗުއަލްކޮށް ބައްދަލުކުރައްވައި ވިދާޅުވީ، ދިވެހިރާއްޖެއަށް މި ލިބުނު ކާމިޔާބީއަކީ، ޖަޕާނުގެ ޓޯކްޔޯއިން ފެށިގެން އެމެރިކާގެ މެންހަޓަންއާ ދެމެދު ހުރި ދިވެހި 17މިޝަނުގައި މަސައްކަތްކުރައްވާ “ޓީމް ޚާރިޖީގެ” ބުރަ އަދި އިޚްލާސްތެރި މަސައްކަތުގެ ނަތީޖާ ކަމުގައެވެ. ޓީމުގެ މަސައްކަތާމެދު އެމަނިކުފާނާއި މުޅި ދިވެހި ޤައުމު ފަޚުރުވެރިވާ ކަމުގައި ވިދާޅުވިއެވެ.\nމިފަދަ މަސައްކަތެއް ކުރައްވަން ޖެހިވަޑައިގަތީ ދަތި ދުވަސްވަރެއްގައި ކަމަށް ވިދާޅުވިއެވެެ. ކޮވިޑުގެ ދަތިތަކުން އަރައިގަތުމަށާއި ޚާރިޖީ ގުޅުންތައް ބަދަހިކުރުމާއި، ރާއްޖެއަށް ބޭނުންވާ އެހީއާއި ވިޔަފާރީގެ ފުރުޞަތުތަކާއި އިންވެސްޓްމަންޓާއި ފަތުރުވެރިކަން ކުރިއެރުވުމަށް ދިވެހި މިޝަންތަކުން ކުރައްވާ މަސައްކަތް މިނިސްޓަރ ފާހަގަކުރެއްވިއެވެ.\nޖޫން7ވީ ހޯމަ ދުވަހު ބޭއްވި އދ. ގެ އާންމު މަޖިލީހުގެ 76 ވަނަ ސެޝަންގެ ރައީސް ހޮވުމަށް ބޭއްވި އިންތިޚާބު ރާއްޖޭގެ ފޮރިން މިނިސްޓަރ އަބްދުﷲ ޝާހިދު ކާމިޔާބުކުރެއްވީ 143 ވޯޓުގެ ބޮޑު އަޣުލަބިއްޔަތަކުންނެވެ. މިއީ އދ. ގެ 75 އަހަރުގެ ތާރީޚުގައި ރާއްޖެއަށް ރިޔާސަތު ލިބުނު ފުރަތަމަ ފަހަރެވެ. މިނިސްޓަރ ޝާހިދު، އދ. ގެ އާންމު މަޖިލީހުގެ 76 ވަނަ ސެޝަންގެ އިންތިޚާބީ ރައީސަކަށް ހުންނަވައިގެން އދ. ގައި އެރޭ ތަޤުރީރުކުރައްވައި ވަނީ އެމަނިކުފާނު އަންނަ ސެޕްޓެމްބަރު މަހު މަޤާމާ ހަވާލުވެވަޑައިގަތުމުގެ ކުރިންނާއި އަދި އެއަށްފަހު ކުރައްވާނެ މަސައްކަތްތައް ތަފުސީލުކޮށްދެއްވާފައެވެ.\nޖޫން 10 ވީ ބުރާސްފަތި ދުވަހު މިނިސްޓަރ ޝާހިދު ކުރެއްވި ޓުވީޓެއްގައި އެ މަނިކުފާނު ވަނީ އުންމީދީ ޓީމުގެ ބައެއް މެމްބަރުން އިއުލާންކުރައްވާފައެެވެ. އެގޮތުން އދ. ގެ އާންމު މަޖިލީހުގެ 76 ވަނަ ސެޝަންގެ ރައީސްގެ ސްޕެޝަލް އެންވޯއީއަކަށް ތިލްމީޒާ ހުސައިން ވަނީ އައްޔަންކުރައްވާފައެވެ. ތިލްމީޒާއަކީ ދިވެހިރާއްޖެއިން އދ. އަށް ކަނޑައަޅުއްވާފައި ހުންނަވާ ދާއިމީ މަންދޫބުގެ އިތުރުން ދިވެހިރާއްޖެއިން އެމެރިކާއަށް ކަނޑައަޅުއްވާފައި ހުންނަވާ ސަފީރު ވެސް މެއެވެ.\nޚާރިޖީ ވަޒީރު އަބްދުﷲ ޝާހިދް / ޓްވިޓާ ހާރިޖީ ވުޒާރާ\n13 ގަޑިއިރު ކުރި\nވިމެން އިން ޑިޕްލޮމަސީ ނެޓްވާރކްގެ ރައީސާކަމަށް ޑރ. ފަރަހަނާޒް އައްޔަން ކުރައްވައިފި\nގައުމުތަކުން ވެކްސިން ބައްކުރުމުގެ ސިޔާސަތު ދޫކޮށްލަން ޖެހޭ - ޝާހިދު\nއަބްދުﷲ ޝާހިދަކީ ހަގީގީ މާނައިގައިވެސް ޑިޕްލޮމެޓެކެވެ.\nސްރީލަންކާގެ ބޮޑުވަޒީރު މަހިންދަ ރާޖްޕަކްސަގެ މަރުހަބާ ޝާހިދަށް\nއާބާދީގެ ނިސްބަތުން ކޭސްތައް ފެންނަ މިންވަރު އަދި ދަށެއް ނުވޭ- ޑރ ނަޒްލާ\nމިސަރުކާރުން ފްލެޓް ދޫކުރާއިރު، އެތަނުގައި ވަގުތުން ދިރިއުޅެވޭނެ- ހައުސިން\nރޮނާލްޑޯގެ ރިކޯޑުތަކާއެކު ޕޯޗުގަލަށް މޮޅެއް\nޓެސްޓް ކުރަން ފޮނުވި 30 ސާމްޕަލްގެ 47 އިންސައްތަ ހިއްސާކުރަނީ ނުރައްކާތެރި2ވޭރިއަންޓް


Riveli geyge magufaarun bodu baeh vehtijje | Ungoofaaru\nބަނޑޭރިގަނޑު/ޙަބަރު/ރިވެލި ގޭގެ މަގުފާރުން ބޮޑުބައެއް ވެއްޓިއްޖެ\nއިބްރާހީމް ޒަޔާން4ޑިސެމްބަރ 2017\n0 1,217 މިނެޓެއް ނުވަނިސް ކިޔާލެވޭ\nރިވެލި ގޭގެ މަގުފާރުން ބައެއް ވެއްޓިފައި\nރ އުނގޫފާރު ރިވެލި ގޭގެ މަގުފާރުން ބޮޑުބައެއް މިއަދު ވެއްޓިއްޖެއެވެ. މިފާރުން ބައެއް ވެއްޓިފައިވަނީ މިއަދު ހެނދުނު ދިހައެއް ޖަހާކަށް ހާއިރު ކަމަށް މައުލޫމާތު ލިބެއެވެ.\nމިފާރު ވެއްޓެން ދިމާވީ އާޒީ މަގު ހެދުމުގެ މަސައްކަތުގެ ތެރޭގައެވެ. މަންޒަރު ދުއްފަރާތްތަކުން މައުލޫމާތު ދިންގޮތުގައި ފާރުވެއްޓުނީ މަގުގެ އަރިމަތީގައި ކާބް ސްޓޯން ޖެއްސުމަށް ފާރުކައިރިން ކޮނެފައި ހުއްޓައެވެ. ފާރު ވެއްޓުނީ ފާރު ވެއްޓިދާނެކަމަށްބަލައި ފާރު ހިފެހެއްޓުމަށް ދަގަނޑު ހޮޅި ކޮޅަށް ޖަހައިފައި ހުއްޓައެވެ.\nމިހާދިސާގައި އެއްވެސް މީހަކަށް އަނިޔާވެފައެއް ނުވެއެވެ.\nއުނގޫފާރުގެ މަގުތަށް ހެދުމުގެ މަސައްކަތް ފެށިފަހުން ދުވަސްވީ ބާފާރުތައް ވެއްޓުމުގެ ހާދިސާތައް އަންނަނީ ދިމާވަމުންނެވެ. އޮގަސްޓް 19 ވަނަ ދުވަހު އުނގޫފާރު ކައުންސިލް އިދާރާގެ މަގު ފާރުން ބައެއްވެޓި މަސައްކަތުގައި އުޅުނު ބިސޭސީ އަކަށްވަނީ އަނިޔާވެފައެވެ. މިއަދު ވެސް ވެއްޓިފައިވަނީ ދުވަސްވީ ފާރެއްކަމަށް މައުލޫމާތު ލިބެއެވެ.


Defense Ge Naibu Zameelah Dhauvaakohdheyn Majleehun Edhijje - Vaguthu\n15 ގަޑިއިރު ކުރިން ( ޖޫން 5, 2021 )\nޑިފެންސް މިނިސްޓްރީގެ ނައިބު ހަސަން ޒަމީލުގެ މައްޗަށް ރައްޔިތުންގެ މަޖިލީހުގެ އިމްތިޔާޒަށް އަރައިގެންފައިވާ ކަމުގެ ދައުވާ ކޮށްދިނުމަށް ޕްރޮސެކިއުޓާ ޖެނެރަލް (ޕީޖީ) އޮފީހުގައި މަޖިލީހުގެ އިދާރާއިން އެދިއްޖެއެވެ.\nމަޖިލީހުގެ މީޑިއާ އެންޑް ކޮމިއުނިކޭޝަން ޑިރެކްޓަރު ހަސަން ޒިޔާއު ވަނީ މި ކަން "ވަގުތު" އަށް ކަށަވަރުކޮށްދެއްވައިފައެވެ.\nޒަމީލްގެ މައްޗަށް މި ދައުވާ އުފުލުމަށް މަޖިލީހުގެ އިދާރާއިން އެދިފައިވަނީ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) އަށް 40 ސިފައިން ވަކިވަކިން ހާޒިރުކޮށްދޭން އެމްއެންޑީއެފްގައި އެދުމުން އެކަން ނުވާނެ ކަމަށް އަންގަވައި މަޖިލީހަށް ފޮނުވި ސިޓީގައި ޒަމީލްގެ ސޮއި އޮތުމުންނެވެ.\nސިފައިންގެ ވަކިވަކި ބަޔަކު ހާޒިރު ކުރަން ކޮމިޓީން އެދިފައިވަނީ އެ ކޮމިޓީން ކުރިއަށް ގެންދާ އިންކުއަރީއެއްގެ ބޭނުމަކަށެވެ. އެއީ މަޖިލީހުގެ ރައީސް މުހައްމަދު ނަޝީދުގެ ސެކިއުރިޓީ ފޫއަޅުވާލި ގޮތުގެ މައްޗަށް އެ ކޮމިޓީން ހިންގާ އިންކުއަރީއެކެވެ.\nމަޖިލީހުގެ މެންބަރުންގެ އަޣުލަބިއްޔަތުން އިގުރާރުވެގެން ފަށާފައިވާ އެ އިންކުއަރީގެ ބޭނުމަށް ވަކިވަކި ފުލުހުން ހާޒިރުކޮށްދޭން އެދުމުން ފުލުހުންގެ މުއައްސަސާއިން ވެސް ވަނީ އެ ގޮތަށް ހާޒިރުވާނެ ކަމަށް މަޖިލީހުގައި އަންގައިފައެވެ.\nއެމްއެންޑީއެފުން އެ ކަމަށް ދެކޮޅު ހެދުމުން މަޖިލީހުގައި ތިއްބެވި އެމްޑީޕީގެ ބައެއް މެންބަރުންނާއި ރައީސް ނަޝީދު ވެސް މި ކަމަށް ދެކޮޅު ހެއްދެވިއެވެ.\nޖޫން 5, 2021 19:30\nވެރިކަން ލިބުނީމަ ވެރިކަން ކުރަންނޭނގި އެއްބަޔަކު އަނެއްބަޔަކާ ތަޅާނީ މިޔައް ކިޔަނީ ބަލާވެރިކަމޭ\nދައުލަތުގެ މުއައްސަސާއެއްވިޔަސް ޤާނޫނީ އިމުން ބޭރުވީމަ ރައީސުލްޖުމްހޫރިއްޔާޢަށް ޖެހޭނެ އޭނައަށް ލިބިފައިވާ ބާރުގެ ދަށުން އެތަނެއް އުވާލާ ޤާނޫނުގައި ބުނެފައިވާ ގޮތަށް އަމުރު މައުރޫފު ހިންގަން. މިހާރު މިދަނީ، ކުއްލި ނުރައްކަލުގެ ހާލަތު ގެ ގަރާރެއް ނެރެންޖެހޭ ދަރަޖައަށް.\nމިގައުމުގައި ވެރިކަމެއް ނެތީތަ؟ މަޖްލިސް ހައްދުން ނެއްޓުނީމަ ޤާނޫނު އަސާސީން ރައީސުލްޖުމްހޫިރިއްޔާއަށް ލިބޭ ބާރެއް މަޖްލިސް އުވާލުމަކީ!!!! ރައީސުލްޖުމްހޫރިއްޔާގެ ގާނޫނީ އެޑްވައިޒަރަކީ ހަމައެކަނި ދައުލަތުގެ ފައިސާ އާއިލާ މީހުންނަށް ބަދަލުގެ ގޮތުގައި ދިނުމަށް ގާނޫނީ ލަފާދޭމީހެއްތަ؟؟؟\nޖޫން 5, 2021 19:37\nބޮޑު ދެގެރި ތަޅަންޏާ ކައްގަލަ ބާރު ބޮޑު.\nތިޔަތިއްބެވި( އިއްޒަތްތެރި) ބޭޅުންނަށް ބަލިމަޑުކަމެއްގެތެރޭ ދުވާލަކުފަސްހަމީހުން ދުނިޔެއާއަލްވަދާއުކިޔާއިރު ޒުވާންމިނިސްޓަރާސުވާލުވެސްކޮނުލެވެނީ ޕާޓީގެމިނިސްޓަރަކާ ސުވާލުނުކުރެވޭނެކަމަށް އަންގާފައޮތީތޯ؟ ތުއްތުފުރާނެއެއް ގެއްލިގެންދިޔައިމަ ކުށްވެރިމިވީ އެމްބިޔުލާންސާ އޭގެހަތަރުފުރޮޅު! ދެންކުށްވެރިވާނީ ސެންޓަރުގަހުރީފޯނުތައް! 🙂😄😄😄😄😄😄😄\nޖޫން 5, 2021 19:55\nއެހެން ވެއްޖެނަމަ ސިފައިންނައް ވޯޓުވެސް ލެވިގެން ނުވާނެ. ތިބުނާ ގޮތައް ވާނަމަ މުޅި ސިފައިންގެ ފަރާތުން ގުރުއަތުން ހޮވޭ މީހަކު ގޮސް އެންމެންގެ ވޯޓު ލާނީ ދޮއްތޮ!!!\nޖޫން 5, 2021 19:58\nވަކިވަކި ސިފައިން ހާޒިރު ކުރަން ދެކޮޅު ހެދުމުން ޑިފެންސްގެ ނައިބަށް ދައުވާ ކުރަން މަޖްލީހުން ޕީޖީ އަށް އެންގޭނީ އެއީ ސީދާ މަޖްލީހުގެ އަގްލަބިއްޔަތުން އެގޮތަށް ފާސް ކޮށްގެންނޭ ތަމެން ތިޔާ އުޅެނީ ޖެލަސީ އެން އެންގަރ ކުރިއަށް ނެރެގެން ތިޔާ ކަން ކުރާ ގޮތުން ތަމެން ތިޔާ ދަތުރު ކުރަނީ ޚުދު މުޚުތާރުވެރިކަމަކާއި ދިމާލަށް ކަން މަމެން ދަންނަމޭ އިނގޭތޭ ތަމެން ދެން އިސްތިއުފާ ދޭންވީއޭ ތަމެން އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nޖޫން 5, 2021 20:02\nމަނީ ލޯންޑަރިންގ ގެ މައްސަލަތަކުގައި މީގެފަހުން ދަޢުވާ ކުރަން ފެންނަނީ ލޯންޑަރ ކުރެވޭ ފައިސާގެ ނޫޓުގައި ސޮއިކޮށްފައިވާ މީހެއްގެ މައްޗަށް.\nހާދަ ލަދު ޙަޔާތް ކުޑައޭ.\nފާޑުފާޑުގެ ބިރުދައްކަނީދޯ. ސޮއި ކުރަންޖެހޭ މީހަކު ސޮއި ކުރާނެ. އެކަމަކު މިނިސްޓަރު ނޫންތަ ގޮތްނިންމާނީ. ކިހިނެއް ވެގެން އުޅޭ ބައެއްމީ. ނަބިއްޔާއަށް ފުރައްސާރަ ކުރާމީހުން ނަށް ފިޔަވަޅެއް ނޭޅޭ.\nސިލްސިލާޑުރާމާއަށް އިތުރުވެގެން ފާވެގެންއުޅޭ އެޕިސޯޑެއްދޯ ؟؟\nމަޖްލިހަކީ، ތަހުގީގު ކުރުމުގެ ބާރު ލިބިފައިވާ މުއައްސަސާއެއްނޫން... ތި އުޅެނީ ދަލުބޭރުން ޖެހިގެން. މައްސަލަ އެއް އޮތްނަމަ މެންޑޭޓް އޮންނަ ފުލުހުންނަށް ހުށަހަހަޅައިގެން ތަހްުގީގު ކުރުވާފަ ދައުވާ ކުރެވޭނީ!!! ރައްޔިތުން ގުނބޯ ހެދިފަ ނުތިބެ މަޖްލިސް މައިތިރި ކުރަން އެބަޖެހޭ!!!!!!\nއެމްޑީޕީ ޔޫކޭ އަޮފިސް\nޖޫން 5, 2021 20:47\nއަމިއްލަޔަށް އިއްޒަތްތެރިއޭ ތިކިޔާ މެންބަރުންގެތެރޭ ގާނޫނު އެއީ ކޯއްޗެއްކަން ހަމަބުއްދިން ދަންނަ އެކަކުވެސްނެތް ކެންދޫ ދާއިރާގެ މެމްބަރ އުސްތާދު އަލީހުސެއިން ފިޔަވާ. ޢެއީ އަޅުގަނޑުމެން ދަންނަ މީހެއްވެސްނޫން. ޢެކަމަކު އެބޭފުޅާ އެއީ ހަމަބެސްޓް. ދެންތިޔަ ނަޖިލީހުގަ ތިއްބެވި މީހުން ކުރަންވީ ކަމަކީ ތިޔަފަދަ މަގާމަކަށް ކުރިމަތި ލުމުގެ ކުރިން ގާނޫނީ ތައުލީމް ކިޔަވަންދާން އަޅުގަނޑުމެންގެ މިއޮފީހުން ގޮވާލަމެވެ. ޢަދި މިފުރުސަތުގައި ދިވެހި ދައުލަތުގެ ސުޕްރީމް ކޯޓުން ދިވެހި ދައުލަތުގެ ރައްޔަތުންގެ މަޖިލީހުގެ މެމްބަރަކަށް ވުމުގެ ޝަރުތުގެ ތެރޭގައި ގާނޫނީ އަދި ދީނީ ތައުލީމުއިން އެންމެ ދަށްވެގެން ޑިގްރީއެއް އޮތުން ލާޒިމުކޮށް މަޖިލިސް މެމްބަރުންގެ މުސާރަ ރައީސުލް ޖުމްހޫރިއްޔާއާއި ކެބިނެޓުން ކަނޑައަޅާ ގޮތައް ބަދަލުކުރަން ސުޕްރީމް ކޯޓުން ކަނޑައެޅުމަށްވެސް މިފުރުސަތުގައި ގޮވާލަމެވެ.\nޖޫން 5, 2021 20:24\nމުޅިސިއްހީނިޒާމް ފެއިލްވެ ގައުމުއިންދަޖެހޭހިސާބުގަ އޮތްއިރު މަޖުލިހުގަ އެކަމާކަންބޮޑުވެގެން އުޅޭއެކަކުވެސްނެއް ނަސީދުގެ ބްލެސިންލިބޭގޮގައް ހުރިހާކަމެއްކުރީމަ ހުރިހާކަމެއްފުރިހަމަވީކަމައްދ3ކޭނަމަ ބުނާނެއެއްޗެއްނެއް\nޖޫން 5, 2021 20:26\nޑްރާމާއެއް ދޯ؟ މިނިސްޓަރު މާރިޔާ އެއް ނޭނގި ނިންމި ނިންމުމެއްތޯ؟ އެމްޑީޕީ ވެރިކަމުގަ އަބަދުވެސް ފެންނާނީ ޑްރާމާ. ބައެއް ފަހަރު ހުރިހާ މިނިސްޓަރުން އެއްފަހަރާ އިސްތިއުފާވެސް ދޭން ބުނެފާނެ ވެރިމީހާ. ރައްޔިތުން ތިބީ ވަރަށް ހާލުގައި ބަޔަކު މީހުންނަށް ޕެންޑަމިކް ތެރޭ ބައިވަރު ލާރި ލިބުނަސް.\nޖޫން 5, 2021 20:31\nމަޖިލީހައް ވަކިވަކި ޑޮކްޓަރުންނާއި ވަކިވަކި ނަރުހުންނާއި ވަކިވަކި ރިސެޕްޝަނިސްޓުންވެސް ގެންދޭ. މަޖިލީސް ހިންގަން ނޭނގޭ ބޮލުރޮދިންތަކެއް މިތިބީ. ގެޔައް ދޭބަލަ ނޭގެންޏާ. އިންގޭ ކޮންމެވެސް ކަމެއް ކުރަން.\nޖޫން 5, 2021 20:43\nގާނޫނު އަސާސީގައި ބުނަނީ، މަޖްލިހަކީ ގާނޫނު ހަދާތަނެކޭ!!! ޖުރުސްޕްރޫޑެންސް އޮފް ލޯ ދަސްކޮށްބަލަ. ތި ތަނަށް ތިދަނީ، ސޮސައިޓީގެ ބެޓަރމެންޓަށް މަސައްކަތްކުރަން. އަމިއްލަ އެޖެންޑާ ފުރިހަމަކުރާކަށްނޫން. ތިއީ އެބިއުސް އޮފް ޕަވަރ. މިގައުމުގެ ގާނޫނީ އެއްވެސް މުއައސަސާއަކުން މިޖްލިހުގެ މެންޑޭޓުން ބޭރު ކުރާއެއްވެސް އަމުރަކަށް ކިޔަމަންވާކަށް ނުޖެހޭނެ. އެއްވެސް މުއައްސަސާއަކީ، އަދި އެއްވެސް މީހަކީ ގާނޫނަށްވުރެ މަތީގައިތިބޭނެ ބައްނޫން... މި މަޖްލިސް މެންބަރުންނަށް ދަސްކޮށްދީބަލަ ރޫލް އޮފްލޯ.............\nކީއްވެ ނައިބް ؟\nކޮބާ މިނިސްޓަރ ؟\nކަމަކާއި ޖެހުނީމާ މިނިސްޓަރ ފިނދަނަޔަކަށް ވެއްޖެ ދޯ ؟\nޖޫން 5, 2021 20:49\nނިކަން އަވަހައްގޮސް މަޖިލީހުގައި ބޮޑު ތަޅުއަޅުވައި އެތާތިބޭ ރާ ބޯމީހުން ހައްޔަރުކޮއް ޝަރީއަތައް ވަކިވަކީން ހުށައެޅުމައް އެމްއެންޑީއެފައް ދިވެހި ރައްޔިތުންގެ ފަރާތުން އެދެމެވެ. މަޖިލީހަކައް ދައުލަތުގެ އަނެއް ދެބާރުގެ މައްޗައް ފާޑުފާޑައް ގަދައެއްނުވެވޭ. އެއީ ގާނޫނު އްސާސީ މުގުރާލުން. ސިފައިންޖެހޭ ގާނޫނު އަސާސީ ހިމާޔަތް ކުރަން. ހަމަ މިހާރު ތަންފީޒުކޮއް މަޖިލީސް ހަމަ މަގައް އަޅުވަން ސިފައިންނައް ގޮވާލަން. މިހާރު މަޖިލީހަކީ ބޮލު ނުހޮރޮއްޕާނަކައް ވެއްޖެ ރައްޔިތުންނައް. މިއީ އެތާގަ ހުރި ކައްޒާބު ޖަރުމަނުގަ ފިލާއޮވެ ހިންގާ ފިތުނަ ހުސް.\nޖޫން 5, 2021 21:01\nމާރިޔާ ދައްތަ ގެ ވާހަކަ ދައްކާކަށް ނުކެރެ އެވެ.\nޖޫން 5, 2021 21:47\nދެން ކޮބާތޯ މިނިވަން މުއައްސަސާއަކީ ކުޅޭކުޅޭ ބަޔަކައް ނުވާތި ފިސާރިކެރޭ ގައުމުދިފާއު ކުރާ ބަޔަކައްވާތި ސާބަސް ތިފަދަ ކެރެ ހިތްވަރުގަދަމީހުން ބޭނުމީ\nޖޫން 5, 2021 22:22\nމަޖިލީހުން އަންގައިގެން މީހެއްގެ މައްޗަކަށް ޖިނާއީ ދައުވާއެއް ނޫފުލޭނެ. މީ ހޭހުސްވެފައި ތިބި ބައެއްބާ!\nޖޫން 5, 2021 22:32\nކުރިން ވެރިކަން ހިންގުމުގެ ބާރުގެ ވެރިއަކަށް ހުރެގެން ކުރާނެ ނުކުރާނެ ކަމެއްނޭނގި ތެޅެންފެށި ވައްތަރުން ފުލުހުންނާއި ސިފައިން ދެކޮޅު ހަދައި ޤާނޫނަށް ރުޖޫޢަވާން ބުނުމުން ގަދަބަސްބުނެ ފިރުއައުނު ފަދައިން ބޮޑާވީމަ ސަލާމަތީ ބާރުން އެއްބާރުލުން ނުދިނީމަ އިސްތިއުފާދީފަ އަނެއްދުވަހު ނުކުމެ ބަގާވާތޭ ކިޔައި ގައުމުގައި ހުޅުޖަހާ އަންދާލީ.\nމިފަހަރު ގާނޫނުހެދުމުގެ ބާރާއި ހަވާލުވެ ހުރިހާ ތާކަށް އަތްބާނައި ހިތުހުރިގޮތެއް ހަދަމުން ދުވަނީ. މިހާރުވެސް ވަސް ދުވާއެބަ ސަލާމަތީ ބާރުތަކުން މަޖުލީހަށްވަދެ ތިޔަ އާލާތްގަނޑު ބޭރުކޮށްލާކަން. އެކަމު މިފަހަރު ހުޅުޖަހަން ފުރުޞަތެއް ނުދޭނެ ސަލާމަތީ ބާރުތަކުން މިފަހަރު ތިބީ ހުޅު ބިނދުނަސް ހުޅުޖަހަން ފުރުޞަތު ނުދޭގޮތަށް.\nކެރަފާ ލާދީނިއްޔަތަށް ސަލާމް.\nއެމްއެމްޕީއާރުސީގެ ދިޔާތަކެއްޗަށް ސަލާމް.\nރައްޔިތުންގެ މަޖުލިސް ސައިޒު ކުރަން ރައްޔިތުން ނުކުންނަންޖެހޭ.\nޖޫން 5, 2021 22:55\nބަލަ ކަލޭމެން ބޭނުންވާއިރާ ސިފައިންނެއް ނުގެންދެވޭނެ އެއީ ވަ ކިގަވާޢިދުތަ ކަކ ކާއި ގާނޫންތަ ކަކަަ ކެއްމަތީ ކުރިޔަށް ދާ މުވައްސަސާއެއް. މިގައުމުގައޮތް ޤާނޫންތަށްމުގުރާލައި މިޤައުމު އިތުރަށް ހަލާ ކުގެތެރެއަށް ވައްޓައިނުލާ އަވަހަށް އިސްތިއުފާދީ އާދެސް ކޮށްފަބުނަން .\nޖޫން 6, 2021 00:25\nއަސްކަރީ ވެރިކަމަށް ބަދަލުކޮށް މަޖްލިސް އުވާލާ.. މާމައްޗަށް ތިދަނީ. ދެން ވަރިކައިވެނިވެސް ތިމަޖްލީހުން ކޮށްދޭން ފަށާފާނެ!!\nޖޫން 5, 2021 23:55\nމަޖިލީހުގެ ބަލާވެރިކަން ކޮވިޑައް ވުރެ ނުރައްކާތެރިކަމުގައި ފަހަނަޅައިފިނަމަ އެތަން ހަންމަތަކުރަން ހުރިހާ ރައްޔިތުން ނިކުންނަންވީ. ގައުމު އަވަދިނެތިވެ ސުންނާފަތިވެ ފައިންއެރެންދެން ކޮވިޑޭ ކިޔާފަ މިބަލާވެރިކަމާއިގެން ތިބެވޭކަށެއް ނެތް.\nޖޫން 5, 2021 23:59\nތިޔައީ މި ގައުމަށް ލައްވާލި ބޮޑު ބަލާވެރިކަމެއް ، ނިކަން ބައްލަވާ ، އަމިއްލަ ވެރިކަމެއް ކުރަން ގައުމު އެއްކޮށް ލިބުނީމާ ވެސް އަމިއްލަޔަށް ފޫއެޅުނީ ، މިހާރު މިހި ގާ ގޮށް ރީދޫ ސަރުކާރު ގަ ވެސް ފޫ އެޅެނީ ، ގާނޫނު ހަދާ މަތި ގެޔަކީ މައްސަލަ ބަލާ ކޯޓަކަށް ހަދާފި ، ތިނެތި ވަކިވެފަ އޮތް ނިޒާމެއް ގައި ، ތިން ބާރު އެއްބާރަށް ހަދާއިފި ، ފައްކާ ސޮހޮލެއް ، ލޯބިވެރިޔާ ލައްވާ ލާދީނީ ބިލްތަށް މަތި ގެއަށް ބަރިބަރިއަށް ވެއްދިޔަސް ، ކަލެޔަށް ލާދީނީ ނުކިޔޭނެ ގޮތެއް އެއީ ނެތް ގޮތެއް .\nޖޫން 6, 2021 00:30\nޑިފެންސްގެ ނައިބު ތިޔައީ މިނިސްޓަރުގެ ދެބެންގެ ދެދަރި މީހެއް. ޗެކް ކޮއްލާ! ޢާއިލި ވެރިކަން.\nޖޫން 6, 2021 04:00\nދެން މިގައުމުގައި ވެރިޔަކަށް މިހުރީ މަޖިލިސް ކިޔާމީހެއް ދެވަނަވެރިޔަކަށް މިހުރީ ސޯލިހުކިޔާމީހެއް ހަމައަޖައިބުވެ އަންތަރީސްވެއްޖެ ވެރިޔަކަށްވުރެ މަޖިލިސްމާ ބާރުގަދަވެއްޖެ ފަހުޒަމާނުގެ އަލާމާތެއްބާ!!!!!!!!\nބަލަ ޖަމީލް ލައްވާ ސޮއިކުރުރިމީހާ ޔޯ؟ޔަގީނުންވެސް ޖަމީލް އަމިއްލަ އަށް ސިޓީލިޔެފަ ސޮއިކޮށްފަ ނުފޮނުވާނެ . މީ މިސަރުކާރުގެ ރިޔަލިޓީ އަކީ ކަން ކުރުވާނީ ވެރިން ނަން ވެ އަދަބުލިބޭނީ ނިކަމެތި މީހާ އަށް މީ އެޖެންޑާ 19 ގެ ތަފާތު.


ބޮޑު ކުށެއް ކުރުމަށްފަހު، ވީދެރައިން އަނބިމީހާ ވަރިކޮށްލި އަޚާގެ ވާހަކަ\nމިއީ މިކަމާއިމެދު ޚިޔާލެއް ހޯދާލުމަށް، މިހާދިސާ މެދުވެރިވި ފަރާތް "މިއަދުނޫހާއި" ޙިއްސާ ކުރި ވާހަކައެކެވެ. އެއަޚާ އެދެނީ، އޭނާއަށް މިކަން މެދުވެރިވި ސަބަބު ކިޔުންތެރިންނަށް ރަނގަޅަށް ވިސްނި، އޭނާއަށް މިކަމާއި ގުޅިގެން ޚިޔާލެއް ދިނުމަށެވެ.\n"ޙަޤީޤަތުގައި އަހަންނަށް މިކަން ދިމާވީ އަހަރެންގެ މޮޔަ ކަމުންނެވެ. ހަމަޖެހޭ ރަނގަޅު ދިރިއުޅުމެއްގައި އުޅެމުން އެދިރިއުޅުން ނަގާލެވުނީ އަންހެނެއްގެ އަވައިގާ ޖެހިގެންނެވެ. މަސްތުވަނީ ހަމައެކަނި މަސްތުވާ ތަކެތިން އެކަންޏެއް ނޫންކަން އެނގުނީ މިކަންތައްގަނޑު މިދާވި ފަހުންނެވެ.\nއަހަންނާއި އަހަރެންގެ އަންހެނުން އުޅުނީ ވަރަށް ވެސް ހަމަޖެހޭ ދިރިއުޅުމެއްގައެވެ. އަހަންނާއި އޭނާއާއި ދެމީހުންނަކީ ވެސް ޒިންމާދާރު ވަޒީފާގައި އުޅޭ ދެމީހުން ކަމަށް ވާތީ، މާލެއިން އެޕާޓްމެންޓެއް ކުއްޔަށް ހިފައިގެން ދިރިއުޅެން އެހާ އުނދަގޫ ކަމަކަށް ނުވިއެވެ. ކައިވެންޏަށް ތިން އަހަރު ފުރިފައިވާއިރު ދަރިއެއް ހޯދުމުގެ ޚިޔާލު ދެމީހުން ވެސް ނުކުރާތީ، އަހަރުމެންގެ ދިރިއުޅުން ހޭދަކުރީ އެކަކު އަނެކަކާއިއެކު އުފާ ކުރުމާއި މަޖާ ކުރުމުގައެވެ. އަދި ނުހަނު ލޯނިންނެވެ.\nއަހަރުމެންގެ ދިރިއުޅުން ބަދަލުވީ، ވަޒީފާގެ ކަމެއްގައި އަތޮޅުތެރޭ ރަށަކަށް އަހަންނަށް ދާން ޖެހުނު ހިސާބުންނެވެ. ކުރިންވެސް އަންހެނުން ބަހައްޓާފައި އެކި ރަށްރަށަށް ދާން ޖެހުނު ކަމުގައިވީ ނަމަވެސް، އެފަހަރު އަހަންނަށް ދާން ޖެހުނީ ތަންކޮޅެއް ގިނަ ދުވަހަށެވެ. އެއް މަސް ދުވަސް ވަންދެން އަހަންނަށް އަންހެނުން ނުފެންނާނެތީ، އަހަރެން ވަރަށް ކަންބޮޑުވިއެވެ. ނަމަވެސް އެނޫން ގޮތެއް އެވަގުތު ނެތުމުން އަހަރެން ފުރައިގެން ދިޔައީ އެވެ.\nއެރަށަށް ގޮސް މަޑުކުރި ގޭގައި ފުރަތަމަކޮޅު އަހަރެން ވަރަށް ފޫހިވިއެވެ. ނަމަވެސް އަހަންނަކީ އެއްވެސް ތަނެއްގައި އެހެން މަޑުން ހުންނަ މީހަކަށް ނުވާތީ މާގިނައިރުތަކެއް ނުވެ ވަރަށް އަވަހަށް އެންމެންނާއި ވެސް ގުޅެން ފެށިއެވެ. އެގޭގައި ދެން އުޅެނީ ދެ ފިރިހެނުންނާއި އަންހެން ކުއްޖެކެވެ. އެއަންހެން ކުއްޖާއަކީ އެދެފިރިހެނުންގެ ދެބެންގެ ދެދަރި ކޮއްކޮ އެކެވެ. އެދުވަހެއްގެ މަސައްކަތް ނިންމުމަށްފަހު، އަނބިމީހާއަށް ގުޅާލާ ވާހަކަ ދެއްކުމަށްފަހު ދެން އަހަންނަށް ލިބޭ ހުސް ވަގުތު ހޭދަ ކުރަނީ އެމީހުންނާއިއެކު މަޖާ ކުރުމުގައެވެ. ޑިގު ކުޅުމާއި ކެރަމް ކުޅުން، ނޫންނަމަ ރަށު ތެރޭގައި ބުރު ޖަހާލަން ގޮސް ކޮފީއަށް ދިޔުމުގައެވެ.\nއެހެން ދިޔުމުގައި ބައެއް ފަހަރު މިއަންހެން ކުއްޖާ އަހަރެންގެ ސައިކަލު ފަހަތަށް އަރައެވެ. އެއީ އަހަރެންގެ ރަޙްމަތްތެރިންގެ ކޮއްކޮއަކަށް ވާތީ، އެކަމާއި އަހަރެން އެހާ އަޅައެއް ނުލަމެވެ. ނަމަވެސް ފަހަކަށް އައިސް އެއަންހެން ކުއްޖާ އަހަންނާއި މާބޮޑަށް ގާތްވާން އުޅޭކަން އަހަންނަށް ފާހަގަ ވިއެވެ. ސައިކަލުގައި އިންނައިރު ވެސް އިންނަނީ އަހަރެންގެ އުނަގަނޑުގައި ހިފަހައްޓައިގެންނެވެ. އެކަމާއި އަހަރެން ހިތްހަމަ ނުޖެހުން ކަމުގައި ވިޔަސް، އެއީ އެވަރު ކަމަކަށް ހަދާކަށް ނުވާނޭ ހިތައް އަރާފައި އެއްޗެއް ނުބުނަމެވެ.\nއެއްރޭ ދަންވަރެވެ. ފިލްމެއް ބަލަން ތިއްބާ އަހަރުމެން އެންމެންނަށް އޮތީ ނިދިފައެވެ. ކުއްލިއަކަށް އަހަންނަށް ހޭލެވުނީ ގައިގާ މީހަކު މާބޮޑަށް ޖެހޭހެން ހީވެގެންނެވެ. ހޭލެވިގެން ބަލާލިއިރު އެއަންހެން ކުއްޖާ އޮތީ އަހަންނާއި މާބޮޑަށް ގާތްވެގެނެވެ. ފުންމައިގެން ތެދުވެ އަވަހަށް އަހަރެން ކޮޓަރިއަށް ދިޔައިމެވެ. ނަމަވެސް އެވަރުން އޭނާގެ ކިބައިން ސަލާމަތެއް ނުވިއެވެ. އަހަރެންގެ ފަހަތުން ކޮޓަރިއަށް ވަދެ ގޮތްގޮތަށް އުޅެން ފެށިއެވެ. އެހެން ނޫޅޭށޭ އަހަންނަކީ މީހެއްގެ ވަފާތެރި ފިރިއެކޭ ބުނުމުން ވެސް އަޑެއް ނޭހިއެވެ. އެންމެ ފަހުން އަހަރެންގެ ޙަޔާތުގައި ކުރެވުނު އެންމެ ބޮޑު ކުށް އަހަންނަށް ކުރެވުނެވެ.\nއޭގެ ފަހުން އަހަރެން ހުރީ ވަރަށް ބޮޑު ނުތަނަސްކަމެއްގެ ތެރޭގައެވެ. ކުރެވުނު ކަންތަކާއިމެދު އަބަދުމެ ދެރަވެ ހިތާމަ ކުރެވެއެވެ. އަނބިމީހާއަށް ގުޅާނެ ހިތްވަރެއްވެސް ނުލިބެއެވެ. އަހަރެން ބޭނުންވީ ވީހާވެސް އަވަހަކަށް އެރަށުން ފުރައިގެން މާލެ ދާށެވެ. އެެހެންކަމުން އޭގެ ދެދުވަސް ފަހުން އަހަރެން އެނބުރި މާލެ ދިޔައީމެވެ. އަހަރެން ފެނުމުން އަނބިމީހާ ވަރަށް އުފާވިއެވެ. ނަމަވެސް، އޭނާ ފެނުމުން އަހަރެން ވީ އިތުރަށް ދެރައެވެ. އަދި ބުނެދޭން ނޭނގޭހާ ވަރަށް ލަދުވެސް ގަތެވެ. އޭނާއާއި ހަތަރު ކަޅި ހަމަ ކުރަން ވެސް ނުކެރިގެން ގިނައިން ބޭރުގައި އުޅެން ފެށީމެވެ. ކުރެވުނު ކަންތަކަށް ތަޢުބާވީ ނަމަވެސް، އަނބިމީހާ ގެ ކުރިމައްޗަށް އަރާ، ކަންތައްވީ ގޮތް އޭނާއަށް ކިޔާދޭކަށް ނުކެރުނެވެ.\nއަނބިމީހާއަށް ވެސް ޝައްކުތަކެއް ވާން ފެށިއެވެ. އަދި އަހަންނާއި އެކިއެކި ސުވާލުތަށް ކޮށް، ޝާކުވާ ކުރަން ފެށިއެވެ. ގެއިން ބޭރުގައި ގިނަ ވަގުތު އުޅެ، އޭނާއަށް ވަގުތު ނުދޭތީ، ޝައްކުވެސް ކުރަން ފެށިއެވެ. އަހަރެންގެ ހިތަށާއި ބޮލަށް ކެތްވާވަރު ނުވިއެވެ. އޭނާއަށް ކަމުގެ ޙަޤީޤަތް ކިޔާދޭނެހާ ހިތްވަރެއް ނުލިބުނެވެ. އަދި އޭނާ އެހެން ބަހައްޓައިގެން ވެސް މިދެވެނީ އޭނާއަށް ދެރައެކޭ ހިތައް އަރާ، އަހަރެން އޭނާ މިނިވަން ކުރީމެވެ.\nއޭނާ ވަރަށް ރުޔެވެ. ނަމަވެސް ފޮނުވާނުލާށޭ ބުނެ އާދޭހެއް ނުކުރެއެވެ. ރޮއެރޮއެފައި އޭނާގެ ބައެއް އެއްޗެހި ހިފައިގެން ދިޔައީއެވެ. އޭގެ ފަހުން އަހަންނަށް ހީވަނީ ފައިދަށުން ބިންގަނޑު ދެމިގެން ގޮސްފައިވާ ހެންނެވެ. ޙަޔާތުން ވަރަށް ބޮޑު ބައެއް މިވަނީ އުނި ވެފައެވެ.\nއަހަރުމެންގެ ކައިވެނި ރޫޅިގެން އަދި އިއްދައިގެ ދުވަސް ހަމަނުވާތީ، އަނބިމީހާ އަލުން އަނބުރާ ގެންނަން އަހަރެން ބޭނުންވެއެވެ. މިކަންތައްގަނޑު ޙައްލުކޮށް، އޭނާއާއި އެކު އުފާވެރި ޒަވާޖީ ޙަޔާތެއް އުމުރު ދުވަހަށް ހޭދަ ކުރަން އަހަރެން ބޭނުމެވެ. އެރަށުގައި ކަންތައް ވީގޮތް އަހަރެން ފަހުން އޭނާއަށް ކިޔާދީފީމެވެ. ނަމަވެސް އެކަމުގައި އޭނާ އަހަރެން ކުށްވެރި ކުރެއެވެ. އަދި މާފެއް ވެސް ނުދެއެވެ. އޭނާ އަހަންނަށް މާފުކޮށް، އަހަންނާއިއެކު އަލުން އުޅޭނެ ގޮތެއް ހޯދަން އަހަރެން ބޭނުމެވެ."\nAishath 2017-08-06 05:38:10\nGinaginain dhuaa kurey eyrun rangalhu vaane aslu varah bodukusheh thikurevunee\nrash 2017-08-06 05:54:38\nthi huree rajam kuran vefa ithuru choice eh neh<br /> ithurah thi vari kuri meehaage dhiri ulhun halaaku nukurihyaa rangalhu vaanee\n6 އޮގަސްޓް 2017


އެޑްމިން – Page 93 – Liyuntheringe Gulhun\nVisitors online  65:users  0guests  29bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nއެއްހާސް އަހަރު – ބާރަވަނަ ބައި\n6 ސެޕްޓެމްބަރު 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 2379\nއަޙުމަދު ރަޝީދު، ރިކާޒު، ލ. ފޮނަދޫ\n(3 އޮގަސްޓް 2014 (އާދީއްތަ) ދުވަހު ޝާއިޢުކުރި ބަޔާ ގުޅޭ)އެންމެފަހުން ވޭމްޕަޔަރ އައިސް އޭނާ އަތުލައިފިއެވެ. ވަރަށް ހަމަޖެހިލައިގެން އެ ވޭމްޕަޔަރ ބިޝާރާގެ ފުރަގަހުގައި އެ ހުރީއެވެ. އެތާހުރި ގަހެއްގައި ލެނގިލައިގެންނެވެ. ހަށަންބަނދެލައިގެންނެވެ. ހީވަނީ ބިޝާރާ އަތުލައިގަތުމަށް އޭނާ މާބޮޑު މަސައްކަތެއް ނުކުރާހެންނެވެ. އޭނާ ހުރީ އެހާވެސް ހަމަޖެހިލައިގެންނެވެ. އޭނާ ލައިގެން ހުރި ކަޅު ލެދަރު ކޯޓު، ރޭނގަނޑުގެ އެ އަނދިރިކަމާއި އެކުވެފައިވާކަހަލަ އެވެ. ނަމަވެސް އޭނާގެ ދޮނފޫޑުވެފައިވާ ހަންގަނޑާއި އޭނާ އަޅައިގެންހުރި ބެލްޓްގައިވާ ސްޓީލް ދަގަނޑުގެ ބައިން އޭނާ ފާހަގަކުރަން ބިޝާރާއަށް އެނގުނެވެ. ސެޒް، އެސްއީޒީ، އެސްއީޒެޑް، އިޚާސަ، އިހާސަ….. ރީތީ ކޮން ނަމެއް؟\n5 ސެޕްޓެމްބަރު 20143 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 4525\nޢަބްދުލްޢަޒީޒު ޖަމާލު އަބޫބަކުރުދިވެހިބަހަކީ ވެސް ބަހެއްގެ ޝަރުޠުތައް ފުރިހަމަވާ ބަހެކެވެ. ރީތި ބަހެކެވެ. އަސަރުގަދަ ބަހެކެވެ. އަމިއްލަ އަކުރެއް އޮތް ބަހެކެވެ. އެ އަކުރަކީ ސަރަޙައްދުގެ އަކުރުތަކުގެ ތެރެއިން އެންމެ ސައިންޓިފިކް އަކުރުތައްކަމުގައިވާ އަމިއްލަ އަކުރެއް އޮތް ބަހެކެވެ. ބަހާ މެދު ފަޚުރުވެރިވާ ބަޔަކަށް މި ވަރުން އެކަނި ވެސް ފުދޭނެކަން ކަށަވަރެވެ.\n5 ސެޕްޓެމްބަރު 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2027\nރާގު: ކަރްޗަލޭ ހަމްފިދާ….\nނަޞްރުﷲ ޚަލީލް، ނޮޅިވަރަންމަދަރުސާތައް އެއީ އިލްމުދޭ މަރުކަޒޭ އަދަދު ނުވެވޭނެހާ ދަރުސު ދޭ މަރުކަޒޭ\nޢިލްމުތައް އެކި ރޮނގުން ލިބެވެވެން ހުރިތަނޭ ހިލްމު އެކުލާ ގޮތުން ލިބެވެވޭ މަރުކަޒޭ\n5 ސެޕްޓެމްބަރު 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 1907\nމިނިސްޓްރީ އޮފް ހޯމްއެފެއަރސްޕަބްލިކް މެއިންޓެނަންސް ޑިވިޝަން (ށ) މާލެ، ދިވެހިރާއްޖެ ނަންބަރު: 72/9\nއިޢުލާން ލޮނުޒިޔާރަތްކޮޅުގައި ކުޅިވަރު ކުޅުން\n4 ސެޕްޓެމްބަރު 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3295\nފާޠިމަތު ނަހުލާ(31 އޮގަސްޓް 2014 (އާދީއްތަ) ދުވަހު ޝާއިޢުކުރި ބަޔާ ގުޅޭ)މީނާ ހޮސްޕިޓަލްގެ އެނދުގައި އޮތެވެ. އޭނާ އޮތީ ވަރަށް ފޫހިވެސް ވެފައެވެ. ޝަހުދު މިހާރު އޭނާއާ ވާހަކަ ދައްކަނީ ވަރަށް މަދުންނެވެ. މުޅި ދުވާލާއި ރޭގަނޑު ގާތުގައި ހޭދަކުރާއިރުވެސް ކޮންމެހެން ބުނަންޖެހޭ ވާހަކައެއް ނޫނީ އޭނާ ނުބުނެއެވެ. ޝަހުދު ވާހަކަ ނުދައްކަން ފެށީމާ މީނާއަކަށްވެސް އިސްވެ އަނގައިން ބުނާކަށް ނުކެރެއެވެ.\n“ދިވެހިރާއްޖޭގެ ޤައުމީ ބަހަށް އިސްކަން ދިނުމުގެ ޤާނޫނު”ގެ ބާރު ކަނޑުވައިލުން\n3 ސެޕްޓެމްބަރު 20143 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 4909\nމައުޟޫޢާ ގުޅޭ ގޮތުން ވާހަކަދައްކައިލުމުގެ ކުރީން ދިވެހީންގެ ވަރަށް ކައިރި މާޒީއަކަށް ޖެހިލާނަމެވެ. އަޅުގަނޑުމެންގެ ބަހާ މެދު މީހުންގެ ވިސްނުން ބަދަލުވާންފެށީ ކީއްވެގެންތޯ ދެނެގަތުމަށްޓަކައެވެ. އެއަށްފަހު ބަހަށް އައިސްފައިވާ ބައެއް ބަދަލުތަކާމެދު ވާހަކަދައްކަިލާނަމަެވ. މައުޟޫޢާ ބެހޭ ގޮތުން ވާހަކަދައްކާނީ ތަންކޮޅެއް ފަހުންނެވެ. އެކަމަކު ނިންމައިލުމުގެ ކުރީންނެވެ. ނިމެންދެން ވިދާޅުވުން އެދެމެވެ.\n2 ސެޕްޓެމްބަރު 20141 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4096\n(26 އޮގަސްޓް 2014 (އަންގާރަ) ދުވަހު ޝާއިޢުކުރި ބަޔާ ގުޅޭ)“އަޅެ….ކަރީމްބޭ…އޭނަގެ ކިބައިން މުޢާޒު ސަލާމަތް ކުރެވިދާނެތަ؟ އަހަރެން ބޭނުން….މުޢާޒު ސަލާމަތް ކުރަން.” ފިރާޝާގެ ހިތް އަވަސްވިއެވެ. މިހާރު އޭނާގެ އުންމީދުވެސް ކޮންމެވެސްވަރަކަށް އާވެއްޖެއެވެ. އޭނާއަށް އަލުން މުޢާޒުގެ ލޯބި ލިބެން އުޅެނީއޭ ހިތަށް އަރަން ފަށައިފިއެވެ. އޭނާގެ ހިތް މިހާރު އޭނާގެ ގާތު ބުނާކަހަލައެވެ. “ފިރާޝާއެވެ. ކެތްތެރިވާށެވެ. ކާމިޔާބު ލިބޭކަށް ދެން މާގިނަ ދުވަހެއް ނެތެވެ. ސުދާގެ ޙަޤީޤަތް އެނގި، ސުދާ މުޢާޒުގެ ދިރިއުޅުމުން ބާކީވާ ވަގުތު ހުސްވާ މަޤާމު ގައިމުވެސް ފިރާޝާއަށް ލިބޭނެއެވެ. މިފަހަރު ލިބޭ މަޤާމުގައި ސާބިތުވެ ހުރުމަށް ދިރިއުޅުން ބައްޓަން ކުރުމަކީ ފިރާޝާގެ ވާޖިބަކަށް ހަދަން ވާނެއެވެ. އެހެން ނޫނީ އަނެއްކާވެސް ފިރާޝާގެ ޙަޔާތުން މުޢާޒު ބީވެދާނެއެވެ.\n2 ސެޕްޓެމްބަރު 2014ތާރީޚާއި ސަގާފަތު, ސަގާފަތުއެޑްމިން\nކިޔާފައިވާ ޢަދަދު: 1601\nފަނިން އަރައިފި! މިއަދު ގެރި ބިރިޔާންޏާއި ބާކީ 4000 ރ.\nއަދުގެ 10.15 ހާއިރު މއ.ހެޕީގާރޑްންގެ ދޮރުމަތިން ފުރި2ލޮރީއެއް މަޑުމަޑުން އެކީގައި ދުއްވަމުން މާލޭގެ އުތުރު ފަރާތަށް ދަތުރުކުރަން ފަށައިފިއެވެ. ލޮރީ އައިސް މަޑުކޮށްލީ ކަސްޓަމް އޭރިޔާގެ ތެރެއަށެވެ. ލޮރީއިން ބޭލިތަން ފެނުނީ ގިނަ ޢަދަދެއްގެ ބޮޑެތި ތެލި ތަކެކެވެ. ކޮންމެ ތެއްޔެއްވެސް ވަނީ ވަރަށް ރަނގަޅަށް މަތި ޖަހާފައެވެ. އެހެންކަމުން އޭގައި ހުރި އެއްޗަކާމެދު ސުވާލު ކޮށްލުމުން އެކަމުގައި ޙަރަކާތްތެރި ވެލައްވާ ފަރާތުން އެނގުނީ އެއީ ހުޅުލޭގައި މަސައްކަތްކުރާ މީހުންނަށް ކާން ދިނުމަށްޓަކައި ގެންދާ ގެރި ބިރިޔާނީ ކަމެވެ. އެއާއެކު މުގުރިހައާއި ކުދީނާ ފަތުގެ ފުނޑި ސަޓަނިވެސް ތައްޔާރު ކުރެވިފައިވެއެވެ. ކައި ނިމުމަށްފަހު ބޯނެ ޖޫހާ ބިލެތް ސިގިރޭޓްވެސް ގެނެސްފައިވެއެވެ. އޭރުގެ ފަތްފުށްތަކުން…. (83)\n1 ސެޕްޓެމްބަރު 2014އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 1810\nالفاضل حسين صلاح الدين/ الإصلاح އަލްފާޟިލް ޙުސައިން ޞަލާޙުއްދީން ނުވަތަ ފަޟީލަތުއްޝައިޚް ޙުސައިން ޞަލާޙުއްދީން (رحمه الله) އަކީ، ދިވެހި އަދަބީ އުދަރެހުގައި އިތުރު ތާރަފަކަށް ބޭނުންވާނޭ ބޭފުޅެއް ނޫނެވެ. ދީނީ، އަދަބީ، ޤައުމީ، އަދި މިނޫންވެސް އެންމެހައި ރޮނގުތަކުގައި ފާހަގަކޮށްލެވޭ މޮޅު ލިޔުންތެރިއެކެވެ. ކުޅަދާނަ ޝާޢިރެކެވެ. އެމަނިކުފާނުވަނީ، 50 އަށްވުރެ ގިނަ ފޮތް އެކުލަވައިލައްވާފައެވެ. އޭގެތެރޭގައި އައްސީރަތުއްނަބަވިއްޔާއާއި ބޮޑުތަކުރުފާނު ވާހަކަފަދަ އެތައްފޮތެއް ހިމެނެއެވެ. އެމަނިކުފާނަކީ، ދިވެހީންނަށް ޢިލްމު އުގަންނައިދެއްވުމަށް އެތައްޒަމާންތަކެއްވަންދެން ހިލޭދަރުމައަށް ގިނަގުނަ މަސައްކަތްޕުޅުތަކެއް ކުރައްވާފައިވާ، ޢަރަބި، ޢުރުދޫ އަދި ފާރިސީބަސް ދެނެވަޑައިގަންނަވާ ބޭފުޅެކެވެ. ތިޔަ ހަނދާނޭ!\n1 ސެޕްޓެމްބަރު 20141 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2180\nރާގު: ޔާ މެރީ މަންޒިލް ބަތާ….\nނަޞްރުﷲ ޚަލީލް / ނޮޅިވަރަންދޭހުގާ ލިބުމެއް ނެތަސް އޭނާ ހަނދާނޭ އާވަނީ ރޭހުގާ ބާކީވިޔަސްވެސް ދުރު ހަނދާނާ ނުވެވެނީ\nމިގޮތުގާ ހުންނަންވުމުން ކުރެވޭ ފިކުރު ކަރުނައިތެރޭ މިގޮތުގާ ވިރިހިތް ދިޔަސް ޔާރާ ހަނދާނޭ ދެމިވަނީ


Haflaaehgge Therein Booteh Vagahnegee Kamah Bune Thalhaa Maraalaifi - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 30 މިނެޓް ކުރިން\nހަފްލާއެއްގެ ތެރެއިން ބޫޓެއް ވަގަށް ނެގީ ކަމަށް ބުނެ ތަޅާ މަރާލައިފި\nބައެއް ފަހަރު ކައިވެނީގެ ހަފްލާތަކުގެ ތެރެއިން މަޖާ ކަންތައް ކުރެއެވެ. އޭގެ ތެރޭގައި ބޫޓު ފޮރުވުން ފަދަ ކަންތައް ކުރުމަކީވެސް އާއްމު ކަމެކެވެ. އެހެން ނަމަވެސް މިއީ ތަފާތު ހާދިސާއެކެވެ.\nކައިވެނީގެ ހަފްލާގެ ކުރިން ބާއްވަމުން ދިޔަ ޕްރި ވެޑިންގ ސެރަމަނީއަށްފަހު ހަތަރު މީހަކު ވަނީ މީހަކަށް ވަރަށް ބޮޑަށް އަނިޔާކޮށްފައެެވެ. އޭގެ ތެރޭގައި ކައިވެނި ކުރަން އުޅޭ ފިރިހެން މީހާވެސް ހިމެނެއެވެ. އެ މީހާ ގައިގާ އެވަރަށް ތަޅާފައި ވަނީ ފިރިހެން މީހާގެ ބޫޓު ވަގަށް ނެގި ކަމަށް ބުނެއެވެ.\nމި ހާދިސާ ހިނގީ އިއްޔެގެ ވަގުތެއްގައި ސޫރަޖްޕުރް ވިލޭޖްގައި އެ ހަފްލާ ކުރިއަށްދިޔަ ތަނުގައެވެ. ސެރެންދާ ނަމަކަށް ކިޔާ އެ ފިރިހެން މީހާގެ ކައިވެންޏަށް ހާއްސަކޮށް ކުރިއަށްދިޔަ އެ ހަފްލާއަށްފަހު އޭނާއަށް އޭނާ ބޫޓު ހޯދާ ހޯދާ ނުފެނުނީއެވެ. އެގޮތުން އެ މީހުން ނިންމީ އެ ބޫޓު ވަގަށް ނެގީ ކަމަށެވެ.\nއަދި އެ ބޫޓު ވަގަށް ނެގި ކަމަށް ބެލެވޭ މީހެއްގެ ގައިގާ ތަޅައިގަތީއެވެ. އެ ހާދިސާއަށްފަހު އެ މީހާ ހޮސްޕިޓަލަށް ގެންދެވުނު ނަމަވެސް އޭނާގެ ފުރާނަ ސަލާމަތްވާ ގޮތެއް ނުވިއެވެ. އެ މައްސަލާގެ ފަސް މީހެއްގެ މައްޗަށް މީހަކު މަރާލިކަމުގެ ދައުވާ ވަނީ ކޮށްފައެވެ.


ޕެންޑަމިކާއެކު ދުނިޔޭގެ އެންމެ މުއްސަނދި މީހުން އިތުރަށް މުއްސަނދި: އޮކްސްފެމް ޕެންޑަމިކާއެކު ދުނިޔޭގެ އެންމެ މުއްސަނދި މީހުން އިތުރަށް މުއްސަނދި: އޮކްސްފެމް\nދުނިޔޭގެ އެންމެ މުއްސަނދި 10 މީހުން، ފޮޓޯ- ސީއެންއެން\nޕެންޑަމިކާއެކު ދުނިޔޭގެ އެންމެ މުއްސަނދި މީހުން އިތުރަށް މުއްސަނދިވެފައިވާ ކަމަށް އޮކްސްފެމުން ހާމަކޮށްފިއެވެ.\nމަޝްހޫރު ރިސާޗް ފާމެއް ކަމަށްވާ އޮކްސްފެމް އިންޓަރނޭޝަނަލް އިން އާއްމުކޮށްފައިވާ ހިސާބުތައް ދައްކާގޮތުން ޕެންޑަމިކްގެ ތެރޭގައި ބިލިއަނަރުންގެ މިލްކިއްޔާތަށްވަނީ5ޓްރިލިއަން ޑޮލަރުގެ އިތުރުވުމެއް އައިސްފައެވެ. އެގޮތުން ބިލިއަނަރުންގެ ޖުމްލަ މިލްކިއްޔާތު 2020ވަނަ އަހަރުގެ މާރޗުމަހު 8.6 ޓްރިލިއަން ޑޮލަރުގައި ހުރިއިރު މިއަދަދުވަނީ މިދިޔަ ނޮވެންބަރުމަހު 13.8 ބިލިއަން ޑޮލަރަށް އިތުރުވެފައެވެ.\nމިއީ ފާއިތުވި 14 އަހަރުތެރޭ މިފަދަ ބޮޑު ކުރިއެރުމެއް ލިބުނު ފުރަތަމަ ފަހަރެވެ. އަދި ދުނިޔޭގެ އެންމެ މުއްސަނދި 10 މީހުންގެ މިލްކިއްޔާތުވަނީ މި މުއްދަތުގައި ދެގުނައަށް އިތުރުވެފައެވެ. އޮކްސްފެމުން ހާމަކުރާގޮތުގައި މުއްސަނދިން އިތުރަށް މުއްސަނދިވެފައިވާއިރު، ޕެންޑަމިކާ ގުޅިގެން ފަޤީރު ހާލުގައި އުޅޭ މީހުންގެ އަދަދުވަނީ އެތައް ގުނައެއް އިތުރުވެފައެވެ.\nއޮކްސްފެމުން ދެކޭގޮތުގައި ޤައުމުތަކުން މުއްސަނދިން އަތުން ނަގާ ޓެކްސް އިތުރުކޮށް، އެ ލިބޭ އާމްދަނީން ފަޤީރު ހާލުގައި އުޅޭ ފަރާތްތަކަށް އެހީވާން ޖެހެއެވެ. މިފަދަ ގޮތަކަށް އަމަލުކޮށްގެން ނޫނީ މުއްސަނދިންނާއި ފަޤީރުންގެ ފަރަޤު ކުޑަ ނުކުރެވޭނެ ކަމަށް އޮކްސްފެމުން ބުނެއެވެ.\nއޮކްސްފެމުގެ ރިޕޯޓަކީ ފޯބްސް ބިލިއަނަރސް ލިސްޓު އަދި ކްރެޑިޓު ސުއިސް ގްލޯބަލް ވެލްތު ރިޕޯޓުތަކުގެ މައްޗަށް ބިނާކޮށް ނެރެފައިވާ ރިޕޯޓެކެވެ.\nމުއްސަނދިންނާއި ފަޤީރުންގެ ފަރަޤު ބޮޑުވަމުންދާތީ އޮކްސްފެމުން ކަންބޮޑުވުން ފާޅުކޮށްފައިވާއިރު، ވޯލްޑު ބޭންކުންވެސް މީގެ ކުރިންވަނީ ޕެންޑަމިކާއެކު ދުނިޔޭގައި ފަޤީރު ހާލުގައި އުޅޭ މީހުންގެ އަދަދު އިތުރުވަމުންދާ ކަމަށް ބުނެފައެވެ.\nއެގޮތުން ވޯލްޑް ބޭންކުން އާއްމުކުރި ހިސާބުތައް ދައްކާގޮތުން 2020ވަނަ އަހަރު، 97 މިލިއަން މީހުންވަނީ ފަޤީރުންގެ ލިސްޓަށް އިތުރުވެފައެވެ. މި މީހުންނަށް މިހާރު ލިބެނީ ދުވާލަކަށް2ޑޮލަަރަށްވުރެ ކުޑަ އާމްދަނީއެއް ކަމަށް ވޯލްޑް ބޭންކުން ހާމަކުރެއެވެ.


Roadha mahu keunthah bahahtaanee kihineh?\nރޯދަ މަހުގެ ކެއުންތައް ބަހައްޓާނީ ކިހިނެއް؟\nރޯދަ މަހުގެ ކެއުންތަކުގައި ސިއްހަތަށް ރަނގަޅު ބާވަތްތައް ހިމަނަން ޖެހޭ\nއެހެން މަސްތަކާ ހިލާފަށް ރޯދަމަހަކީ ތަފާތު ކާބޯތަކެތި ތައްޔާރު ކޮށްގެން ބޭނުންކުރާ މަހެކެވެ. ކާބޯތަކެތި ތައްޔާރުކުރުމުގައި ބޮޑަށް ބަލަނީ އަނގަޔަށް މީރު ގޮތަކަށް ތައްޔާރު ކުރެވޭތޯ އެވެ. އެއާހިލާފަށް ސިއްހަތަށް ފައިދާހުރި ގޮތަށް ކާބޯތަކެތި ތައްޔާރު ކުރެވޭތޯ ބެލުމަކީ މާ މުހިންމު ކަމެކެވެ.\nރޯދަ މަހަކީ އަޅުކަމުގެ މަހަކަށް ވާއިރު އެންމެ އިސްކަމެއް ދޭން ޖެހޭނީ ދީނީ އަޅުކަން އެންމެ ފުރިހަމަ ގޮތުގައި އަ ދާކުރުމަށް ކަމުގައިވާއިރު އެ ކަންކަން އެންމެ ފުރިހަމައަށް އަދާ ކުރެވޭނީ ވެސް ރޯދަ މަހުގެ ކެއުން ބުއިން ދުޅަހެޔޮގޮތަކަށް ބައްޓަން ކޮށްގެނެވެ.\nރޯދަ ވީއްލަން އެންމެ ރަނގަޅީ ކަދުރެވެ. އޭގައި ސިއްހީ އެތައް ފައިދާއެއް އެކުލެވިގެންވެ އެވެ. ކަދުރު ބޭނުން ކުރުމުން ހަށިގަނޑަށް ބޭނުންވާ ހަކަތަ ލިއްބައިދީ، ހަކުރުގެ މިންވަރު ހަމައަކަށް އަޅުވައި ދެއެވެ. އަދި ކަދުރަކީ ކެލްސިއަމް، ސޯޑިއަމް، ޕޮޓޭސިއަމް، ދަގަނޑު، މެގްނީޒިއަމް، ކޮޕާ، މެންގަނީޒް، ސަލްފާ، އަދި ފޮސްފަރަސް ފަދަ މައުދަންތައް ހިމެނޭ ބާވަތެކެވެ.\nފައިބަރުން މުއްސަނދި އެހެން ބާވަތްތަކަށް ބަލާލާއިރު ވައްތީނި އާއި ހިކި މޭބިސްކަދުރާއު ހިއްކާފައި ހުންނަ އެޕްރިކޮޓް އަދި ޕްރޫން ވެސް ފާހަގަކޮށްލެވެ އެވެ. ރޯދަ ވީއްލުމަށް ކަދުރުގެ ބަދަލުގައި މި ތަކެތިވެސް ބޭނުން ކޮށްލެވިދާނެ އެވެ.\nރޯދަ ވީއްލާ ވަގުތަށް ކާން ތައްޔާރު ކުރާ ތަކެއްޗަކީ ހަށިގަނޑަށް ފައިދާ ހުރި ގޮތަށް ތައްޔާރުކުރާ އެއްޗެއްސަށް ހަދަން ޖެހެ އެވެ. ރޯދަ ވީއްލަން ބޭނުންކުރަން އެންމެ ރަނގަޅީ ކަދުރާއި ފެނާއި އަދި ތާޒާ މޭވާ ޖޫސް ފަދަ އެއްޗެކެވެ.\nރޯދަ ވީއްލަން މިތަކެތި ބޭނުން ކުރުމަކީ ރޯދައަށް ހުންނައިރު ހަށިގަނޑުން އުނިވެގެން ދިޔަ ފެނާއި ލޮނުގެ ބައި އަނބުރާ ހަށިގަނޑަށް ގެނެސްދޭނެ ކަމެކެވެ. މީގެ އިތުރުން ހަށިގަނޑަށް ބޭނުންވާ ހަކަތަ ލިބި، ހަށިގަނޑުގައި ވަރުޖެހި، ރޯދަ ވަރުބަލިކަން ފިލުވައިދީ، މީހާއަށް ތާޒާކަން ގެނެސްދޭނެ ކަމެކެވެ.\nއާދަކާދަ ހުންނަގޮތުން ރޯދަ ވީއްލައިގެން މޭވާ އެއް ކެއުމުގެ ބަދަލުގައި ގިނައިން ތައްޔާރު ކުރަނީ މޭވާއިން ކޮންމެވެސް ޖޫހެކެވެ. މޭވާއަކީ އޭގެ ޒާތުގައި ހަކުރު އެކުލެވޭ ބާވަތަކަށް ވީނަމަވެސް މޭވާއިން ޖޫސް ތައްޔާރު ކުރާއިރު އިތުރަށް އެޔަށް ހަކުރު އެޅޭތަން އާދެ އެވެ. ނަމަވެސް ރަނގަޅު ގޮތަކީ ޖޫހެއް ތައްޔާރު ކުރާނަމަ އެޔަށް އިތުރަށް ހަކުރު ނާޅާ ތައްޔާރު ކުރުމެވެ. ނޫނީ މޭވާ ކޮޅެއް ކާލާފައި ފެންބުއިމަކީ ވެސް ރަނގަޅު ގޮތެއްކަމަށް ސިއްހީ ދާއިރާގެ ބޭފުޅުން އިރުޝާދު ދެއްވައެވެ.\nޖޫހުގެ ބަދަލުގައި މޭވާ ހަފައިގެން ކާއިރު މޫނުމަތީގެ މަސްތަކަށް ލިބޭ ހަރަކާތުގެ ސަބަބުން މޫނުމަތީގެ މަސްތައް ގިނަ ދުވަހު ރީތިކޮށް ބެހެއްޓުމަށް ވެސް މަގުފަހިވެ އެވެ. އަނެއްކޮޅުން ގިނައިން ހަކުރު އަޅައިގެން ތައްޔާރު ކުރާ ބުއިންތައް ބުއިމަކީ އެހާ ރަނގަޅު ކަމެއް ނޫނެވެ.\nކަދުރު އަދި ކުޑަ މޭވާކޮޅެއް ކާލައި ފެން ބުއިމަށް ފަހު އެހެން ތަކެތި ކެއުމާ ދޭތެރޭ މަދުވެގެން 15 ވަރަކަށް މިނެޓުގެ ވަގުތުކޮޅެއް މަޑުކޮށްލުން ވެސް މުހިންމެވެ. އޭގެ ފަހަށް ކާ ކެއުމަކީ ފައިދާހުރި ކާނާއެއް ކަމަށް ހެދުމަށާއި ހަށިގަނޑަށް ބޭނުންވާ ގިނަ މާއްދާތައް ލިބޭ ކެއުމަކަށް ހެދުން ވެސް ވަރަށް މުހިންމެވެ.\nތަރުކާރީއާއި މޭވާގެ ބާވަތްތަކާ ފައިބަރުން މުއްސަނދި ކާނާގެ އިތުރުން ކާބޯހައިޑްރޭޓް ހިމެނޭ ބާވަތްތަކާއި، ޕްރޮޓީން ހިމެނޭ ބާވަތްތައް ބޭނުން ކުރުމުގައި އިސްކަން ދެވިދާނެ އެވެ. މިސާލަކަށް އާޓާފުށު ރޮއްޓާއި ބާސްމަތީ ހަނޑުލުގެ ބަތާއި އޯޓު، ފަތު ސަޓަނި އަދި ފިހުނު މަސް ފަދަ ބާވަތްތައް ހިމަނައި ލެވިދާނެ އެވެ.\nރޯދަ ވީއްލާ ގަޑީގައި އެއްފަހަރާ މާގިނައިން ކެއުމަކީ ވެސް ރަނގަޅު ކަމެއް ނޫނެވެ. ސަބަބަކީ މާގިނައިން އެއްފަހަރާ ކެއުމަކީ އޭގެ ސަބަބުން މަތިން އެރުމާއި، މޭ ނުބައި ކުރުން ފަދަ ގޭހުގެ އުދަނގޫތަކަށް މަގުފަހިކުރާ ކަމެކެވެ.\nމީގެ އިތުރުން ހަވާދުގެ ބާވަތްތަކާއި ގިނައިން ސަރުބީ ހިމެނޭނެ ތެލުގެ ބާވަތްތައް ހިމެނުމަކީ ވެސް މިދެންނެވި ކަންކަމަށް މަގުފަހިކުރުވާ ކަންކަމެވެ. މިކަންކަން މިގޮތަށް ދިމާވާނަމަ ރޭގަނޑުގެ އަޅުކަން އެންމެ އެދެވޭގޮތުގައި ފުރިހަމަ ކުރުމަށް ވެސް އުނދަގޫ ވުމަކީ ގާތް ކަމެކެވެ.\nރޯދައަށް ހުރުމުގެ ސަބަބުން ދިމާވާ ހަޖަމުގެ މައްސަލަތަކާއި ގޭސްވުމުގެ މައްސަލަތައް ކުޑަ ކުރުމަށް ރޯދަ ވީއްލާ ގަޑީގައި ކެއުމުގައި ހިމަނާ ބާވާތަތްކުގެ އިތުރުން ހާރު ކެއުމަށް ބޭނުންކުރާ ކާ ތަކެއްޗާމެދު ވެސް ވިސްނާލަން ޖެހެ އެވެ. ހާރުކާ ގަޑިއަކީ ވީހާވެސް ލަސް ގަޑިއަކަށް ހެދުމުގެ އިތުރުން ކުޅި ނުވަތަ ހަވާދުގެ ބާވަތްތައް ބޭނުން ނުކުރުމަށް ވަރަށް ބޮޑަށް ސަމާލުވާން ވާނެ އެވެ. ހާރުގަޑީގައި ފިނި ކިރުތައްޓެއް ނުވަތަ ޔޯގަޓެއް ވެސް ކާލެވިދާނެ އެވެ.\nގިނަ މީހުންނަކީ ކޮފީ ބުއިމަށް ދެވި ހިފައި އެނާޖީ ޑްރިންކްސް ފަދަ ބުއިންތަކާ ވަރަށް ބޮޑަށް ދޯޅުވެފައިވާ މީހުންނެވެ. ރޯދަ މަހުގައި މިދެންނެވި ފަދަ ބުއިންތަކާ ދުރުހެލިވާން ޖެހެ އެވެ. ކެފެއިން އެކުލެވޭ ބުއިންތައް މާ ގިނައިން ބޭނުން ކުރުމަކީ އެކަމުގެ ސަބަބުން ރޯދައަށް ހުންނަ ވަގުތުތަކުގައި ހަށިގަނޑުން ފެންބޭރުވާ މިންވަރު އިތުރުކޮށް، ނޫނީ ހަށިގަނޑުން ފެނާއި ލޮނުގެ ބައި މަދުވުމަށް ބާރުއަޅައި، ކަރުހިއްކުން އިތުރުކުރުވައި، ވަރުބަލިކަމާ ލޮޑުކަން ގެނެސްދޭނެ ކަމެކެވެ.\nފިޒީ ޑްރިންކްސް ގެ ވައްތަރުތަކާއި، ޕެކެޓް ކޮށްފައިވާ އުފެއްދުން ތަކުގައި ގިނަ އަދަދަކަށް ހަކުރު އެކުލެވޭތީ މިފަދަ ބުއިންތައް މާގިނައިން ބޭނުން ކުރުމަކީ ހަށިގަނޑު ބަރުހެލިވެ، ފަލަވުމަށް މަގުފަހި ވާނެ ކަމެކެވެ. މީގެ އިތުރުން ބޭރުން އޯޑަރު ކޮށްގެން ގެނެވޭ ޖަންކް ފުޑް ގެ ބާވަތްތަކަކީ ވެސް އެތަކެތީގައި ފުދޭވަރަކަށް ލޮނު އެކުލެވޭ ބާވަތްތަކެވެ. ލޮނު އަޅާފައި ހުންނަ ތަކެތި މާގިނައިން ބޭނުން ކުރުމަކީ ކަރުހިއްކުމާއި، ފެންބޮވާ މިންވަރު އިތުރު ކުރާނެ ކަމެކެވެ.\nކެފެއިން އެކުލެވޭ ބުއިންތަކާއި، ހަކުރު އެޅި ބުއިންތަކާއި، ގިނައިން ލޮނު އެކުލެވޭ ބާވަތްތަކާއި، ހަވާދުގެ ބާވަތްތަކާއި، ތެލާއި ސަރުބީ ގިނަ ބާވަތްތަކުން ދުރުހެލިވުމަށް މަސައްކަތް ކުރާށެވެ. ސިއްހީގޮތުން ކުރިމަތިކުރުވާ އުނދަގޫތައް ލުއިކޮށްދީ ދުވާލުގެ ވަގުތުގައި ވަރުބަލިކަންކުޑަކޮށްދީ، މުޅި ދުވަސް ތާޒާކަންމަތީ ހޭދަކުރެވޭނީ އޭރުންނެވެ.\nޕާނެއް ނޫނީ ބަނަހެއް ނަމަވެސް ފިހެފިންތަ؟\nއިސްރާފު ކުޑަކުރަން ދަސްވާނެ ރޯދަމަހެއް!


ބަލި މަންމައަށްޓަކައި އަންހެނަކު 15 މީޓަރު ފުން ވަޅެއް ކޮނެފި\nފާތުމަތު އަނީސާ 01 ޖުލައި 2020\nމަންމައިންނަށް ޓަކައި އެމީހުންގެ ދަރިންގެ ހިތުގައި ވަރަށް ހާއްސަ ލޯތްބެއް އޮވެ އެވެ. މި ފަހަރުގެ ވާހަކައިން ވެސް މަންމަ އަކު ދެކެ ދަރިއަކު ލޯބިވާ މިންވަރު ވަރަށް ބޮޑަށް ހާމަވެ އެވެ.\nބޮބީތާ ސޮރެން، 24، ވަނީ މަންމަ ދެކެ ވާ ލޯބިން މަންމައަށް ފަސޭހަ ކޮށްދިނުމުގެ ގޮތުން 15 މީޓަރުގެ ފުން ވަޅެއް ކޮނެފަ އެވެ. މި މަސައްކަތުގައި ބޮބީތާގެ ބޭބެ އާއި ބައްޕަގެ އެހީތެރިކަން ލިބުނު ނަމަވެސް ގިނަ މަސައްކަތް ކުރީ އޭނާ އަމިއްލައަށެވެ.\nމި މަސައްކަތް ބޮބީތާ ފެށީ 2019 ގައެވެ. ނަމަވެސް ވަކި ހިސާބަކުން އޭނާއަށް އެ މަސައްކަތް ވަގުތީ ގޮތުން މެދުކަނޑާލަން މަޖްބޫރުވީ އެވެ. އެއީ ބޮބީތާ އަކީ ބެޗްލާޒް އޮފް އެޑިޔުކޭޝަން ޑިގްރީ އަކަށް ކިޔަވަމުންދާ ދަރިވަރަކަށް ވާތީ ކިޔެވުން ފެށުމުން ހޮސްޓެލް އަށް އެނބުރި ދާން ޖެހުމުގެ ސަބަބުންނެވެ.\nކޮރޯނާވައިރަހުގެ ވަބާގެ ސަބަބުން އިންޑިޔާ ލޮކްޑައުންކޮށް ޔުނިވަސިޓީތައް ބަންދުކުރުމުން ބޮބީތާ އެނބުރި ގެއަށް އައިސް އަނެއްކާ ވެސް ވަޅު ކޮނުމުގެ މަސައްކަތް ފެށީ އެވެ.\nބޮބީތާ ބުނި ގޮތުގައި ލޮކްޑައުންގައި ގިނަ ދުވަސްތަކެއް ލިބުމުން އޭނާ ވަޅުގެ މަސައްކަތް ނިންމާލަން ފުރުސަތު ލިބުނީ އެވެ.\nއަމިއްލަ ގޭގެ އިމުގެ ތެރޭގައި އަމިއްލައަށް ވަޅެއް ކޮންނަން ބަބީތާ ގަސްތުކުރީ އެހެން ބަޔަކަށް އެކަން ހަވާލުކޮށްގެން ކުރުވާނެ ތަނަވަސްކަން ނެތީމަ އެވެ.\nބޮބީތާ ބުނީ އޭނާގެ މަންމަ ނީނާ ސޮރެން އަކީ ވަރަށް ބަލި މީހެއް ކަމަށާއި ބަލިކަމުން ހިނގާ ބިނގާވާން ވެސް މަންމައަށް ދަތިކަމަށެވެ.\n"މަންމަ އުޅޭލެއް ބުރަކަމުން ކުޑައިރުއްސުރެ ވެސް ވަރަށް ދެރަވޭ. އަދި ވަރަށް ދުރުގައި ހުންނަ ވަޅަކުން ކޮންމެ ދުވަހަކު އެތައް ފަހަރަކު މަންމަ ފެން ހިފައިގެން ހިނގާ މަންޒަރު އަބަދުވެސް ފެނޭ. ގަދަ އަވީގައި ހިނގާފައި ގޮސް އެތައް އިރަކު ކިއު ޖެހިގެން ހުރެގެން ކޮންމެ ދުވަހަކު މަންމަ ފެން އުފުލާތަން ފެނިފައި ވަރަށް އެއްޗެތި ހިތަށް އަރާ. އެހެންވެ މަންމަ މިހާޜު ވަރަށް ބަލިކޮށް އުޅޭތީ މިކަމަށް ދާއިމީ ހައްލެއް ގެންނަން އަހަރެން ގަސްތުކުރީ،" ބޮބީތާ ބުންޏެވެ.\nބޮބީތާގެ މި ބުރަ މަސައްކަތުގެ އަގު އެ ސަރަހައްދުގެ ކަމާ ބެހޭ އިދާރާތަކުން ވެސް މިހާރު ވަނީ ވަޒަންކޮށްފަ އެވެ. އަދި ވަޅު ވަށައިގެން ރޭނުމާއި ދެން ކުރަން ޖެހޭ ހުރިހާ ކަމެއް ކޮށްދީ އެހީތެރިކަން ފޯރުކޮށްދޭން ވަނީ ނިންމާފަ އެވެ.\nއަރުޝީފަށް ނެގީ 01/07/2020 08:55\nއެންމެފަހުން އަޕްޑޭޓްކުރީ 01/07/2020 08:55\nއިތުރު 19 މީހަކު ރަނގަޅުވެ، 33 މީހަކު ކޮވިޑް-19 އަށް ޕޮޒިޓިވްވެއްޖެ\nލަމްޔާ އަބްދުﷲ 13 މިނެޓު ކުރިން\nޕީޕީއެމް/ޕީއެންސީން މަޖިލިސް ބޮއިކޮޓް ދޫކޮށްލައިފި\nއައިޖީއެމްއެޗުގެ އިތުރު ދެ މުވައްޒަފަކު ކޮވިޑަށް ޕޮޒިޓިވްވެއްޖެ\nމުހައްމަދު އައިމަން 22 މިނެޓު ކުރިން